SunOnline: Kanboduvunthakah hallu hoadhumah Muizzu masakkatheh nukurey: Nahula\nކަންބޮޑުވުންތަކަށް ހައްލެއް ހޯދުމަށް މުއިއްޒު މަސައްކަތެއް ނުކުރޭ: ނަހުލާ\nމުޙައްމަދު ނާއިލް ހަފީޒް 25 Oct 2021, 17:20\nވިލިމާލެ ދާއިރާގެ ކައުންސިލް މެންބަރު ނަހުލާ އަލީ. -- ފޮޓޯ/ފޭސްބުކް\nމާލޭ ސިޓީ ކައުންސިލްގެ ވިލިމާލޭ ދާއިރާގެ މެމްބަރުގެ ހައިސިއްޔަތުން ކައުންސިލަށް ހުށަހަޅުއްވާ ކަންްކަން ހައްލުކޮށްދެއްވުމަށް ޓަކައި ސިޓީ ކައުންސިލްގެ މޭޔަރު ޑރ. މުހައްމަދު މުއިއްޒު އެކަަށީގެންވާ ގޮތަކަށް މަސައްކަތް ނުކުރައްވާކަމަށް އެ ދާއިރާގެ ކައުންސިލަރު ނަހުލާ އަލީ ވިދާޅުވެއްޖެއެވެ.\nކަންބޮޑުވުން ފާޅުކޮށް ނަހުލާ ނެރުނު ބާޔާނެއްގައި ބުނީ ވިލިމާލޭގެ ކަންކަން ސިޓީ ކައުންސިލަށް ހުށަހަޅައިގެން ކުރަން ދަތިވެފައިވާކަމަށެވެ.\n"އަޅުގަނޑު މުގައްރިރަކަށް އިންނަ ވިލިމާލެ ސާވިސަސް ކޮމިޓީއަށް ވެސް ވިލިމާލޭގެ ކަންކަން ހުށަހަޅައިގެން ކުރުމަށް ވަނީ ދަތިވެފައި. މޭޔަރުގެ ސަމާލުކަމަށް މިކަން ގެނައުމުން ވެސް މިކަމަަށް ހައްލެއް ހޯއްދަވައި ނުދެއްވާކަން ފާހަގަކުރަން. ކައުންސިލް ބައްދަލުވުންތަކުގައި ވެސް ވާނީ މި ވާހަކަ ދައްކައިފައި،" ނަހުލާ ވިދާޅުވިއެވެ.\nއޭނާ ކަންބޮޑުވުން ފާޅުކޮށް ބަޔާނެއް ނެރެފައިވަނީ ވިލިމާލޭގެ ސިނަމާލޭ ފްލެޓުތަކުގައި އުޅޭ ރައްޔިތުންތަކެއްގެ ކަންބޮޑުވުން ސިޓީ ކައުންސިލަށް ދެ ހަފްތާއެއްގައި ވިދިވިދިގެން ހުށަހެޅުމުން ވެސް މޭޔަރުގެ ފާރާތުން އެކަމަށް އެދެވޭ ހައްލެއް ހޯދުމަށް މަސައްކަތްކޮށްދީފައި ނުވާތީއެވެ.\nއެގޮތުން ފައިސާ ދައްކަންޖެހޭ މިންވަރަށް ދައްކައި ނިމުނު ނަމަވެސް ފްލެޓް އަމިއްލަ ވާނެ ގޮތުގެ އުސޫލެއް ނެތި މިއަދާ ހަމައަށް ވެސް ފައިސާ ދައްކަމުން އަންނަ ފަރާތްތަކެއް އުޅެމުން އަންނަކަމަށް ނަހުލާ ވިދާޅުވިއެވެ.\nއެގޮތުން މިފަދަ އެކި ކަހަލަ މައްސަލަތަކާއެކު 31 އާއިލާއެއްގެ ޝަކުވާއާއި ކަންބޮޑުވުން ކައުންސިލަށް ހުށަހެޅިކަމަށް ނަހުލާ ވިދާޅުވިއެވެ.\nއެއާއެކު ނަހުލާ ވަނީ ވިލިމާލޭގެ އެކި ކަންކަމުގައި އޭނާ ހުށަހަޅާފައިވާ މައްސަލަތައް ކައުންސިލުން އެޖެންޑާކޮށް، ތަންފީޒުކޮށްދެއްވުމަށް ވެސް ވަނީ އެދިވަޑައިގެންފައެވެ.\nނަހުލާ ވިދާޅުވީ އޭނާ ތާއީދުކުރައްވަނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމަށްކަމަށެވެ. އަދި ރައީސް ޔާމީން ވިލިމާލެއަށް ނަހުލާ ފޮނުއްވީ އެ އަވަށަށް ހެޔޮ ބަދަލުތަކެއް ގެނެސްދިނުމަށްކަަމަށް އޭނާ ވިދާޅުވިއެވެ.\n"ފިކުރު ތަފާތުކުރުމެއް ނެތި ވިލިމާލެ ދާއިރާގެ ކައުންސިލަރު އަބަދު ވެސް އިސްކުރާނީ ރައްޔިތުންގެ މަސްލަހަތު. ރައްޔިތުން ދެއްކި މަގަކުން އަަޅުގަނޑު ހިނގާނަން. އެ ޔަގީންކަން އަޅުގަނޑު ވިލިމާލެ ދާއިރާގެ ރައްޔިތުންނަށް އަރުވަން،" ނަހުލާ ވިދާޅުވިއެވެ.\nސުލޫކީ މައްސަލަތަކަކާ ގުޅިގެން ނަހުލާ ޕީޕީއެމުން ސަސްޕެންޑުކުރީ މިދިޔަ މަހުގެ 27ވަނަ ދުވަހެވެ.\nއެކަމާ ގުޅޭގޮތުން ނަހުލާ ވިދާވިދާޅުވީ އެއީ ވިލިމާލެ ދާއިރާއަށް ލިބުނު ބޮޑު ނިކަމެތިކަމެއްކަަމަށެވެ.\nކައުންސިލަރު ނަހުލާ އަލީ


Sarukaaru zinmmadhaaru kuruvan jeheynee rayyithun: Yameen | Mihaaru\nމާލެ: ޑިސެމްބަރު 3، 2018- ރިޔާސީ އިންތިހާބުގެ ނާކާމިޔާބީއަށްފަހު ގިނަ ދުވަސްތަކެއް ކެމެރާތަކާ ދުރުގައި އުޅުއްވުމަށްފަހު، ކުރީގެ ރައީސް އަބްދުﷲ ޔާމީން ބައިވެރިވެވަޑައިގެންނެވި ފުރަތަމަ ނޫސްވެރިންގެ ބައްދަލުވުގެ ތެރެއިން.---ފޮޓޯ: ހުސައިން ވަހީދު/މިހާރު\n04 ޑިސެމްބަރ 2018 - 10:30 50 comments\nވެރިކަމުން ވަކިވެވަޑައިގެންނެވި ފަހުން ފުރަތަމަ ފަހަރަށް ބޭއްވެވި ނޫސްކޮންފަރެންސްގައި، ސަރުކާރު ޖަވާބުދާރީކުރެއްވުމަށް އިދިކޮޅު ޕާޓީއެއްގެ ގޮތުން ކުރައްވާނީ ކޮން ކަމެއްތޯ "މިހާރު" އިން ކުރި ސުވާލަކަށް ޖަވާބު ދެއްވަމުން ޔާމީން ވިދާޅުވީ ސަރުކާރު ޒިންމާދާރު ކުރުވުމަކީ ހަމައެކަނި ޕީޕީއެމުން ކުރަން ޖެހޭ ކަމެއް ނޫން ކަމަށެެވެ. އަދި "މި ސަރުކާރު ޒިންމާދާރު ކުރުވަން ޖެހޭތޯ" ވިދާޅުވެ އެމަނިކުފާނު ސުވާލެއް ވެސް ކުރެއްވި އެވެ.\n"ރައްޔިތުން އިންތިހާބު ކުރި ސަރުކާރެއް ނޫންތޯ މިއީ. ރައްޔިތުން ނޫންތޯ ސަރުކާރު ޒިންމާދާރު ކުރުވަން ޖެހޭނީ؟ ޕީޕީއެމްއަށް ކީއްވެތޯ ހުރިހާ ކަމެއް ކުރަން ޖެހެނީ؟ އަޅުގަނޑަކަށް ނުވިސްނޭ،" ހިތްހަމަޖެހިވަޑައިނުގެން އިންނަވައި ޔާމީން ވިދާޅުވި އެވެ.\nއެމަނިކުފާނުގެ ހިތްހަމަޖެހިވަޑައިނުގަތުން ނޫސްވެރިންނަށް ވެސް އަމާޒުކުރެއްވި އެވެ. އެގޮތުން ވިދާޅުވީ ސަރުކާރު ޒިންމާދާރު ކުރުވުމަކީ ނޫސްވެރިންނަށް ވެސް ކުރެވޭނެ ކަމެއް ކަމަށާއި ނޫސްވެރިން ވެސް އެ މަސައްކަތް ކުރަން ޖެހޭނެ ކަމަށެވެ. މަލާމާތުގެ ރާގެއްގައި ދެން ވިދާޅުވީ ނޫސްވެރިކަމުގެ މިނިވަންކަން ނުލިބިގެން އުޅުނީ ނޫސްވެރިން ކަމަށެވެ.\nޔާމީންގެ ވެރިކަމުގައި ހާމަވި ކޮރަޕްޝަނާއި ގާނޫނުއަސާސީއާ ހިލާފަށް ކުރި އެތައް ކަމެއް އާންމު ރައްޔިތުންނާ ހަމައަށް ގެންނަން ދިވެހި ނޫސްވެރިން ވަރަށް ބޮޑު ރޯލެއް ކުޅުނެވެ.\nއެމަނިކުފާނު ވިދާޅުވީ ދިވެހި ރައްޔިތުން އެދޭ ގޮތް ނޫން ގޮތަކަށް ސަރުކާރުން މަސައްކަތް ކުރާ ނަމަ އެކަން ހުއްޓުވަން މަސައްކަތް ކުރަން ޕީޕީއެމަށް ވެސް އޮތީ ރައްޔިތުންނާ އެއްވަރުގެ ހައްގެއް ކަމަށެވެ.\n"އަޅުގަނޑުމެންގެ ޕީީޖީ ލީޑަރު ނިހާނު ވެސް ކުރައްވާނީ ޓްވީޓެއް، ކަމަކާ ހިތްހަމަނުޖެހެންޏާ. ހަމަ އެހެން ކޮންމެ ބޭފުޅަކު ވެސް ޓްވީޓެއް ކުރައްވާނީ،" ޔާމީން ވިދާޅުވި އެވެ.\nއިންތިހާބުން ބަލިވެވަޑައިގަތުމުގެ އުދާސްތައް އަދިވެސް ހުރިކަން ދޭހަވާ ގޮތަށް ވެސް އެމަނިކުފާނު ވާހަކަފުޅު ދެއްކެވި އެވެ. އެގޮތުން ވިދާޅުވީ ކަންކަމަށް ނުވިސްނާ ކަންތައްތައް ކޮށްފައި އެއިން ކަމެއް ގޯސްކޮށް ދިޔައިމަ އެކަން ރަނގަޅުކުރުމަކީ ވަކި ބަޔަކު ކުރަން ޖެހޭ ކަމެއް ނޫން ކަމަށެވެ. އަދި ކަމެއް ގޯސްކޮށް ދަންޏާ އެކަން ރަނގަޅު ކުރުމުގައި، ކުރިން ގޯސް ހެދި މީހުން ވެސް ބައިވެރިވާން ޖެހޭނެ ކަމަށް ވިދާޅުވި އެވެ. އެއީ ރައީސް އިބްރާހިމް މުހައްމަދު ސޯލިހަށް ވޯޓު ދިން ރައްޔިތުންނަށް އަމާޒުކުރެއްވި ބަސްފުޅެއް ކަމަށް ބެލެވެ އެވެ.\nރިޔާސީ އިންތިހާބުގެ ނާކާމިޔާބީއަށް ފަހު ގިނަ ދުވަސްތަކެއް ކެމެރާތަކާ ދުރުގައި އުޅުއްވި ކުރީގެ ރައީސް އަބްދުﷲ ޔާމީން ބައިވެރިވެވަޑައިގެންނެވި ފުރަތަމަ ނޫސްވެރިންގެ ބައްދަލުވުމަށް ފަހު އެމަނިކުފާނު ސަރުކާރުގެ ޑިފެންސް މިނިސްޓަރު އާދަމް ޝަރީފްއާ ސަލާމް ކުރައްވަނީ.---ފޮޓޯ: ހުސައިން ވަހީދު/މިހާރު\nއޭގެ ފަހުން ނޫސްވެރިއަކު ކުރި އެހެން ސުވާލަކަށް ޖަވާބު ދެއްވަމުން ވެސް ޔާމީން ވިދާޅުވީ ސަރުކާރު ޒިންމާދާރު ކުރުމުގެ މަސައްކަތް ނޫސްވެރިން ކުރަން ޖެހޭ ކަމަށެވެ. އެގޮތުން ރިޔާސީ އިންތިހާބުގެ ވޯޓް ކަރުދާސްތައް އިލެކްޝަންސް ކޮމިޝަނުން ނައްތައިލި އިރު އެ ކޮމިޝަން ޒިންމާދާރު ނުކުރެވުނީ ކީއްވެތޯ ސުވާލު އުފެއްދެވި އެވެ.\n"ކިހާ ވަރުގަދަ ޖަރީމާތޯ އެ ހިންގަނީ؟ކިހާ ވަރުގަދަ ކަންތައްތޯ އެކުރަނީ؟" އެމަނިކުފާނު ވިދާޅުވި އެވެ.\nރިޔާސީ އިންތިހާބުގެ ކަންތައްތައް ދިޔައީ ރަނގަޅަށް ނޫން ކަމަށް ވިދާޅުވަމުން ގެންދަވާ ވިދާޅުވުން ރޭގައި ވެސް ތަކުރާރު ކުރެއްވި އެވެ. އެގޮތުން ރިޔާސީ އިންތިހާބުގެ ކަންކަމާ މެދު ތުހުމަތުތައް ކުރަމުން ދަނިކޮށް ވޯޓު ކަރުދާސްތައް ނައްތައިލުމަކީ އެކަން ތަހުގީގު ކުރުމަށް އެޅިފައި އޮތް ހުރަހެއް ކަމަށް ވިދާޅުވި އެވެ.\nއެކަމަކު އިލެކްޝަންސް ކޮމިޝަނުން ބުނެފައި ވަނީ ވޯޓު ކަރުދާސްތައް ނައްތާލީ، ގާނޫނުގައި ބުނެފައިވާ މުއްދަތު ވެސް ފަހަނައަޅާ ދިޔަ ފަހުން ކަމަށެވެ. އަދި ވޯޓު ކަރުދާހާ ގުޅޭ އެއްވެސް ކަހަލަ ތަހުގީގެއް އެއްވެސް އިދާރާއަކުން ކުރާ ކަމުގެ މައުލޫމާތު ކޮމިޝަނަށް ލިބިފައި ނުވާ ކަމަށް ވެސް ބުނެފައިވެ އެވެ.\nއިތުރު ލިޔުންތައް ސަރުކާރު ރައީސް އިބްރާހިމް މުހައްމަދު ސޯލިހް ޕީޕީއެމް ރައީސް އަބްދުﷲ ޔާމީން އިދިކޮޅު ފަރާތްތައް


Leicester Gai Aharen Mihiree Ufalun: Ndidi - Vaguthu\nއިންގްލަންޑުގެ ވަރުގަދަ ދެ ކްލަބު ކަމަށްވާ މެންޗެސްޓާ ޔުނައިޓެޑާއި އާސެނަލުން ޝައުގުވެރިކަން ފާޅުކުރި ނަމަވެސް ކްލަބް ބަދަލު ކުރުމުގެ ވިސްނުމެއް ނެތް ކަމަށް ލެސްޓާ ސިޓީގެ މިޑްފީލްޑަރު ވިލްފްރެޑް އެންޑިޑީ ބުނެފިއެވެ.\nލެސްޓާގެ މެދުތެރޭގެ މައިބަދައިގެ ގޮތުގައި ފާހަގަކުރެވިފައިވާ ނައިޖީރިޔާގެ އެންޑިޑީ އަކީ މިވަގުތު އިނގިރޭސި ލީގުގައި ކުޅެމުން އަންނަ އެންމެ ހުނަރުވެރި އެއް މިޑްފީލްޑަރެވެ. ކޮއްޓުމާއި ނެއްޓުމުގައި އަދި ކުދި ޕާސްތައް ޖެހުމުގައި ތޫނުފިލި އެންޑިޑީ އަކީ ޑިފެންސަށް ވެސް އެހާމެ ވަރުގަދަ ކުޅުންތެރިޔެކެވެ. ކުރު މުސްތަގްބަލެއްގެ ތެރޭ މީޑިއާގެ ސަމާލުކަން ހޯދި އެންޑިޑީ އަކީ މިފަހަރުގެ ހޫނު މޫސުމުގެ ޓްރާންސްފާ ބާޒާރުގައި އެންމެ ގިނަ ކްލަބުތަކެއްގެ ލޯ އަމާޒު ވާނެ އެކަކަށް ވާނެއެވެ.\nއުމުރުން 23 އަހަރުގެ އެންޑިޑީ އަށް މިހާތަނަށް ޝައުގުވެރިކަން ފާޅުކޮށްފައިވާ ކްލަބުތަކުގެ ތެރޭގައި އާސެނަލް އާއި މެންޗެސްޓާ ޔުނައިޓެޑް ހިމެނެއެވެ. އެހެންނަމަވެސް އޭނާ ހުރީ ލެސްޓާ ދޫކޮށްލާ ގޮތަކަށް ނޫނެވެ.\n"އަހަރެމެން މިދަނީ ލީގުގައި ރަނގަޅު ނަތީޖާތަކެއް ނެރެމުން. ވަރަށް އުފަލުން މިހިރީ. އަނެއްކޮޅުން ލެސްޓާ އާއެކު ހަދާފައިވާ އެއްބަސްވުން ހަމަވާން ވަރަށް އަހަރު އެބައޮތް. މި ޓީމުގަ ހުރެގެން އާ ކަންތައްތައް ދަސްކޮށް އަދިވެސް ކުރިއެރޭތޯ މަސަތްކަތް މިކުރަނީ. އެހެންކަމުން އެހެން ކްލަބަކަށް ދިއުމުގެ ބޭނުމެއް ވެސް ނެތް، " އެންޑިޑީ ބުންޏެވެ.\nޕްރިމިއާ ލީގު ތާވަލުގެ ތިންވަނައިގައި އޮތް ލެސްޓާ މިސީޒަނުގައި ނެރެމުން އަންނަ ނަތީޖާތަކުގެ ފަހަތުގައިވާ ކުޅުންތެރިޔަކީ އެންޑިޑީ އޭ ބުންޏަސް ދޮގަކަށް ނުވާނެއެވެ. ކޮރޯނާ ވައިރަހާ ހެދި މިދިޔަ މަހު ލީގު މެދުކަނޑާލުމާ ހަމައަށް އެންޑިޑީ ވަނީ 29 މެޗު މިސީޒަނުގައި ލެސްޓާ އަށް ކުޅެދީފައެވެ. އޭގެން ގިނަ މެޗުތަކެއްގައި އެންޑިޑީ ތަފާތު ދެއްކި ނަމަވެސް އޭނާ ދެކޭގޮތުގައި ލެސްޓާގެ ނަތީޖާތަކުގެ އަސްލަކީ ކޯޗު ބްރެންޑަން ރޮޖާސްއެވެ.\n"މިއީ އަސްލު ކޯޗު ރޮޖާސްގެ އަސަރު. އޭނާ އުޅޭ ފުރަތަމަ އެގާރަ އާއި ބެންޗުގެ ކުޅުންތެރިންގެ އިތުރުން 23 އަހަރުން ދަށުގެ ޓީމު ގޮވައިގެންވެސް. އެހެންކަމުން ކޮންމެ ކުޅުންތެރިޔަކަށްވެސް އޮވޭ ޓީމުން ޖާގަ ހޯދުމުގެ ފުރުސަތު. އޭނާ އަކީ ވަކި ކުޅުންތެރިޔަކަށް ބަލާ މީހެއް ނޫން، " އެންޑިޑީ ބުންޏެވެ.\nލީގު ތާވަލުގެ ތިންވަނައިގައި ލެސްޓާ އޮތީ 53 ޕޮއިންޓާއެކުއެވެ. ދެވަނައިގައި 57 ޕޮއިންޓާއެކު މެންޗެސްޓާ ސިޓީ އޮތް އިރު 25 ޕޮއިންޓްގެ ލީޑަކާއެކު އެއްވަނައިގައި އޮތީ ލިވަޕޫލެވެ.


Jinsee furahsaaraige thuhumathah cricket coach hayyarukoffi | Mihaaru\nޖިންސީ ފުރައްސާރައިގެ ތުހުމަތަށް ކްރިކެޓް ކޯޗް ހައްޔަރުކޮށްފި\n05 އޮކްޓޯބަރ 2019 - 16:02 12 comments\nޖިންސީ ފުރައްސާރަ ކުރިކަމުގެ ތުހުމަތުގައި ގައުމީ ކްރިކެޓް ޓީމްގެ ކޯޗް އާސިފް ހާން މިއަދު ހައްޔަރުކޮށްފި އެވެ.\nޕާކިސްތާނަށް އުފަން، ސައުތު އެފްރިކާ ރައްޔިތެއް ކަމަށްވާ އާސިފް، 46، ހައްޔަރުކުރީ ވަނީ ފުރަން ގޮސް ވެލާނާ އިންޓަނޭޝަނަލް އެއާޕޯޓުގައި ހުއްޓަ އެވެ.\nފުލުހުންގެ މީޑިއާ އޮފިޝަލް ވިދާޅުވީ ކުޑަކުދިންގެ އިތުރުން ބޮޑެތި މީހުންނަސް ވެސް ޖިންސީ ގޯނާ ކުރިކަމުގެ ތުހުމަތުގައި އެފްރިކާ ފިރިހެނެއް މިއަދު ކޯޓް އަމުރެއްގެ ދަށުން ހައްޔަރުކޮށްފައިވާ ކަމަށެވެ. އިތުރު ތަފްސީލެއް ނުދެ އެވެ.\nއާސިފް ޚާން ގައުމީ ކްރިކެޓް ޓީމުގެ ކޯޗުކަން ކުރަމުން އަންނަނީ މިދިޔަ އަހަރުން ފެށިގެންނެވެ. އޭނާގެ ކޯޗުކަމުގައި ރާއްޖޭން ވަނީ މެލޭޝިއާގައި ޖޫން މަހު އޮތް ބައިނަލްއަގްވާމީ ޓްރި-ނޭޝަންސް ޓީޓްވެންޓީ މުބާރާތުން ދެ ވަނަ ހޯދައިފަ އެވެ.\nމީގެ އިތުރުން އިންޑިއާގެ ކުރީގެ ތަރި ޔުވްރާޖް ސިންގް ހިމެނޭ އެއާ އިންޑިއާ ޓީމާ ދެކޮޅަށް ފެބްރުއަރީ މަހު ރާއްޖޭން ކުޅުނު އެކުވެރިކަމުގެ މެޗުގައި ވެސް އިރުޝާދު ދިނީ އޭނާ އެވެ. ގައުމީ ކޯޗުކަމުގެ އިތުރުން ބައެއް މެޗުތަކުގައި އޭނާ އަމްޕަޔަރުކަން ވެސް ކުރެ އެވެ.\nއިތުރު ލިޔުންތައް ޕޮލިސް ކްރިކެޓް ކްރިކެޓް ކޯޗް ޖިންސީ ގޯނާކުރުން


މިވެރިކަމުގެ ދައުރުފެށި އައު ދައުރަށް ރައްޔިތުންގެ މަޖިލިސް އިންތިޚާބުވުމާއިގުޅިގެން 24 ގަޑިއިރުހެން މަޖިލީހުގެ ކޮމިޓީތަކުގައި ދެކެވެމުން އައީ ކުރީގެ ސަރުކާރރުގައި ސަރުކާރުގެ ކުންފުނިތަކުން ކޮށްފައިވާ ބޮޑެތި ވައްކަންތަކުގެ ވާހަކަތަކެވެ!\nކުންފުނިތަކަށް މިސަރުކާރުން އިސްކޮށްފައިތިބި ވެރިން ގެންގޮސް ލައިވްކުރި ބައްދަލުވުންތަކުން އެނގިގެންދިއައީ ބޮޑެތި ވައްކަންތައް ކޮށްފައި ނުވާ ހަމަ އެންމެ ކުންފުންޏެއްވެސް ނެތްކަމެވެ. މޯލްޑިވް ގޭސް، އެޗްޑީސީ، މިފްކޯ ފަދަ ކުންފުނިތަކުން އެތައް ސަތޭކަމިލިއަނުން ވައްކަންކޮށްފައިވާ ކަމުގެ ވާހަކަތަކެވެ.\nރާއްޖޭގެ ތާރީޚަށް ބަލައިފިނަމަ އަބަދުވެސް ފެންނަން ހުރީ މިސްކިތް އެލުމުގެ މަސައްކަތަށް ހޯދާތަކެތިން މީހުން ވައްކަންކުރާކަމެވެ. ވައްކަންކޮށްގެން މިސްކިތެއް އެޅިކަން ފުރަތަމަ ފަހަރަށް އެނގިގެންދިއައީ ވެސް ހަމަ އެމަޖިލީހުގެ ކޮމިޓީތަކުގައި ބޭއްވި ބައްދަލުވުންތައް ލައިވްކޮށް ހާމަކުރި މައުލޫމާތުންނެވެ!\nމާލޭގައި އަޅާފައިވާ ކޮރަޕްޝަން ޕާކުގެ ވާހަކަތަކުގެ އަޑުވެސް އިވިގެންދިއައެވެ. މިފަދަ އެތައް ކަމެއްގެ ވާހަކަތަކުގެ އަޑު ވަނީ އިވިފައެވެ. ސުވާލަކީ މިވާހަކަތަކަކީ ސިޔާސީ ވަކިބޭނުމެއް ޙޞިލުކުރަން ދައްކާ ވާހަަކ ނޫންނަމަ ވައްކަންކުރި މީހުންނަށް އެންމެކުޑަމިނުން ދައުވާވެސް ނުކުރެވިގެން މިއުޅެނީ ކީއްވެގެންހެއްޔެވެ؟ 11 ނޮވެމްބަރު 2018 ވަނަ ދުވަހުން ފެށިގެން ހިނގަމުން މިދަނީ މިސަރުކާރުގެ ވެރިކަމެވެ. ދައުވާކުރުމާއި އެހެންވެސް ޒިންމާތައް އުފުލަން ތިބީވެސް މިސަރުކާރުން ޢައްޔަނުކުރި ބައެކެވެ. ކޮންމެ ކަމެއް ތަންހަރުކުރާ ތަންހަރު ޖަގަހަ، އޭސީސީގައި ތިބީވެސް ހަމަ މި ރައްޔިތުންގެ މަޖިލީހުން ރުހުން ދީފައި ތިބި މެންބަރުންނެވެ! ޕީޖީއަކީވެސް ހަމަ މަޖިލީހުން ރުހުންދީފއިވާ ބޭފުޅެކެވެ.\nކުރީގެ މައްސަލަތަކުގެ ތެރެއިން އެމްއެމްޕީއާރުސީގެ މައްސަލަ ނޫނީ ކޯޓުގައިވަނީ ކިތައް މައްސަލަބާވައެވެ! ދައުވާ އުފުލާފައިވަނީ ކުންފުނިތަކުގެ ކިތައްވެރިންނަށްބާވައެވެ! ޖަވާބުދާރީކުރުވަން މަޖިލީހުން ކުރަނީ ކޮންކަމެއްބާވައެވެ! މިކަންކަން މިހެން ހުއްޓައި މިހާރު މިއިވެނީ އަެއްކާވެސް އިތުރު ބައަކު ވައްކަންތަކެއްކުރިކަމުގެ ވާހަކަތަކެވެ. ބޮޑެތި އަދަދުތަކުން ޚިޔާނާތްތެރިވި ވާހަކަތަކެވެ. ތަޙްޤީޤުތައް ލައިވްކޮށް އަވަހަށް މައްސަލަތައް ބަލަން ނުފަށަނީ ކީއްވެގެންބާވައެވެ!\nކޮންމެ ސަރުކާރެއްގައި ނަމަވެސް ވައްކަންކޮށްފިނަމަ އެކަން ވާނީ ވައްކަމަކަށެވެ! ދައުވާނުކޮށް5އަހަރުވުމުން ވައްކަން ނުކުރާކަމަށްވާގޮތަށް ޤާނޫނުތައް ހަދައި ދައުވާނުކޮށް ވަގުންނަށް އަދަބުނުދިނުމަކީ ވައްކަންކުރުމަށް އިތުރަށް ހތްވަރުދީ މަގުފަހިކުރުން ނޫންބާވައެވެ! ރައްޔިތުންގެ ފައިސާ އަތުޖެހުނު މީހަކު ބޭނުންވަރަކަށް ނެގުން ނުވަތަ ވައްކަންކުރުން ހުއްޓުވޭނީ މިފަދަ ކަންބޮޑުވުންތަކަށް ޖަވާބުލިބިގެންނެވެ!


Haalu dherave ventilator ah lee kuhjaku vantilatorun nagaifi\nހާލުދެރަވެ ވެންޓިލޭޓަރަށްލީ7އަހަރުގެ ކުއްޖަކު ވެންޓިލޭޓަރުން ނެގައިފި\n13 ޖޫން 2021 - 17:43:49\nކޮވިޑް-19 ޖެހިގެން ހާލުދެރަވެ ވެންޓިލޭޓަރަށްލީ ހަތް އަހަރުގެ ކުޑަކުއްޖަކު ވެންޓިލޭޓަރުން ނަގައިފި އެވެ.\nއެޗްއީއޯސީން ބާއްވާ ނޫސްވެރިންގެ ބައްދަލުވުމުގައި ވާހަކަދައްކަވަމުން ކުޑަކުދިންގެ ހާއްސަ ޑޮކްޓަރު އަދި އެޑްވައިޒަރީ ގުރޫޕްގެ ޗެއާޕާސަން ޑރ.އަހްމަދު ފައިސަލް ވިދާޅުވީ، މިހާރު މިއުޅޭ "ޑެލްޓާ ވޭރިއަސް" ގައި ވަރަށް ބޮޑަށް މާބަނޑުމީހުންނާއި، ކުޑަކުދިން ޕޮޒިޓިވްވެ ނުރައްކާ މިންވަރު ވަރަށް ބޮޑަށް ފާހަގަވެފައިވާ ކަމަށެވެ.\nއެހެންކަމުން ރާޢްޖޭގައި މިހާރު މިކުރިމަތިވެފައިވާ ސާޖުގައިވެސް ވަރަށް ބޮޑަށް ކުޑަކުދިންނާއި، މާބަނޑު މީހުންނަށް ނުރައްކާވާތަން ފެންނަ ކަމަށެވެ.\nއެޔަށްފަހު ރަނގަޅު އުފާވެރި ހަބަރެއްވެސް އެބައޮތްކަމަށް ވިދާޅުވަމުން ޑރ. ފައިސަލް ވިދާޅުވީ، ކޮވިޑް ޖެހިގެން ހޮސްޕިޓަލުގައި އެޑްމިޓްކޮށްގެން ފަރުވާދެމުންދިޔަ ކުޑަކުއްޖަކު ހާލުދެރަވެ، ވެންޓިލޭޓަރަށް ލާންޖެހުނު ކަމަށެވެ. އެހެންނަމަވެސް އެ ކުޑަކުއްޖާ މިހާރުވަނީ ވެންޓިލޭޓަރުން ނަގާފައި ކަމަށާއި، އިރާދަކުރެއްވިއްޔާ ވަރަށް އަވަހަށް ހޮސްޕިޓަލުން ދޫކޮށްލެވޭނެ ކަމަށްވެސް ވިދާޅުވެފައެވެ.\n"އަޅުގަނޑުމެންގެ ހޮސްޕިޓަލުގަ އޮތް ވެންޓިލޭޓަރަށް ލާންޖެހުނު ކުއްޖަކު މިހާރު މިވަނީ ވެންޓިލޭޓަރުން ނެގިފަ، އެހެންވީމަ އަދި ދޫވެސް ކޮށްލެވޭނެ އެހެންވީމަ އިރާދަކުރެއްވިއްޔާ އަޅުގަނޑަށް ހީވަނީ ރަނގަޅު އުފާވެރި ހަބަރެއް، ވެންޓިލޭޓަރުން ނެގުނުކަން ﷲގެ ރަހުމަތުން ލިބުނު ވަރަށް ބޮޑު ރަހުމަތެއް އެއީ. ٱلْحَمْدُ لِلَّٰهِ " ޑރ. ފައިސަލް ވިދާޅުވިއެވެ.\nކޮވިޑް ޖެހިގެން ހާލުދެރަވެ، ވެންޓިލޭޓަރަށް ލާންޖެހުނީ ހަތް އަހަރުގެ ކުއްޖެކެވެ. ޑރ. ފައިސަލް ވިދާޅުވީ، އެކުއްޖާގެ ހާލަތު މިހާރުވަނީ ސީރިއަސް ހާލަތުން ކޮވިޑްގެ އާދައިގެ ހާލަތަކަށް ރުޖޫއަވެފަ ކަމަށެވެ.\nނިމިދިޔަ މޭމަހު 400އާއި ގާތްކުރާ އަދަދަކަށް 1 އަހަރުން ދަށުގެ ކުޑަކުދިން ކޮވިޑް-19އަށް ޕޮޒިޓިވްވި ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ވަނީ ހާމަކޮށްފައެެވެ. އެޗްޕީއޭއިން ބުނީ އަލަށް އުފަންވާ ތުއްތުކުދިން ހިމެނޭގޮތަށް 1 އަހަރުން ދަށުގެ 381 ކުޑަކުއްޖަކު ނިމިދިޔަ މޭމަހުގެ ތެރޭގައި ޕޮޒިޓިވްވި ކަމަށެވެ.\nއަދި ރާއްޖޭގައި 2021 ވަނަ އަހަރު ޖެނުއަރީއިން ފެށިގެން 10 އަހަރުން ދަށުގެ 5،131 ކުދިން ވަނީ ކޮވިޑް-19 އަށް ޕޮޒިޓިވްވެފައިކަމަށް އެޗްޕީއޭއިން ބުނެއެވެ. މިއީ އެވްރެޖްކޮށްބަލާނަމަ 10 އަހަރުން ދަށުގެ 52 އިންސައްތަ ކުދިންނެވެ.\nކޮވިޑްގެ ހާލަތު މާޗު މަހުން ފެށިގެން ރާއްޖޭގައި ގޯސްވަމުން އަންނައިރު، 18 އަހަރުން ދަށުގެ އެކި އުމުރުފުރާގެ ގިނަ ކުދިންވެސް ހިމެނެއެވެ. ކޮވިޑް ޖެހިގެން ހާލުސީރިއަސްވެ މޭމަހުގެ ތެރޭގައި އެކަނިވެސް 80އަށްވުރެ ގިނަ މީހުން މަރުވެގެންދިޔައިރު މި ފެށުނު ޖޫން މަހުގެ ދެވަނަ ދުވަހުގެ ދަންވަރު 12:00ޖަހާކަށް ހާއިރުވަނީ 10 އަހަރުގެ ކުއްޖަކު ކޮވިޑް ޖެހިގެން މަރުވެފައެވެ. މިއީ މިހާތަނަށް ރާއްޖޭގައި ފުރަތަމަ ފަހަރަށް މިބަލީގައި މަރުވި ފުރަތަަމަ ކުޑަކުއްޖާއެވެ.\nކޮވިޑްޖެހުމުން ބޮޑުވަރުވާ މިންވަރު ދަށްކުރުމަށް ރާއްޖޭގައި ދެމުންއަންނަ ވެކްސިން އަކީ 18 އަހަރުން ދަށުގެ ކުދިންނަށް ދިނުމަށް ހުއްދަދީފައިވާ ވެކްސިންއެއް ނޫނެވެ. އެހެންކަމުން ރާއްޖޭގެ އާބާދީގެ ކުޑަކުދިންނަށް ވެކްސިންގެ ރައްކާތެރިކަން އަދި ލިބިފައެއް ނުވެއެވެ.\nއެހެންކަމުން ބޭރަށް ނުކުމެ އުޅުން މަދުކުރުމަށާއި ވެކްސިންއަށް ޝަރުތު ހަމަވާ ފަރާތްތަކުން ވެކްސިންގެ ދެ ޑޯޒް ފުރިހަމަ ކުރުމަށް އެޗްޕީއޭއިން އިލްތިމާސްކުރެއެވެ. އެޗްޕީއޭއިން ބުނީ ބައްޔަށް ހުށަހެޅޭ މިންވަރު ކުޑަވެ، ދަރީންނަށް ރައްކާތެރިކަން އިތުރުވެގެން ދާނެ ގޮތަކީ އެއީ ކަމަށެވެ.


vnews - Sifainge sharafuge hin'gaalun baavvaifi\nސިފައިންގެ ދުވަހުގެ މުނާސަބަތުގައި ބާއްވާ ޝަރަފުގެ ހިނގާލުމުގެ ތެރެއިން---- ފޮޓޯ: ޝަމްވީލް ފޮޓޯސް\nސިފައިންގެ ދުވަހުގެ މުނާސަބަތުގައި ބާއްވާ ޝަރަފުގެ ހިނގާލުން މިއަދު ބާއްވައިފިއެވެ.\nކޮންމެ އަހަރަކުވެސް ސިފައިންގެ ދުވަހުގެ މުނާސަބަތުގައި ބާއްވާ މި ހިނގާލުން މިފަހަރު ބާއްވާފައި ވަނީ މާލޭގައެވެ. އެގޮތުން މި ހިނގާލުން މިއަދު ކުރިޔަށް ގެންގޮސްފައި ވަނީ ހަވީރު 4:00 އިން ފެށިގެން އިރުއޮއްސި 6:00 ގެ ނިޔަލަށެވެ.\nހިނގާލުން ފެށުމުގެ ގޮތުން މުލިއާގެ ކުރިމަތީގައި ވަނީ ރައިސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ރިޕޯޓުކޮށްފައެވެ. އަދި އެމްއެންޑީއެފް ބޭންޑުގެ ޚާއްސަ ހަރަކާތަކާއި ބެރުގެ ފުނަޖެހުމުގެ ހަރަކާތެއްވެސް ވަނީ އެ ސަރަހައްދުގައި ކުރިޔަށް ގެންގޮސްފައެވެ.\nމި ހިނގާލުމުގައި މާލޭގެ އެކި ސަރަހައްދުތަކުން ޖުމްލަ5ތަނެއްގައި ހުއްޓިފައިވާއިރު ކޮންމެ ތަނެއްގައިވެސް ވަނީ ބޭންޑުގެ ތަފާތު ހަރަކާތްތައް ދައްކާލާފައެވެ. އަދި މީގެ އިތުރަށް މި ހިނގާލުމުގައި ވަނީ ސިފައިންގެ ބައެއް އުޅަނދުތައް ވެސް ދައްކާލާފައެވެ. އެގޮތުން ފަޔަރ ވެހިކަލްތަކާއި، ސްޕެޝަލް ފޯސަސްގައި ބޭނުންކުރާ ބައެއް އުޅަނދުތައް މި ހިނގާލުމުގައި ވަނީ ދައްކާލާފައެވެ.\nހިނގާލުމުގައި ސިފައިންގެ 8 ގެމަ ބައިވެރިވެފައިވާއިރު، މީގެ ތެރެެއިން ލަޝްކަރުގެ ފޯމޭޝަންގައި، އެމްއެންޑީއެފް ކޯސްޓްގާޑް، މެރިންކޯ، ޑްރިލް ޓީމް، އެމްއެންޑީއެފް ބްރާސް ބޭންޑް، ސަޕޯރޓް ސަރވިސް، ސްޕެޝަލް ފޯސަސް އަދި އެމްއެންޑީއެފް ފަޔަރ އެންޑް ރެސްކިއު ސަރވިސް ވަނީ ބައިވެރިވެފައެވެ.\nމިފަހަރު މިފާހަގަކުރަނީ ސިފައިންގެ 127 ވަނަ އަހަރީދުވަހެވެ. އަންހެން ސިފައިންގެ ޚިދުމަތަށް 30 އަހަރު ފުރުން ފާހަގަކުރުމުގެ ގޮތުން މާލޭގައި ޝަރަފްގެ ހިނގާލުމެއް، މާޗް މަހުގެ 29ވަނަ ދުވަހު ވަނީ ބާއްވާފައެވެ.


vnews - White House bossunlaafai vanikoh Trump chuttee ah\nވައިޓް ހައުސް ބޮއްސުންލާފައި ވަނިކޮށް ޓްރަމްޕް ޗުއްޓީއަށް ވަޑައިގެންފި\nނިއު ޖާރޒީއަށް ވަޑައިގަތުމަށް ޑޮނަލްޑް ޓްރަމްޕް މޭރީލޭންޑްގެ އެންޑްރޫޒް އެއަރފޯސް ބޭސްއިން އެއަރފޯސް ވަން މަތިންދާ ބޯޓަށް އަރާވަޑައިގަންނަވަނީ - ފޮޓޯ: އޭ.އެފް.ޕީ\nވައިޓް ހައުސްއާއި، އެމެރިކާ ސަރުކާރުގެ އެތެރެ ބޮއްސުންލާފައި ވަނިކޮށް ރައީސް ޑޮނަލްޑް ޓްރަމްޕް 17 ދުވަހުގެ ޗުއްޓީއަކަށް ވަޑައިގެންފިއެވެ.\nޓްރަމްޕް ޗުއްޓީއަށް ވަޑައިގެންނެވީ ނިއު ޖާރޒީގައި އޮންނަ އޭނާގެ އަމިއްލަފުޅު ގޮލްފް ރިސޯޓެއް ކަމަށްވާ ބެޑްމިންސްޓަރއަށެވެ.\nޓްރަމްޕް ޗުއްޓީއަށް ވަޑައިގެންނެވިއިރު، ރަޝިޔާގެ މައްސަލައާއި، ސަރުކާރުގެ ސިއްރު ލިޔެކިއުންތައް ލީކްވުމުގެ މައްސަލަތަކާ ގުޅިގެން ޓްރަމްޕްގެ ސަރުކާރުގެ އެތެރެ މުޅީންވަނީ ބޮއްސުންލައިގެން ގޮސްފައެވެ.\nވެރިކަމުގައި7މަސް ހޭދަކުރެއްވިއިރު، ގާނޫނަކަށް ބަދަލު ގެންނެވުމަށް ޓްރަމްޕް ކުރެއްވި އެއްވެސް މަސައްކަތްޕުޅެއް ކާމިޔާބުވެފައެއް ނުވެއެވެ. އެކަމުގައި މުޅީންވެސް ކުރިމަތިވެވަޑައި ގެންފައިވަނީ ބޮޑެތި ނާކާމިޔާބީއާއެވެ. ނުވިތާކަށް ވެރިކަންކުރާ ރިޕަބްލިކަން ޕާޓީއަށް ނިސްބަތްވާ ގާނޫނުހަދާ މަޖިލީހުގެ މެމްބަރުންވެސް ތިއްބެވީ އެކި ދިމަދިމާއަށް އެނބުރިވަޑައިގެންކަމީ ޓްރަމްޕަށް ކުރިމަތިވެވަޑައިގެންފައިވާ މައްސަލައެކެވެ.\nވައިޓް ހައުސްއިން މިއަދު ބުނެފައިވަނީ، ޓްރަމްޕް ޗުއްޓީގައި ހުންނެވި ނަމަވެސް، ރަސްމީ މަސައްކަތްތައް ކުރައްވާނޭ ކަމަށެވެ. ޓްރަމްޕް މިދުވަސްވަރު ޗުއްޓީއަކަށް ވަޑައިގެންނެވީ ވައިޓް ހައުސްގައި ރައީސް މަސައްކަތް ކުރައްވާ ވެސްޓް ވިންގުގެ ފިނިކުރާ ނިޒާމު އަޕްގްރޭޑް ކުރުމުގެ މަސައްކަތަށް ފުރުސަތު ދެއްވުމުގެ ގޮތުން ކަމަށްވެސް ވައިޓް ހައުސްއިން ބުނެފައި ވެއެވެ.\n"ކުރިއަށްއޮތް ދެހަފްތާގައިވެސް ރައީސް މަސައްކަތް ކުރައްވާނެ" ވައިޓް ހައުސްގެ ތަރުޖަމާނު ލިންޑްސޭ ވޯލްޓަރސް ވިދާޅުވިއެވެ.\nއެމެރިކާ ސަރުކާރުގެ ތެރޭގައި ކަންތައްތައް ހޫނުވާ ދުވަސްވަރު ރައީސުން ޗުއްޓީއަށް ވަޑައިގަތުމަކީ އާކަމެއްނޫނެވެ. އެހެން ނަމަވެސް، ކުރީގެ ރައީސް ބަރަކް އޮބާމާގެ ވެރިކަމުގައި އޮބާމާ ޗުއްޓީ ނަންގަވާ މައްސަލާގައި ޓްރަމްޕް ދެއްވާފައިވާ ބަހުގެ އެތައް ހަމަލާތަކާ ގުޅިގެން މީޑިއާގެ ނަޒަރު މިފަހަރު ޓްރަމްޕަށް ޚައްސަކޮށްވަނީ ހުއްޓިފައެވެ.\nއޮބާމާގެ ވެރިކަމުގައި 2011 ވަނަ އަހަރު އޮބާމާ 10 ދުވަހުގެ ޗުއްޓީއަކަށް ވަޑައިގެންނެވުމުން ޓްރަމްޕްވަނީ ރައީސް ޗުއްޓީ ނެންގެވުމުގެ ބޭނުންފުޅާ ގުޅޭގޮތުން ސުވާލު އުފައްދަވައި ޓްވީޓްތައް ކުރައްވާފައެވެ. މީގެ ދެއަހަރު ކުރިންވެސް އޮބާމާ ޗުއްޓީއަކަށް ވަޑައިގެންނެވުމުން، އާ އަހަރުގެ ޗުއްޓީއާ ދިމާކޮށް އޮބާމާގެ ސަބަބުން "ހަށިފާރަވެރިންނާ އެމީހުންގެ އާއިލާތައް ދުރުވަނީކަމަށް" ވިދާޅުވެ ޓްރަމްޕް ޓްވީޓް ކުރައްވާފައި ވެއެވެ.\nމިކަން އެކަންޏެއްނޫނެވެ. ޓްރަމްޕް އޭނާގެ ސަޕޯޓަރުންނަށް ވިދާޅުވަމުން ގެންދެވީ ވެރިކަން ލިބިވަޑައިގެންފިނަމަ އެއްގޮތަކަށްވެސް ޗުއްޓީ ނުނަންގަވާނޭ ކަމަށާއި އަބަދުވެސް އުޅުއްވާނީ މަސައްކަތުގައި ކަމަށެވެ. "އަޅުގަނޑަކީ ޗުއްޓީ ނަގާނޭ ރައީސެއްނޫން. އަޅުގަނޑަކީ ހުސްވަގުތު ނަގާނޭ ރައީސެއްވެސްނޫން" 2015 ވަނަ އަހަރު ޓްރަމްޕް ވިދާޅުވެފައި ވެއެވެ.\nޗުއްޓީއާ ބެހޭގޮތުން އޮބާމާއަށް ބަހުގެ ހަމަލާތައް ދެއްވަމުން ގެންދެވި ޑޮނަލްޑް ޓްރަމްޕް ރައީސްކަމަށް ވަޑައިގެން، އޮބާމާ ވެރިކަމުގައި ހޭދަކުރެއްވި ފުރަތަމަ ހަތްމަސް ދުވަހު ނެންގެވި ޗުއްޓީއަށްވުރެ އެތައްގުނަ އިތުރަށް ޓްރަމްޕް މިހާރަށްވެސް ޗުއްޓީ ނަންގަވާފައި ވެއެވެ.\nވޮޝިންޓަން ޕޯސްޓުން އާންމުކުރި ތަފާސްހިސާބުތައް ދައްކާގޮތުން ވެރިކަމުގެ ފުރަތަމަ ހަތްމަސްދުވަހު އޮބާމާ ޗުއްޓީގެގޮތުގައި 15 ދުވަސް ނަންގަވާފައި ވާއިރު، ޓްރަމްޕް ވަނީ އެމުއްދަތުގައި 53 ދުވަސް ނަންގަވާފައެވެ.


(24 އޮކްޓޯބަރ 2021 އާ ގުޅޭ)\n"ލައިޒަލް." ސޯފާގައި އޮވެފައި ތެދުވެ އުޝާ ގޮވާލީ ދޮރުން ލައިޒަލް ވަންތަން ފެނުމުންނެވެ. ތަޅު ހުޅުވާ އަޑު އިވުމުން ވެސް އޭނާ އޮތީ ލައިޒަލްކަން ޔަގީންކޮށްގެންނެވެ.\nއުޝާއަށް ބަލަން ވަގުތުކޮޅަކަށް ހުއްޓުން އަރާފައި ލައިޒަލް ހުއްޓެވެ. ހައިރާންކަން ނޫން އަސަރެއް އެ މޫނުން ލައިޒަލްއަށް ނުފެނެއެވެ. ދެން އޭނާ އައިސް ވަނީ ކޮޓަރިއަށެވެ. އެޕާޓްމެންޓަށް ބަދަލުވި ދުވަހު ގެނައި ފޮށި ލައިޒަލް ނަގައިގެން އައިސް އެނދުމަތީ އެ ބޭއްވިއެވެ. ފޮށި ހުޅުވާލުމާއެކު އޭނާ އަލަމާރިން ހެދުންތައް ނަގައި ފޮށްޓައް އަޅަން ފެށިއެވެ. އަވަސް އަރުވާލުމެއް ނެތިއެވެ. ތަރުތީބުކޮށް އެއްޗެހި އަޅައި އަލަމާރި ހުސްކުރިއެވެ. ރީތިވާ މޭޒުމަތީ ހުރި އެއްޗެހިން އޭނާ ބޭނުންވާނޭ އެއްޗެހި ފޮށީގެ ތެރޭގައި އޮތް ކުޑަ ދަބަހަށް އަޅައި ޒިބުދަމާލިއެވެ. ކޮޓަރިން ލައިޒަލް ނުކުމެ ބަދިގެއަށް އައެވެ. ވަތްގަނޑެއް ހުޅުވާލައި ޕްލާސްޓިކު ދެތިން ކޮތަޅު ނެގިއެވެ. އެ ހިފައިގެން އައިސް ފައިވަން ކަބަޑުގައި ހުރި އޭނާގެ ފައިވާނަކާއި ބޫޓު ކޮތަޅަށް ލައި ބަންދުކޮށްލިއެވެ.\n"ކީއްކުރަން ތިއުޅެނީ. އެއްލާލަނީތަ؟" ލައިޒަލްގެ ހަރަކާތްތަކަށް ބަލަން ހުރި އުޝާ އަހާލިއެވެ.\nއަނގައިން ބުނުމެއް ނެތި ލައިޒަލް އެ ތަކެތި ހިފައިގެން އައިސް ކޮޓަރިއަށް ވަނީއެވެ. ފޮށްޓައް ހުރިހާ އެއްޗެއް އެޅިއްޖެކަން ޔަގީންވުމުން އޭނާ އެ ލައްޕާލައި އެނދުމަތިން ނަގައި ތަޅުންމަތީގަ ބެހެއްޓިއެވެ. ފޮށި ދަމަމުން ކޮޓަރިން ލައިޒަލް ނުކުތްއިރު އުޝާ ހުރީ އެ ކޮޓަރި ކައިރީއެވެ. ދޮރު ލައްޕާފައި ހުރީމާ ވަންނަން ނުކެރިފައި ހުރި މީހަކު ފަދައިންނެވެ. އުޝާގެ އެ ދެއްކުންތެރިކަމުން ލައިޒަލްއަށް ލިބުނީ ފޫހިކަމެވެ.\n"ލައިޒަލް... ތަނަކަށް ދަނީތަ؟" ލައިޒަލްގެ ހަރަކާތްތައް ދެނެގަންނަން ނޭނގިގެން އުޝާ ސުވާލު ކުރިއެވެ.\nފޮށި ގެންގޮސް ދޮރުކައިރީ ބަހައްޓާލާފައި ލައިޒަލް އައިސް ސޯފާއެއްގައި އިށީނެވެ. އުޝާއަށް ގޮވާލާފައި ސޯފާ ދައްކާލިއެވެ. އިށީންނާށޭ ބުންޏެވެ. ނުތަނަވަސްކަން އުޝާގެ މޫނުން ފާޅުވާން ފެށިއެވެ.\n"އަހަރެންގެ ކޮޓަރިއަށް އުޝާ ވަންނަކަން އެނގޭ. އެތާކު އުޝާއަށް މުހިންމުވާނޭ އެއްވެސް އެއްޗެއް ނުހުންނާނެ. ދެން ކީއްކުރަން ވަންނަނީ." ލައިޒަލް އަހާލީ އާދައިގެ ގޮތަކަށެވެ. ނަމަވެސް އެ ސުވާލުން އުޝާއަށް ހިންދިރުވާލެވުނެވެ. ލައިޒަލްގެ ކޮޓަރިއަށް އޭނާ ވަންނަކަން އެނގޭނޭ އެއްވެސް ނިޝާނެއް އުޝާ ދޫނުކުރެއެވެ. އެހާ ފަރުވާތެރިވާއިރު ލައިޒަލްއަށް އެނގެންވީ ގޮތެއް އުޝާއަކަށް ނުވިސްނުނެވެ.\n"ގަމީސް ކޮބާ؟." ލައިޒަލް ދެވަނަ ސުވާލު ކުރިއެވެ.\n"މެޝިނުގަ... ދޮންނަން ލާފަ." އުޝާ ބުންޏެވެ. ދޮގުތަކެއް ހަދައިގެން ސަލާމަތް ނުވެވިދާނެތީ އުޝާ ތެދަށް ބުނެލިއެވެ.\n"ލައިޒަލްއަށް ކަންކަން ކޮށްދޭން ބޭނުންވާތީ. ކާން ހެދުން ފިޔަވައި ލައިޒަލް އަހަންނަށް އިތުރުކަމެއްގައި ފުރުސަތެއް ނުދޭ. އެކީގަ އުޅޭއިރު އަހަރެންވެސް ލައިޒަލްއާއެކު..."\n"އުޝާ!... އީހާނަށް ގުޅީންތަ؟" އުޝާގެ ވާހަކަ ހުއްޓުވާލައި ލައިޒަލް އަހާލިއެވެ.\nއުޝާއަށް ބަލާލެވުނީ ކަންބޮޑުވުމުގެ ނަޒަރަކުންނެވެ. ނީރާ އެގެއަށް އައިކަން ލައިޒަލްއަށް އެނގުނީބާއޭ އުޝާގެ ހިތަށް އެރިއެވެ. އެހެންވިޔަސް އެ ވާހަކަ ލައިޒަލް ކައިރީ ބުނާކަށް އުޝާ ނޭދެއެވެ. ކޮންމެފަދަ މަޖުބޫރީއެއް ކުރިމަތިވިޔަސް އެ ޚަބަރު ލައިޒަލްއަށް ނުދޭން އުޝާ އިނީ ނިންމައިގެންނެވެ.\n"މިގުޅުމަކީ އޮޅުވާލައިގެން ފެށުނު ކަމެއްނޫން. އުޝާއަށް އަހަރެން ނުކިޔާދޭ ކަމެއް ނޯންނާނެ. ކައިވެނި ނުކޮށް ރިލޭޝަންޝިޕެއްގައި ތިބުމަށްވުރެ، ނީރާ ކަންބޮޑުވާނީ އަހަރެން ދިރިއުޅުމައިގެން މޫވްއޯން ކޮށްފިކަން އެނގުނީމައޭ ބުނީ އުޝާ. އެކަން އެގޮތަށް ދެއްކުމަށް ކައިވެނި މުހިންމުކަން ބުނީ އުޝާ. އެކަމަކު މި ހުރިހާކަމެއްގެ ބަދަލުގައި އަހަންނަށް އުޝާއަށް ދެވޭނެ އެއްޗެއް ނެތްކަން ބުނީމެންނު. ނަމެއްގައި އޮތް ގުޅުމަކަށްނޫނީ އަހަރެމެން ދެމެދުގައި އޮތް ގުޅުން ނުވޭ. މިހިސާބަށް ކަންކަން ގެންދިއުމަށް އަހަންނަށް އެހީތެރިނުވިޔަސް އެންމެ ރަނގަޅޭ އެދުވަހު ނުބުނަންތަ؟... އަހަރެން އެހެން ބުނީ އުޝާއާ މެދު ވިސްނާފަ. އުޝާގެ ފީލިންގްސް އެނގޭތީ. ބަޓް ޔޫ ސެޑް ޓު ޓްރަސްޓް ޔޫ. އަހަންނަށް އަހަރެންގެ ލޯބި ހާސިލުވުމަކީ އެކަމާ އުޝާ އުފާވާނެ ކަމެކޭ. މެރީއޭޖަށްފަހު އަހަންނަށް ނީރާ ހޯދާދިނުމަށް އުޝާވީ ކޮން އެހީއެއް. އަހަންނާއި ގާތްކަން އުފެދޭ ތޯ އުޝާ މަސައްކަތް ކުރުން ފިޔަވާ އިތުރު އެފޯޓެއް ލާތީ ނުދެކެން. އަހަރެމެންގެ ހަގީގީ މަގްސަދު އުޝާ ހަނދާންނެތިއްޖެ. އަހަންނަށް ނީރާ ލިބުމަށްވުރެ އުޝާ މިހާރު އެދެނީ އަހަރެންނާ ދުރަށް ނީރާ ދިއުން."\n"ލައިޒަލް... އައި އޭމް ސޮރީ." އުޝާއަށް ބުނެވުނެވެ. ދެރަވެ މަޢާފަށް އެދިގެން ލައިޒަލްގެ ހިތް ރުއްސިދާނޭ އުޝާ ހީކުރިއެވެ.\n"ކޮންކަމަކަށް ތި މަޢާފަށް އެދެނީ. އުޝާގެ ގަސްދު އަހަންނަށް އެނގުނީމަތަ؟" ލައިޒަލްއަށް ގަސްދަކާނުލާ ހަރުކަށިވެވުނެވެ. ހިތަށްކޮށްފައިވާ އަސަރުން ރުޅި އިސްކުރަން ބޭނުންނުވިޔަސް ކެތްތެރިކަން ކޮޅުންލަނީއެވެ.\n"އެންމެ ދެފަހަރު... ދެފަހަރު އަހަރެންގެ ފޯނު އުޝާއަށް ލިބުނީ. ދަތުރު ނިންމާފައި އައި ދުވަހުގެ ރޭ އެންމެންނަށް ކާއެއްޗެހި އޯޑަރު ކުރުމަށްފަހު މަނީ ޓްރާންސާފާ ކުރާން، އެވަގުތު ކޮޅަކުނޫން އުޝާ ކުރިކަމެއްކުރީ... ދެވަނަ ފަހަރަށް އަހަރެންގެ ފޯނު އަތަށް އެރީމަ އުޝާ އަހަންނަށް ލަނޑުދިނީ. އެހެންނު... ކާފަގެ ރުޅިއާއި ނީރާ ނުކުމެގެން ދިޔަ ގޮތުން ހާސްވެފައި ހުރެ އަހަރެން ނުކުމެގެން އެރޭ ދިޔައީ ފޯނު ނުލައި. އަނެއްދުވަހު ދާން ފޮނުވީ ފޯނު ބަލާ. އަހަރެންނަށް ބޭއްވުނު ތަނުގަ ފޯނު އޮތީ. ކޮޓަރީ އެނދުމަތީގަ... ކޮޓަރި ތަޅުލާފައި ހުއްޓާ ހަމްދާނު ކޮޓަރި ހުޅުވައިގެން އަހަރެންގެ ފޯނު ނެގީ. އަހަރެން އޭނާއަށް ދިން ދަޅުދަނޑިން. އެކަމަކު އޭރު މާ ލަސްވެއްޖެ. އުޝާ ކޮޓަރިއަށް ވަދެ އަހަރެންގެ ފޯނުން ކުރިކަމެއްކޮށްފަ އެދުވަހު އޮފީހަށް ދިޔައީ... އެހެންނު."\nލައިޒަލްގެ އަޑުގައިވަނީ ޔަގީންކަމެވެ. އޭނާ އެންމެ ފުރަތަމަ ކުރި ސުވާލުގެ މަގްސަދު އުޝާއަށް ސާފުވީ ދެނެވެ. އެޕާޓްމެންޓްގެ ތަޅުދަނޑިފަތި އެއްކޮށް ލައިޒަލް ނުގެންގުޅޭކަން އުޝާއަށް އެނގެއެވެ. އޭނާ ހަމައެކަނި ނެގީ ކޮޓަރިއާއި އެޕާޓްމެންޓަށް ވަންނަ މައިދޮރުގެ ތަޅުދަނޑި އެކަންޏެވެ. ކޮންމެ ތަނެއްގެ ޑަބަލް ކީ ތަޅުދަނޑިފަތީގައި ހުއްޓެވެ. އެކަމަށް ލައިޒަލް ސަމާލުކަމެއް ނުދެއެވެ. އޭނާ އެޕާޓްމެންޓްގެ ތަޅުދަނޑިފަތި ހަވާލުކުރީ އުޝާއާއެވެ. އެތަނުގައި ގިނަވަގުތު ހޭދަކުރާނޭ މީހަކީ އުޝާ ވީމައެވެ. ފަހަރެއްގައި ވެސް ލައިޒަލް ކަނޑައެޅި އިން ފަހަނައަޅައި އުޝާގެ ޢަމަލުތައް ހިނގައިދާނޭ ލައިޒަލް ހީނުކުރެއެވެ.\nބަހެއް ބުނަން ނޭނގިފައި އުޝާއަށް އިނދެވުނެވެ. ސިކުނޑީގައި ސުވާލުތައް ގިނަވަމުން އައެވެ. މިހާ ދުވަސް ފަހުން ލައިޒަލްއަށް ހުރިހާކަމެއް އެނގެންވީ ކިހިނެއްބާއޭ އުޝާ ސުވާލު އުފެދުނެވެ. އީހާނަށް ގުޅީ މިއަދު ހެނދުނެވެ. އެކަން ވެސް ލައިޒަލްއަށް އެނގުނީއެވެ. އީހާނު ބުނީ ހެއްޔެވެ. ނޫނީ ނީރާއަށް އެނގިގެން ހުރިހާ ކަމެއް ކިޔާދިނީބާއެވެ. އެ ދެގޮތުން ކުރެ ކޮންމެވެސް އެއްގޮތެއްކަން ޔަގީނެވެ.\n"އުޝާ... ވަރިކޮށްފިން." ލައިޒަލް ބުނެލިއެވެ. ލިބުނު ސިހުމާއެކު އުޝާގެ ދެ ލޯ ބޮޑުކޮށްލެވި އަނގަ ހުޅުވުނެވެ. ލައިޒަލްގެ ދުލުން ބޭރުކޮށްލި ބަސްތައް އަނބުރާ ގެންދާށޭ ބުނަން އުޝާގެ ހިތް ގޮވިއެވެ.\n"މި އެޕާޓްމެންޓް ދޫކޮށްލަން ނިންމައިފިން. މިމަހުގެ ކުއްޔާއި ދެން ކުރަންޖެހިއްޖެ ކަމެއްވިއްޔާ ތަނުގެ ވެރި ފަރާތާ ވާހަކަދައްކައިގެން އަހަރެން ނިންމާނަން. ވަރި ސާބިތު ކުރުމަށް ކުރަންޖެހޭ ހުރިހާކަމެއް އަހަރެން ހަމަޖައްސާނަން. އަހަރެންގެ ފަރާތުން ހަމްދާނު ކޮންޓެކްޓް ކުރާނެ އުޝާއަށް. އިޓްސް އޯވާ..." ލައިޒަލް ކޮޅަށް ތެދުވިއެވެ.\n"ލައިޒަލް މަޑުކޮށްބަލަ... ޕްލީޒް... އިހަށް މަޑުކޮށްބަލަ." ލައިޒަލްއާއެކު ކޮޅަށް ތެދުވި އުޝާ އާދޭހާއެކު ވާހަކަދެއްކިއެވެ. ދޮރާ ދިމާއަށް ލައިޒަލްގެ ފަހަތުން އޭނާ އައެވެ. ފޮށީގެ އުފުލާލެވިފައިވާ އަތްގަނޑުގައި ހިފާލުމާއެކު ލައިޒަލް ހުއްޓުނެވެ. އެގޮތުގައި ހުރެ އޭނާ އުޝާއަށް ބަލާލިއެވެ.\n"ޕްލީޒް އަހަރެން ވަރިނުކުރޭ. ޕްލީޒް... އަހަރެން ދޫކޮށްލިޔަސް ލައިޒަލްއަށް ނީރާއެއް ނުލިބޭނެ. އީހާނު އޭނާ ދޫކޮށެއް ނުލާނެ. ލިބެން ނެތް ލޯތްބެއް ހޯދަން އުޅުމަށްވުރެ ކައިރީގަ އަބަދު ހުންނާނޭ މީހަކު ޗޫޒްކުރުމެއް ނޫންތަ ރަނގަޅީ. ނީރާ... ނީރާ މިހާރު ނުވޭ ލައިޒަލްދެކެ ލޯތްބެއް. އޭނާ ލައިޒަލްއާ ގުޅޭކަށް ބޭނުމެއްނޫން."\n"ދެޓްސް އިނަފް... ނީރާ ލިބުނަސް ނުލިބުނަސް އެއީ މިހާރު އުޝާ ބަލަން ޖެހޭ ކަމެއްނޫން. މި މެރިއޭޖް... މީ އަހަންނަށް ހެދުނު ވަރަށް ބޮޑު ގޯހެއް. އެއަށްވުރެ ވެސް ބޮޑު ގޯހަކީ އުޝާއަށް އިތުބާރުކުރުން. އެ އިތުބާރު ގެއްލިއްޖެ. އެކުވެރިއަކަށް ވެސް އަހަރެންގެ ނަޒަރުގައި އުޝާ ނުވި. ކޮންމެ ގުޅުމަކީ ވެސް އިތުބާރެއްގެ މައްޗަށް އުފެދޭ ގާތްކަމެއް. ހުރިހާ ކަމެއް އެނގިހުރެ އުޝާ އަހަންނަށް ތި ދެރަދިނީ. އެނގޭތަ އަހަރެން ކިހާ ފޫހިވެ ރުޅި އައިސްފަކަން މިހުރީ. ކުރިމަތީގަ މިހުންނަނީ ހާދަ ކެތެއްކޮށްގެންނޭ... އެއްވެސް ސިފައެއްގަ އުޝާއާ ގާތްކަމެއް ބޭއްވުމުގެ ގަސްދެއް މިހާރު ނެތް."\nލައިޒަލް ދޮރުހުޅުވާލުމުން އޭނާގެ މުލައްދަނޑީގައި އުޝާ ދެއަތުން ހިފާލިއެވެ. ލައިޒަލް ނުހުއްޓި ނުކުންނަން ފެށުމުން ދެއަތުން ލައިޒަލްގެ އަތުގައި ހިފައި އެލިގަނެއްޖެއެވެ. ދެ ކަކޫ މައްޗަށް އުޝާ ތިރިވުމުން ލައިޒަލް ވެސް އަރިއަޅާލިއެވެ. އެހެންވިޔަސް އޭނާ މަޑުކުރުމުގެ ގަސްދެއް ނުކުރިއެވެ. އުޝާގެ ދެއަތް ނުހަނު ފަސޭހަކަމާއެކު ނައްޓުވާލައިފިއެވެ.\n"ހަމްދާނު ފޮނުވާނަން އިރުކޮޅަކުން. އޭނާ އުޝާ ގެއަށް ދާން އެހީވާނެ." ދޮރުބުޑުގައި އިން އުޝާއަށް ލައިޒަލް ބުނެލިއެވެ. އަދި ލިފްޓާ ދިމާއަށް ލައިޒަލް ފޮށި ދަމަމުން އައެވެ.\nޕާކުކޮށްފައި އޮތް ކާރަށް ފޮށި އަރުވާފައި ލައިޒަލް ކުރިއަށް އަރާ ހަމަޖެހިލިއެވެ. ކާރު ދުއްވާލުމުގެ ބަދަލުގައި އޭނާ ހަށިފުރާ ފުންނޭވާއެއް ދޫކޮށްލިއެވެ. އުޝާއާ ޒުވާބުނުކޮށް އަތް އިސްކުރުމެއްނެތި ގުޅުން ނިމުމަކަށް ގެނެވުނީ ލައިޒަލް ވަރަށް ހިތްވަރުކޮށްގެންނެވެ. އޭނާގެ އެ ސިފަ ހަގީގަތުގައި އުޝާއަށް ދައްކަންޖެހޭހާ މުހިންމު މީހަކަށް ނުވީއެވެ. ކުރީން އުޝާގެ އިހްސާސްތަކާމެދު ލައިޒަލް ވިސްނި ނަމަވެސް އޭނާ ކަންތައްކުރި ގޮތް އެނގުމުން ހިތުގައިވީ ހަމްދަރުދީ ފިލައި ދިޔައީއެވެ.\n"އައި ހޭވް ޓު ރެޕް ތިންގްސް އަޕް، ދަ ސޫނާ ދަ ބެޓާ... ބިފޯ ޝޯއިން މައި ފޭސް ޓު ހާ. ސޯ... ވެއިޓް ފޯ މީ." މަޑުމަޑުން ލައިޒަލް އަމިއްލަ ނަފްސަށް ވާހަކަދެއްކިއެވެ.\nއަވަސް ގޮތަކަށް ގެއަށް އައިސްދޭން ލައިޒަލް އެދުމުން ހަމްދާނު އަވަހަށް އޮފީހުން ނުކުތެވެ. ސައިކަލު ދުއްވުނީ އާންމު މިންގަނޑަށްވުރެ ތަންކޮޅެއް ބާރަށެވެ. ލައިޒަލްއާއި އުޝާ ވަކިވާ ވާހަކަ އިވުނު ފަހުން ހަމްދާނުގެ ހިތާއި ސިކުނޑިން އުޝާގެ ހިޔާލުތަކެއް ބޭރުކޮށެއް ނުލެވުނެވެ. އުޝާއާ ހެދި ދިވާނާވާވަރު ވެފައި ހުއްޓެއްކަމަކު ހަމްދާނު އެދެނީ އުޝާއަށް އޭނާގެ ލޯބި ލިބުމެވެ. އެ ލޯތްބަކީ ލައިޒަލްއެވެ. އެހެންވެ ލައިޒަލް އެއްޗެކޭ ބުނެފިނަމަ ފުރަތަމަ ވެސް ހަމްދާނަށް އެ ވާހަކައެއް ގުޅުވާލެވެނީ އުޝާއާއެވެ.\n"ގޭގަ މިހުރީ." ސިޓިންރޫމުގައި މަޑުކޮށްލައިގެން ހުރި ހަމްދާނު ލައިޒަލްއަށް ގުޅީ ފެންނަ ހިސާބުގައި އޭނާ ނެތިގެންނެވެ.\n"ކޮޓަރިއަށް އާދޭ." ލައިޒަލް އިރުޝާދު ދީފައި ފޯނުކޯލު ކަނޑާލީއެވެ. ދެން އޭނާ ކޮޓަރީގެ ދޮރު ހުޅުވާލައި ބޭރަށް ނުކުމެލިއެވެ. ހަމްދާނަށް ފެންނަ ހިސާބަށެވެ. ކޮޓަރިއަށް ހަމްދާނު ވަނުމުން އޭނާ ދޮރުލައްޕާލީ ދެމެދުގައި ދެކެވޭ ވާހަކަ އިތުރު މީހަކަށް އިވެން ނޭދޭތީއެވެ.\n"އުޝާ ކައިރިއަށް ގޮސްދެވިދާނެތަ؟. އޭނާ ގެއާ ހަމައަށް ގެންގޮސްދޭންވީ. މީހެއްގެ އެހީ ފަހަރެއްގަ އޭނާ ބޭނުންވެދާނެ."\n"ކީއްވެ؟." ލައިޒަލްގެ ވާހަކަ އަޑު އަހަން ހުރެފައި ހަމްދާނު ސުވާލު ކުރިއެވެ. މޫނުމަތިން ނުތަނަވަސްކަން ފާޅުވެލިއެވެ.\n"އަހަރެން މިއައީ އޭނާ ވަރިކޮށްފަ." ލައިޒަލް ބުންޏެވެ. އެހިނދު ހަމްދާނު އެ ކޮޓަރީގައި އެންމެ ސުކުންތަކަށް ވެސް މަޑެއް ނުކުރިއެވެ. ހަލުވިކޮށް ނުކުމެގެން ދިޔައީއެވެ. ހަމްދާނު ހިތްހަމަނުޖެހުނަސް އޭނާގެ އެ ހަރަކާތްތައް ލައިޒަލް ހައިރާން ކުރުވައިފިއެވެ. އުޝާއާ މެދު ހަމްދާނު އެހާ ހަމްދަރުދީ ވާންވީ ކީއްވެބާއޭ ސުވާލު އުފެދުނެވެ. ކޮޓަރިން ނުކުމެ ލައިޒަލްއަށް ބަލާލެވުނެވެ. ހުއްޓުމެއްނެތި ސިޓިންރޫމުން ނުކުމެގެން ހަމްދާނު ދާތީ ލައިޒަލްއަށް ފެނުނެވެ.\nހިސާބަކަށް ހުޅުވިފައި ހުރި ދޮރުގައި ހަމްދާނު ކަނާއަތްތިލަ ޖައްސާ މަޑުމަޑުން ކޮއްޕާލިއެވެ. ފާރުބުޑުގައި އިން އުޝާ އޭނާއަށް ފެނުނީ ދެނެވެ. އެތެރެއަށް ވަދެ ދޮރުލައްޕާލުމާއެކު އުޝާގެ ކައިރީ ހަމްދާނު ކުޑަކަކޫ ޖަހާލިއެވެ. އުޝާގެ ކޮނޑުގައި ހިފާލައި ގޮވާލިއެވެ. ސިހުމެއްގައިވާ މީހަކު ފަދައިން ހަމްދާނަށް އުޝާ ބަލާލިއެވެ.\n"އައި ޑޯންޓް ނޯ ވަޓް ހެޕެން... ނުބައި ހުވަފެނެއް ފެނުނީތަ؟." އުޝާ ވާހަކަދެއްކިއެވެ. އޭނާގެ އަތުގައި ހިފާލުމާއެކު ހަމްދާނު އެދުނީ ކޮޅަށް ތެދުވާށެވެ. ހަމްދާނުގެ އެހީއާއެކު އުޝާ ތެދުވުމުން އޭނާ ގޮވައިގެން ގެނެސް ސޯފާގައި ބޭންދިއެވެ. އަވަހަށް ފެންތަށްޓެއް ހިފައިގެން ހަމްދާނު އައެވެ. އުޝާގެ އަތަށް ލައިދިނުމާއެކު ފެންފޮދެއް ބޯލަން ހަމްދާނު ބުންޏެވެ.\n"އުޝާ..." ހަމްދާނު ގޮވާލީ ފެންތަށީގައި އުޝާ ނުހިފައި އަތް ތިރިކޮށްލީމައެވެ.\n"ހަމްދާން... ހަމްދާނު މިތާ ކީއްކުރަނީ." އިސްޖަހާލަމުން އުޝާ ސުވާލުކުރިއެވެ.\n"އައި އޭމް ހިއާ ފޯ ޔޫ." ހަމްދާނު ބުންޏެވެ. ނަމަވެސް އުޝާ ބަލާލީ ގަޔާނުވެފައެވެ. ދެބުމަ ކައިރިކޮށްލައިގެން އިންގޮތުން ހަމްދާނު ފުންނޭވާއެއް ލިއެވެ.\n"ލައިޒަލް ބުނީ. އަހަރެން މިއައީ އުޝާއަށް ޓަކައި." ހަމްދާނަށް އެނގިއްޖެކަން ހާމަކުރިއެވެ.\nއެއްޗެކޭ ނުބުނެ އިދެފައި އުޝާ މޫނުގައި ދެއަތް އަޅާލީ ރޮވެން ފެށީމައެވެ. ކުޑަވަގުތުކޮޅެއްގެ ތެރޭ ހިނގައިދިޔަ ހުރިހާ ކަމަކީ ފެނުނު ނުބައި ހުވަފެނެއްނޫންކަން އެނގުނީއެވެ. ލައިޒަލް ބުނި ފަދައިން އޭނާގެ ބަދަލުގައި އުޝާގެ ކައިރިއަށް ހަމްދާނު އެ ހުރީ ފޮނުވާފައެވެ. އެކަމަކު އޭނާގެ ހިތް ގޮވަނީ ހަމްދާނަކަށް ނޫނެވެ. ކައިރީގަ ބަހައްޓަން އެދެނީ ލައިޒަލްއެވެ. އޭނާ ލައިޒަލްއާއެކު ދިރިއުޅުމުގެ ހުވަފެންތައް ބަލަން ފެށިތާ ގިނަ ދުވަސްތަކެއް ނުވަނީސް ހުރިހާ ކަމެއް ނިމުމަކަށް މިއައީ ކިހާ ހިތްދަތި ގޮތަކަށް ހެއްޔެވެ. އަދިވެސް ލައިޒަލްއަށް މުހިންމު އެވީ ނިރާއެވެ. މީހެއްގެ އަނތްބަކަށް ނީރާ ވާއިރު ވެސް ލައިޒަލްއަށް ނީރާ މުހިންމުވީތީ އުޝާގެ ހިތުގައި ރުޅިވެރިކަން ވިއެވެ. އެހެންވިޔަސް އެ ޝަކުވާއަކީ ބޭކާރު ޝަކުވާއެކެވެ. ފައިދާއެއް ނުކުރާނޭ ހިތަށް ތަކުލީފުދޭ އެއްޗަކަށް ވެއްޖެއެވެ. ނީރާ ލިބުނަސް ނުލިބުނަސް އުޝާ ޚިޔާރުކުރާކަށް ލައިޒަލްގެ ވިސްނުމަކު ނެތްކަން އެނގިއްޖެއެވެ.\n"އުޝާ..." ފެންތަށި ސޯފާތަކުގެ މެދުގައި ބަހައްޓާލެވިފައިވާ ކޮފީމޭޒުމަތީ ބެހެއްޓުމާއެކު ހަމްދާނު އައިސް އުޝާގެ ގާތުގައި އިށީނދެއްޖެއެވެ. އޭނާގެ ބޮލުގައި ހަމްދާނު ކަނާއަތްތިލަ ޖައްސާލިއެވެ. އެއާއެކު ހަމްދާނުގެ މޭގައި އުޝާ ލައްވެލައިފިއެވެ. ރޮމުން ގިސްލަމުންނެވެ. ހުރިހާ އެއްޗެއް އަތުން ބީވެއްޖެކަމުގެ އިހްސާސް އުޝާ ވަށާލައިފިއެވެ.\n"މީހެއްގެ އަނތްބެއް ހޯދަން ލައިޒަލް އެވަރަކުން އެއުޅެނީ ކީއްވެތަ؟. އަހަރެން މިވަރަށް ލޯބިވާއިރު ލައިޒަލްއަށް އަހަރެންގެ ލޯބި ނުފެންނަނީ ކީއްވެ؟." އުޝާގެ ރުއިމާއެކު އޭނާގެ ޝަކުވާތަކުން ބައެއް ހަމްދާނަށް އިއްވާލިއެވެ.\nހަމްދާނަށް އެ ވާހަކަތަކައް ދޭނޭ ޖަވާބެއް ނޭނގުނެވެ. ލައިޒަލް މީހެއްގެ އަނތްބަކު ބޭނުންވާކަމީ ހަމްދާނަށް އާ ޚަބަރެކެވެ. އޭނާ އުޝާ ދޫކޮށްލީ ލޯބިނުވާތީ އެކަންޏެއްނޫންކަން ހަމްދާނަށް އެނގުނީ އަދިކިރިޔާއެވެ. އެކަމަކު އެއީ ކާކު ހެއްޔެވެ. ކާކުގެ އަނތްބެއް ހެއްޔެވެ. ވިސްނުމާއި ފިކުރުތަކުގެ ތެރެއަށް ހަމްދާނު ގެބެމުންދިޔަ ވަރަކަށް އޭނާއަށް ކަމެއް ހަނދާންވިއެވެ. އުޝާއާ ކައިވެނި ކުރުމުގެ ދުވަސްކޮޅެއް ކުރީން ރިސޯޓަށް ލައިޒަލް ގޮސް ހުރިއިރު އޭނާ ހޯދަން ހަމްދާނު ވެސް އެ ރިސޯޓަށް ދިޔައީ ފިރާގުގެ އެދުމަށެވެ. އެތަނުން ފެނުނު ކަންކަން ހަމްދާނު ހަނދާންވާން ފެށިއެވެ. އެ އަންހެންކުއްޖާގެ މަތިން ހަމްދާނު ހަނދާނެއް ނުނެތެވެ. ކައިވެނީގެ ވާހަކަ އަޑު އިވުނު ހިނދު ހަމްދާނަށް ފުރަތަމަ ވެސް ސިފަކުރެވުނު އަންހެން ކުއްޖަކީ ރިސޯޓުން އެމީހުންނާ ބައްދަލުވި އަންހެންކުއްޖާއެވެ. ލައިޒަލްގެ ބެލުން ތަފާތުވި އަންހެންކުއްޖާއެވެ. ކައިވެނި ކުރަން އުޅޭ ހާއްސަ ކުއްޖަކީ އެއީތޯ އެހުމުން ލައިޒަލް ދިން ޖަވާބު ހަމްދާނުގެ ކަންފަތުގައި މިހާރު ވެސް ހަރުލާފައި ހުރި ކަހަލައެވެ. އެ އަންހެންކުއްޖާއާ އިންނާނީ ކިހިނެއްތޯ ބުނަމުން ލައިޒަލް އެ ދުވަހު ބުނީ އެއީ މީހެއްގެ އަނތްބެއް ކަމެވެ. ހަމްދާނަށް ލޯ މަރާލެވުނެވެ. އޭނާއަށް އުޝާ ބުނި އެއްޗެއް ފަހުމްވީއެވެ. އޭރުއްސުރެ ލައިޒަލް ހިތުގައި އަޅައިގެން އުޅޭ އަންހެންކުއްޖަކީ ކާކުކަން ހަމްދާނަށް އެނގުނީއެވެ. އެހެންވިޔަސް އުޝާއާ އިންނަންވީ ކީއްވެ ހެއްޔެވެ؟. އުޝާގެ އިހްސާސްތަކާއި ލައިޒަލް ކުޅުނީ ކީއްވެ ހެއްޔެވެ؟.\nހަމްދާނު ސަމާލުކަމަށް އައީ އުޝާ ދުރަށް ޖެހިލައި ދެއަތުން މޫނު ފުހެލި ވަގުތެވެ. ތެދުވެގެން އޭނާ ގޮސް ކޮޓަރިއަށް ވަންނަން އުޅުނެވެ. އެހިނދު ހަލުވިކޮށް އައި ހަމްދާނު އޭނާގެ އަތުގައި ހިފައި ހުއްޓުވިއެވެ.\n"އުޝާ... މިތާ އެކަނި ނުހުރެ މަންމަ ކައިރިއަށް ދާންވީނު. އަހަރެން ގެންގޮސްދޭނަން. މިތަނުގައި ހުރުމަކުން ލިބޭނެ ހިތްހަމަޖެހުމެއްނެތް. ކޮޓަރިއަށް ވަދެ އަނެއްކާ ވެސް ރޯނީކަން އެނގޭ." ހަމްދާނު ބުންޏެވެ. ހަމްދާނާ ދިމާއަށް ބަލާނުލައި އުޝާ އަނެއްކާ ވެސް ދާން އުޅުނެވެ.\n"އަހަރެން މިތަނުން ނުކުންނާނީ އުޝާއާއެކު. ކޮޓަރީގައި ގިނައިރު ވާނަމަ އަހަރެން ކޮޓަރިއަށް ވެސް ވަންނާނަން. މިވަގުތު އެއްވެސް ވަރަކަށް އުޝާ އެކަނިވާކަށް އަހަރެންނަށް އެއްބަހެއް ނުވެވޭނެ." އުޝާގެ އަތުން ދޫކޮށްލަމުން ހަމްދާނު ބުންޏެވެ. ކޮޓަރިއަށް އުޝާ ވަނުމުން ވެސް ވަގުތުކޮޅަކަށް ކޮޓަރީ ދޮރުމަތީ ހަމްދާނަށް މަޑުކޮށްލެވުނެވެ. ހާސްވެފައެވެ. މިވަގުތު އުޝާ އެކަނިވާން ދޫކޮށްލުން ރަނގަޅު ހިޔާލަކަށް ނުވާނޭ ހަމްދާނަށް ގަބޫލުކުރެވޭތީއެވެ.\n"ގުޅިއްޖެތަ؟." ފެންވަރާލައިގެން ކޮޓަރިން ނުކުތް އީހާނު އަހާލީ ލަމްހާގެ ކައިރީއެވެ.\n"މާފުށިގަ ހުރީ. ކޮންމެވެސް އެހެން ގެސްޓްހައުސްއަކަށް ގޮސްގެން އުޅެނީ." ލަމްހާ ބުނެލިއެވެ.\n"ނީރާ ފެންނަނީ ކިހިނެއް، ރަނގަޅުތަ؟" ލައިޒަލް ދެއްކި ވާހަކަތަކުން އީހާނަށް ޝައްކުވާވަރުން އަހާލެވުނެވެ.\n"ވީޑިއޯ ކޯލެއްނޫން. ބަޔަކާއެކު އުޅޭތީ ފަހުން ގުޅާނަމޭ ނީރާ ބުނި. މިއަދު ހާދަ ވަރަކަށް ނީރާގެ ވާހަކަ ތިއަހަނީ، ކަމެއްވީތަ؟."\n"ކަމެއްނުވޭ... ދަނީ އިނގޭ މަންމާ." އީހާނު ނުކުންނަން ހިނގައިގަތެވެ.\n"ސައި ވެސް ނުބޮއެ." ލަމްހާ އަހާލިއެވެ.\n"މިއަދަކުނޫން. ކެފޭއަށް ގޮސް ޔާނުއާއެއްކޮށް ގޮތެއް ހަދާލާނީ." އީހާނު ބުނެލިއެވެ. އަތުކުރީ އޮތް ގަޑިއަށް ބަލަމުން އޭނާ އެޕާޓްމެންޓް އިން ނުކުތީއެވެ. ރިދާއާ ބައްދަލުކުރަން ލައިޒަލް އަންނައިރު ކެފޭގައި ހުންނަން އީހާނު ބޭނުމެވެ.\nއަސުރުން ފޭބި ގޮތަށް ސަލީމާ ކޮޓަރިން ނުކުތީ ފޯނުގައި ހުރެގެންނެވެ. އޭނާއަށް ގުޅީ ރަށުގައި އިން މަންމައެވެ. އޭނާގެ އެއްބަނޑުއެއްބަފާ ހުރި އެންމެ ހަގު ކޮއްކޮގެ ހާލު ބޮޑުވެގެން ވެންޓިލޭޓަރަށް ލާންޖެހިގެން އެ ޚަބަރު ދޭށެވެ. ކޮއްކޮގެ ހާލު ބޮޑުވެގެން ރަށަށް ދާން ސަލީމާ ހުރީ ޚަބަރު ލިބުމާއެކު ނިންމައިގެންނެވެ. އެކަމަކު މަޑުކުރަމުން އައީ ކޮއްކޮ މާލެ ގެންނަން އުޅޭތީއެވެ. އެ އާއިލާގައި ސަލީމާއާއި އޭނާގެ ކޮއްކޮ ފިޔަވައި ދެން ހުރިހާ ވެސް މީހަކީ މަންމައެވެ. އެ ބޮޑު އާއިލާއަށް ޖެހިފައިވަނީ ކޮންފަދަ މުސީބާތެއްކަމެއް ނޭނގެއެވެ. އާއިލާގެ ހުރިހާ މެންބަރުންހެން ކުއްލި މަރުގައި ވަކިވެ ދަނީއެވެ. އެނދުމަތި ވެއްޖެނަމަ ގަދައެއްނުވެއެވެ. ބަލަބަލާ ތިއްބާ ދެތިން ދުވަހުގެ ތެރޭ ހާލު ބޮޑުވެ ނިމިގެން ދަނީއެވެ. ސަލީމާ ވެސް މާލެ އައީ އެގޮތް ނޭނގޭ މަރުގެ ފެށުމާއެކުއެވެ. ރަށުގައި އުޅޭން ބޭނުންނުވެގެންނާއި މާލެއަށް ދިރިއުޅުން ބަދަލުކުރެވޭނެ ފުރުސަތު ވެސް ލިބުނީމައެވެ.\n"ކޮބާތަ އެ އުޝާ... އަންނާނަމޭ ވެސް ނުއެއްބުނި. ފޯނެއް ވެސް ނަގަނީއެއްނޫން." ކޯލު ނިންމާލަމުން ބަދިގެއަށް ވަން ސަލީމާ ވާހަކަދެއްކިއެވެ. އުޝާގެ ދެމަފިރިން ގެއަށް އަންނަން އޭނާ ބުނީ ފުރަން އުޅޭ ވާހަކަ ބުނާށެވެ. މެންދުރު އުޝާއަށް ގުޅުނު ފަހުން އޭނާ ފޯނެއް ނުނަގައެވެ. ލައިޒަލްއަށް އާދެވޭނެތޯ ބަލާފަ ގުޅާނަމޭ ބުނިފަހުން ޚަބަރެއް ނުވެއެވެ. އަސުރު ނަމާދުކުރަން ސަލީމާ ވަނީ ފިހުނު ކުޅިބޯކިބާ ހިހޫކުރަން ނަގާފައެވެ. އޭނާ އައިސް ވަޅިއެއް ނަގައިގެން ކާމޭޒު ކައިރީ ހުއްޓި ބޯކިބާ ފަޅަން ފެށިއެވެ. މީހަކު ގެއަށް އައިހެން ސަލީމާއަށް ހީވީ އެވަގުތެވެ.\n"ބަދީއު..." ފިރިމީހާއޭ ހީވެ ސަލީމާ ގޮވާލިއެވެ. ބަދީއުއަށްވިއްޔާ އޯއްޔޭ ގޮވާލާނެއެވެ. އަޑެއްބަޑެއް ނީވުމުން ބޯކިބާ ކަފަން ހުރި ވަޅިއާއެކު ސަލީމާ ސިޓިންރޫމަށް ނުކުތެވެ. އެވަގުތު އޭނާއަށް ފެނުނީ އުޝާއެވެ. ދޮރުމަތީ ހުރީ ކުރިން ފެނިފައި ހުރި ޒުވާނަކަށް ވިޔަސް ކާކުކަން ބުނާކަށް ސަލީމާއަކަށް ނޭނގުނެވެ. އޭރު ސިޓިންރޫމަށް ވައްދާފަ ހުރި ފޮށިތައް ސަލީމާގެ ލޮލުގައި އަޅައިގަތެވެ.\n"ލައިޒަލްއާ ހަވާލުކުރޭ." ހަމްދާނުގެ އަތަށް ތަޅުދަނޑިފަތި އުޝާ ދިއްކޮށްލިއެވެ. ސަލީމާ ހުރުމުން މަޑުކުރާކަށް ހަމްދާނަކަށް ނުކެރުނެވެ. އެހެންވެ ތަޅުދަނޑިފަތި ހިފައިގެން ހަލުވިކޮށް ގޮސް ދޮރޯށިން އޭނާ ނުކުމެއްޖެއެވެ.\n"މީ ކޮން ފޮށިތަކެއް" އުޝާ އެނބުރިލުމުން ސަލީމާ ސުވާލުކުރިއެވެ. (ނުނިމޭ)


ކުރު ވާހަކަ: ވޭންތަކުންދިން\n29 ސެޕްޓެންބަރު 2021 - 09:55 3\nދުވެދުވެ ވަރުބަލިވަނީ އެވެ. މީހާ ގުނބުހިލި މާނޭވާ ލެވޭގޮތް ވަނީ އެވެ. ކުއްލިއަކަށް ކޮށިއެރި އެވެ. ހީވީ ކަރުބުޑުގައި އެއްޗެއް ތާށިވީހެންނެވެ. ފެންކޮށި އެރުމުން ވާކަހަލަ ގޮތްތަކެއް ވަނީ އެވެ. އަރުތެރެއިން ތޫނު ދިލައެއްގެ އިހުސާސްކުރެވެނީ އެވެ. އަނެއްކާ ވެސް ފެންނާން ފެށީ ބިންމަތީގައި މީހަކު އޮވެ މަރަށް ތެޅޭ މަންޒަރެވެ. އެ މީހާގެ އަނގައިންނާއި ނޭފަތުން ހުދުކުލައިގެ ފޮނަތައް ފައިބަމުން ދިޔަ އެވެ. އޭނާއަށް އަޅައިލާނެ، ހޭހަންކޮށްލާނެ މީހަކު ނެތެވެ. ވަށައި ތިބީން ނަށަނީ އެވެ. ހެނީ އެވެ. މަޖާކުރަނީ އެވެ. ހީވަނީ އެހެން ދުނިޔެއެއްގައި އުޅޭހެންނެވެ. އިންސާނީވަންތަކަން ވެސް ނެތް ހެންނެވެ.\n"ހަމީޒާ. ޕްލީޒް. އެންމެ ފަހަރަކު ދަމާލިޔަސް އޯކޭވާނޭ." ކުއްލިއަކަށް ހީވީ ކަންފަތް ބުޑުގައި މީހަކު ސިއްރުން ވާހަކައެއް ބުނެލިހެންނެވެ. ދެ ކަންފަތްމަތީ އަތް އެޅިފައި އިންކަން ހަނދާންނަށް އައީ ވެސް އެ ވަގުތެވެ.\n"ނޫން، ނޫން. ދެން އެހެން ނުހެދޭނެ. ނުހެދޭނެ. އަހަރެން ބަދަލުވެއްޖައިން. އެ ދުނިޔެއިން ނުކުމެއްޖައިން." ބާރުބާރަށް ހަޅޭއްލަވާ ގަނެވުނެވެ.\nދެ އަތުން އިސްތަށިގަނޑުގައި ހިފައި ދަމަމުން ދެފައި އެނދުމަތީގައި ކާއްތަމުންނެވެ. ލޯހުޅުވާލެވުނީ މީހަކު ކޮނޑުގައި ހިފައި ތަޅުވާލުމުންނެވެ. އަހަންނަށް ބަލައިލެވުނީ އެނދުމަތީ އިން ޒުވާނާ އަށެވެ. އެއީ އަމީނެވެ. ދެ ލޯ ކާށި ކިބަޔަކަށް ހަދައިގެން އަމީނު އިންގޮތް ފެނިފައި އަހަރެން ބިރު ގަންނަ ގޮތްވި އެވެ. ލުއިގޮތަކަށް ހިނިތުންވެލައި ތުންފަތުގައި ހިނިތުންވުމެއް ކުރަހައިލީމެވެ. ގަދަކަމުން ގެނެވުނު ހަރަކާތާއެކު އަމީނުގެ ދެ ލޮލުން ކާށިކިބަ ނެއްޓުނެވެ.\n"ހުވަފެނެއްދޯ. ހަމަޖެހިލަމުން ނޭފަތުން ވައިތައް ބޭރުކޮށްލާ." ފެންތަށްޓާއެކު ބޭސް ދިއްކޮށްލަމުން ނިޔަނެތި ރާގެއްގައި އަމީނު ބުނެލި އެވެ.\nތަށީގައި ހިފައި އެއް ނޭވާއިން ފެންތަށި ދަމައިލާ ބޭސްގުޅަ ދިރުވާލީމެވެ. ފުންނޭވާއެއް ބޭރުކޮށްލުމަށްފަހު ރަޖާގަނޑުދަށަށް ވަދެ ބާލީހުގައި ބައްދައިލީމެވެ. އެހެން އޮއްވާ ނިދީގެ ވާދީއަށް އަމީނު ދަތުރުކުރި އަޑު އިވެން ފެށި އެވެ.\nތެދުވެ ދެފައިވަށްކޮށްލައިގެން އެނދުގައި އިށީނދެލީމެވެ. ބަލައިލެވުނީ އަމީނުގެ މޫނަށެވެ. އެ މައުސޫމު މޫނުން ފެންނަނީ ނަޒާހަތްތެރިކަމުގެ ސިފަތަކެވެ. އޯގާތެރިކަމާއި ވަފާތެރިކަމެވެ. ލޯތްބާއި ކުލުނެވެ. އަހަރެން ލަދުގަންނަ ގޮތްވި އެވެ. އިސްޖަހައިލެވުނެވެ. އަމިއްލަ ނަފުސާއި އަމީނުގެ ސިފަތަކާ އަޅައި ކިޔައިލެވުނީމަ އެވެ. ދެމީހުން މިޒާޖާއި ޤަބޫލުކުރުން އެއް ކަށްޓާއަކުން ކިރައިލީމެވެ. ޖަވާބު ނުލިބޭނީސް އެއްކަލަ ސުވާލު ތަކުރާރުވި އެވެ. އަމީނަށް އަހަރެން އެކަށީގެން ވޭ ހެއްޔެވެ؟\nއާއެކެވެ. އަހަންނަކީ މިއަދު ތެދު އަލިފެއްހެން ފެނުނަސް އަލިފެއް ނޫނެވެ. އުޅެވުނު ގޮތުން ހަޔާތުގެ ރޮނގު ކުރެހުނީ ޢަރަބީގެ ސީނެއްގެ ބައްޓަމަށެވެ. އަލިފާނާއި ފެން ވަކި ނުވަނީސް މައިންބަފައިން އަހަރެން ދޫކޮށްލައިފި އެވެ.\nއެ މީހުން ދެއްކި މަގުން ނުދިޔުމުން ކަމަށް ބުނެ އެވެ. އެމީހުންގެ ނުގަބޫލުގައި އަހުސަނަށް ހިތްދެވުނީމަ އެވެ. އޭނާގެ ހިޔަނީގައި ޅަފުރާ ގުނުނީމަ އެވެ. އަހުސަނުގެ އެދުމަށް އެންމެ ފަހަރަކު ދަމައިލެވުނު ސިނގިރޭޓާއެކު އަހަރެން ގެންގޮސް ބެހެއްޓީ އެހެން ދުނިޔެއެއްގަ އެވެ. މަންމަމެންގެ ޝަކުވާތަކާއެކު ބަރާވަމުން ދިޔަ ސިކުނޑިއަށް ލުއި ކޮށްލުމަށް އަހުސަނާއެކު ކޮންމެ ރެޔަކު އެ ސަކަރާތެއްގައި އުޅެނިކޮށް އަހުސަނު އޯވަޑޯޒްވީ އެވެ. އެހައި ހިސާބުން އަހަރެންގެ ވިސްނުމުގެ ކަށި ހަރަކާތްކުރާން ފެށީ އެވެ. އަހުސަނަށް ވީގޮތާއި އޭނާ އުޅުނު ހާލު ނިދައިފައި އޮތަސް ހޭލާ ހުއްޓަސް ތަކުރާރުވަނީ އެވެ. އަހުސަނު މަރަށް ތެޅިތެޅި އޮއްވާ އަހަރުމެންނަށް އެކަން މަޖަލަކަށްވީ ގޮތުންނެވެ. އަހަންނަށް ވެސް އެހެންވެދާނެތީ ބިރުގަންނާން ފެށީ އެވެ.\nއަހުސަނުގެ ޚިޔާލުތަކާއެކު މީހާ ގެނބެމުންދިޔަ އަޑިގަނޑުން އެރުނީ ފަޒާލްގެ އަތުގައި ހިފުނީމަ އެވެ. ސްކޫލުގައި އުޅުނު އިރުން ފެށިގެން އަހަންނަކީ އައިޓީއަށް އަހުލުވެރި މީހެކެވެ. އަހުސަނާއެކު އުޅުނުއިރު، އައިޓީ ދާއިރާގެ ކިބަޅިފަރާތަށް ވަދެވުނެވެ. ވައްކަމާއި ފަސާދައިގެ ދޮރުހުޅުވާނެ ގޮތްތައް ދަސްވި އެވެ. ކުންފުނިތަކުގެ ސައިޓުތައް ހެކުކޮށް އޮފީސްތަކުގެ އޮންލައިން ޕޯޓަލްތަކުން ސިއްރުން މައުލޫމާތު ހޯދުމަކީ ދުވަހީ މަސައްކަތަށްވި އެވެ. ވަޒީފާއެއް ގޮތަށް އެކަން ކުރާން ފަޒާލު ފުރުސަތުދިނެވެ. ބަދަލުގައި އޭނާގެ ފަރާތުން ލޯތްބާއި އަޅައިލުން އޮހެންފެށި އެވެ. ޙައްޤަކަށް ނުޙައްޤަކަށް ބެލުމެއްނެތި ތަނަވަސްކަމާއި ތިޔާގިކަމުގައި އުދުހެވެން ފެށުނެވެ. އެހެންވެ ފަސާދައާ ދެކޮޅަށް މަސައްކަތްކުރާ ދައުލަތުގެ ފާރަވެރި ލޯތައް އަހަރުމެންނަށް އަމާޒުވެ، ޤާނޫނުގެ ދިގުއަތް އަހަރުމެންނާ ހަމައަށް ފޯރި އެވެ.\nއަމީނު އަހަންނަށް ފެނުނީ ފިރިހެނުން މަތިން ފޫހިވެފައިވާ ހާލު ކުޑަގޮޅީގެ ބިއްދޮށުގައި އިންދަ އެވެ. ޑޮކުޓަރެއްގެ ގޮތުގަ އެވެ. އޭނާ ފަރުވާދިނީ އަހަރެންގެ ހިތަށެވެ. އަހަރެންގެ ވިސްނުން ބަދަލުކުރުވީ އޭނާއެވެ. ހުރިހާ ފިރިހެނުން އެއްގޮތް ނުވާނެކަމަށް އަންގައިދީގެންނެވެ. ކުށެއް ކުރެވުމަކީ ދުނިޔެ މަތީން ފޫހިވާން ޖެހޭކަމެއް ނޫންކަން ބުނެދީގެންނެވެ. ތައުބާގެ ދޮރުތައް އަބަދުމެ ހުޅުވިފައި ހުންނަކަން ކިޔައިދީގެންނެވެ. މިފަދަ ހުރިހާ ކަމެއް އާއްމުވަނީ މުޖުތަމައުގައި ފަސާދައަށް ހުޅުވިފައިވާ ދޮރުތައް ބަންދު ނުކުރެވޭތީކަން ބުނެދީގެންނެވެ. އެ ދޮރުތައް ބަންދުކުރުމުގައި ވެސް ފަރުދީ ޒިންމާ އޮތްކަން ވިސްނައިދީގެންނެވެ.\nމިއަދު އަހަރެން ބޭނުންވަނީ އުނގު ފަޅުފިލާނެ ގޮތެކެވެ. އެކަން ވާކަށް ނެތެވެ. އެއީ ފަސާދައިގެ ދުނިޔެއިން އަހަންނަށް ދިން ހިތިވޭނެވެ. މީހުންނާއި ނުމީހުން އޮޅި، ހުރަސްކުރާން ނުވާ ރޮނގުތައް ހުރަސް ކުރުމުގެ ކައްފާރާ އެވެ. އަމީނު އަހަރެންގެ އަތުގައި ހިފީ މި ހުރިހާ ކަމަކުން އަހަރެން ސަލާމަތްކޮށްދީ ފަރުދީ ޒިންމާއެއް އޮތްކަން ބުނެދެމުންނެވެ. އަރާމު ނިންޖެއްގައި އޮތް އަމީނުގެ މޫނަށް ޝުކުރުވެރިކަމާއެކު ބަލައިލަމުން އެނދުގައި އޮށޯވެ ފުން ނޭވާއެއް ދޫކޮށްލެވުނެވެ. ވޭންތަކުން ދިން ހިތި މާޒީން ބާޒީ އަތުލުމުގެ ވިސްނުމުގައެވެ. އެ ޢަޒުމުގަ އެވެ. (ނިމުނީ)


މެންބަރުންގެ ޚިޔާލު: އެމްޑީޕީއަކީ ތިމާ ފޮރުވިގަންނަ ތޮށިގަނޑެއްނޫން!!!! – Maldivian Democratic Party\nމެންބަރުންގެ ޚިޔާލު: އެމްޑީޕީއަކީ ތިމާ ފޮރުވިގަންނަ ތޮށިގަނޑެއްނޫން!!!!\nއެމްޑީޕީއަކީ ރާއްޖޭގެ ވެރިކަމުގެ ނިޒާމުގައި އަނިޔާވެރިކަން ބޮޑުވެ ވެރީން ރުހޭ ކޮންމެ ކަމަކީ ނިޔާކަމުގައި އަދި، އެއުރެން ނުރުހޭ ކޮންމެ ކަމަކީ އަނިޔާ ކަމުގައިވެ ވެރީންގެ އިއްޒަތާ ޖާހަށްޓަކައި ދިވެހި ނިކަމެތި ރައްޔިތުން ޤުރުބާން ކުރެވެމުންދާތާ އެތަކެއް ޒަމާންފަހުން މިއަނިޔާވެރިކަމުން ދިވެހި ޤައުމާއި ރައްޔިތުން ސަލާމަތްކޮށް އެންމެހާ ރައްޔިތުން ހަމަހަމަ ގޮތުގައި ދިރިއުޅެވޭނެ، ކުށްމަދު ވެއްޓެއްއޮންނާނެ ފުރިހަމަ އިސްލާމީ ނިޒާމެއް ޤާއިމް ކުރުމަށާއި މިދިވެހި އުންމަތް ރައްކާތެރިވެ ކުރިއަރައި ބައިނަލް އަޤްވާމީ ދަނޑުތަކުގައި ކުރިއެރުވުމުގެ މަތިވެރި ނިޔަތުގައި ޤައުމަށް ހެޔޮއެދޭ ފަރުދުންތަކެއް އެއްބައިވެ އެކުލަވާލި ޖަމާއަތެކެވެ.\nމިޖަމާއަތް އުފެދުނު ވަކިތާރީޚެއް ނުވަތަ މިޖަމާއަތުގެ ބާނީންނަކީ ކޮބައިކަން މިއަދު ބުނެދޭން އުޅެފިނަމަ އެކަމަކީ ބޭއިންސާފުން މެނުވީ ކުރެވޭނެ ކަމެއް ނޫންކަން ކަށަވަރެވެ. ނަމަވެސް އެމްޑީޕީ އަނިޔާވެރިކަމުގެ ތޮށިގަނޑުން ދިވެހީންނެރެ މިޤައުމު ދުށް އެންމެ އަނިޔާވެރި، ޚުދުމުޚުތާރު އަނިޔާވެރިޔާ އާއި އޭނާގެ ބާގައިގެ މީހުންގެ ކިބައިން ސަލާމަތް ކުރުމުގައި ފިސާރި ކެތްތެރިކަމާއި، ވިސްނުންތެރިކަމާއި، ހިކްމަތްތެރިކަމާއިއެކު މަސައްކަތްކޮށް ކާމިޔާބުކުރި ފާތިހުންނަކީ ކެނެރީގޭ މުޙަންމަދު ނަޝީދުއާއި އޭނާގެ ކޮމާންޑުގެ ދަށުގައި ރުކުރުވާލި ހިއްވަރުގަދަ ފަހުލަވާނުން ކަމުގައި ދެންނެވުމީ ދެބަސްނުވެވޭނެ ކަމެކެވެ.\nނަޝީދުގެ ފަހަތްޕުޅުގައި ރުކުރުވާލެވުނު ފައުޖުގައި އެންމެ ފުރަތަމަ ފެންނަންފެށި ހިއްވަރުގަދަ ކަމުގެ ފައުޖެއްކަމުގައި ބެލެވުނު ނަމަވެސް މިވެރީންގެ ކުރިމަގު ފުނޑުފުނޑުކޮށްލުމަށް ކުރީގެ އަނިޔާވެރިކަން ވަންހަނާކޮށް ދަމަހައްޓާން އެވެރިކަމުގެ މޭސްތިރީން ދިން އަނިޔާވެރި އުދުވާންތަކުގެ ހިތިރަހަފެނި ފިނޑިވެގެން ބާކީވެދިޔަ ބަޔަކުވެސް ފެނިގެން ގޮސްފައިވެއެވެ. މީގެތެރޭގައި އެންމެ ފާހަގަ ކޮށްލެވޭ އަދި އެމްޑީޕީ އެބަޔަކަށް ދުވަހަކުވެސް މާފުކުރާން ނުރުހޭނެ ނަންތަކުގެ ތެރޭގައި މަވޯޓާއާއި އިމާދުސޯލިހުފަދަ ނަންނަން ހުންނާނެކަން ކަށަވަރެވެ. އެމީހުންގެ ބޭނުން އެމްޑީޕީއަށް އެންމެ ބޭނުންވީދުވަހު މިފަދަ ކިތަންމެ ބަޔަކު އެމްޑިޕީއަށް ހަރާންކޯރުވެ ވެރިކަމުގެ ޖާހަތާ ހައިބަތުގެ މިލަފޭލިތަކުގައި އަރާމުގައި އޮތުމަށް މައުމޫނާއި އޭނާގެ ބައިވެރީންނާއި ގުޅި އެމްޑީޕީއަށް އުނދަގޫތަކެއް ކުރިމަތި ކުރުވިއެވެ. އެމްޑީޕީ އެބަޔަކަށް އުންމީދުކުރި ބައެއްމީހުން އެމްޑީޕީއަކީ އިސްލާމީ ވަހުދަތު ރައްކާތެރިކުރުމުގެ ބަދަލުގައި އިސްލާމްދީން ނައްތާލަން މަސައްކަތް ކުރާބަޔެއްގެ ގޮތުގައި އާންމުންނަށް ސިފަކޮށްދޭން އުޅެފައިވެއެވެ.\nމިހުރިހާ ގޮންޖެހުންތަކާއެކުވެސް ނަޝީދު އޭނާގެ ކެރިސާބިތުވުމުގައި އަރިހުގައި ތެދުވެރިކަމާއެކު ޤުރުބާންވަމުން ގެންދެވި ހިއްވަރުގަދަ އެކްޓިވިސްޓުންނާއި ވިސްނުންތެރިކަމާއެކު މަޝްވަރާދެއްވުމުގައި މިސާލެއްނެތި އެހީތެރިވެދެއްވި މުޝީރުންގެ އެހީތެރިކަމާއެކު މައުމޫނުގެ ވެރިކަން މުލުން ލުހެލުމަށް ކުރިމަސައްކަތުގެ ފުރަތަމަ ފިޔަވަހި ކާމިޔާބު ކުރެއްވިއެވެ. މައުމޫނުގެ އަނިޔާވެރި ކަމާއި ދެކޮޅާށް ފާޅުގައި އަޑުހަރުކޮށް ބަސްބުނެ ބިރެއްނެތި މައުމޫނުގެ އަނިޔާއާއި ކުރިމަތިލާނެ އެތައްބަޔަކު އެކެއް އަނެކެއްގެ ކިބައިން ހިއްވަރުލިބި، ބިރު ފަހަނައަޅާ ގޮސް، ތޮށިގަނޑު ފަޅާލައި ނެރެ މިޤައުމުގައި ރުކުރުވާލިއެވެ. ރައްޔިތުންގެ ޒަމާންވީ ފަލްސަފާ ބަދަލުކޮށް ދިވެހި ރައްޔިތުންނަކީ މިޤައުމުގެ ޙައްޤުވެރީންކަމުގެ އިހްސާސް ދިވެހީންގެ ހިއްތަކުގައި އަށަގެންނުވިއެވެ. ވެރީންނަކީ ކަލާނގެ ވަންތަ ބަޔެއްނޫންކަން އެމީހުންނަކީ ދިވެހީންގެ ތައްޕާހުގައި ތިބެގެން ހަމަމިދިވެހީންގެ ލޭބޮމުން ގެންދާ ބަޔެއްކަމުގައި ވާނަމަ ވެރިކަމުން ފޭކޮށްލުމުގެ ބާރު ރައްޔިތުންގެ ލޭގައި އަނިޔާވެރި ވެރިކަމުގެ ބާރުތަކުގެ އަތުގައިހުރި ހަތިޔާރުތަކަށްވުރެ ބާރުގަދަކޮށް ހުރިކަން ހަނދާންކޮށްދެއްވީ ރައީސް ނަޝީދުއާއި އޭނާގެ ބައިވެރީންނެވެ. ފިސާރި ސާބިތުކަމުގައި ރައްޔިތުން ނަށް ނަމޫނާ ދައްކަވަމުން ގެންދެވި ހިއްވަރުގަދަ އެތަކެއް ފަހުލަވާނުންތަކެއް ތިބިކަން ފާހަގަކުރަންޖެހެއެވެ. ހުރިހާ ނަންތަކެއް ފާހަގަ ކޮށްނުލެވުނަސް އުންމީދު ދޯނީގެ ހިއްވަރުގަދަ ފްލީޓުގެ ކޮމާންޑަރ އިންޗީފް އަމީންފައިސަލް އެކުރެއްވި ހިއްވަރު ސާބިތުކޮށްދިނީ އެމަނިކުފާނުންގެ ހަށިކޮޅުގައި ހުރި އަމީނީ ޖޯޝްއެވެ. ހުވަދޫ ކަނޑުގެ ތެރެއިން މައުމޫނުގެ އަނިޔާވެރި ފައުޖުތައް ވަށާލައި ކުރިމަތިކޮށްފާނެ އަނިޔާތަކާމެދު ކުޑަކޮށްވެސް ފަސްޖެހުމެއްނެތި ހިއްވަރުގަދަ އެތަކެއް ފަހުލަވާނުންނާއެކު ނަމޫނާ ދޯނީގައި އެކުރެއްވި ނަމޫނާ މަސައްކަތްޕުޅަކީ ޤައުމީ ޖިހާދެއްކަން ކަށަވަރެވެ.\nހަމައެހެންމެ ހިއްވަރުގަދަކަމާއެކު އެތަކެއް ޤުރުބާނީވެ ވަޑައިގެންނެވި ފަރާތްތަކުގެ ތެރެއިން މިއަދު އަޅުގަނޑުމެންނާއި ވަކިވެ ގޮސްފައިވާ މުޙަންމަދު ރަޝީދު(ބައްޓޭ) ފަދަ އެތައް ފަހުލަވާނުންގެ ނަންފުޅު ހަނދުމަކޮށްލުމަކީވެސް ނެތްކަމެއް ނޫނެވެ. އަރާމާ އިއްޒަތުގައި ބޭނުން ލައްޒަތަކައިގެން އެއިރުވެސް އަދި މިހާރުވެސް އުޅުއްވުމުގެ ނަސީބު ލިބިވަޑައިގެން ތިއްބެވި ޑރ ޑީޑީ، މާރިޔާދީދީ، އިބްރާހީމް ހުސައިން ޒަކީ، ހަސަން އަފީފް، މީމު ސައްޕޭ، ރީކޯމޫސަ މެން، ހުސްނުއްސުޢޫދުފަދަ ބޭބޭފުޅުން އެމްޑީޕީއަށް ވެދެއްވި އެހީތެރިކަމަކީ އެމްޑީޕީގެ ހަނދާނުން ފޮހެވޭނެ ކަންކަމެއް ނޫނެވެ. ކިޔަންވެއްޖެނަމަ މިފަދަ އެތައްސަތޭކަ ނަމެއް ލިޔެލުމަކީ ނުވަތަ ކިޔާލުމަކީ އުނދަގޫކަމަކަށް ނުވާނެއެވެ. ހަމަމިނޭވާގައި ވެރިކަމުގެ ޖާހަތާއި އާރާބާރު ތިމާގެ އަމިއްލަ މުށުތެރޭގައި ނުވުމުން ފެޔަށްޖެހި އެމްޑީޕީ ނައްތާލުމަށް ބުރުމާ ޤާސިމްމެންފަދަ ހަސަންސައީދުމެންފަދަ މީހުން އެކުރި އަދި ކުރަމުންގެންދާ މަސައްކަތްތަކަކީވެސް އެމްޑީޕީ އަބަދުވެސް ބަލައިނުގަންނާނެ ކަންކަމެވެ. ސީދާހަރަކާތުގެތެރެއިން އެމްޑީޕީއަށް އަމިއްލަ ފުރާނައިން ޤުރުބާންވާންވެސް ޖެހިލުމެއްނެތި ހިންދަމާލައިގެން ފިސާރިމޭދައްކައިގެން ސާބިތުވެތިބި ޒިޔާއްޓޭ އާއި ފަލާމެންފަދަ އެތަކެއް ފަހުލަވާނުންވެސް ހަނދާންކުރާންޖެހެއެވެ. އަދި މީގެތެރެއިންވެސް އެހެންފަރާތްތައް އިސްތިސްނާނުކޮށް ހޯރައިއްބެފަދަ ބޭބޭފުޅުން އަޅުގަނޑުގެ އުސްތާޒު ޒުހައިރުމެންފަދަ ބޭފުޅުންނަކީ މިއަދުވެސް އެމްޑީޕީ އެބަޔަކަށްޓަކައި ތާއަބަދު ޝުކުރުވެރިވާނެ އެތައް ނަންތަކެއްގެ ތެރެއިން ބައެއްނަމެވެ.\nފަހަރެއްގައިވެސް މިލިޔުމުގެ ބޭނުމަކީ ވަކިބަޔެއްގެ ނަންހާމަކޮށް ވަކިބަޔަކަށް ޚުޝާމަދުކުރުމެއްނޫނެވެ. ނަމަވެސް އަޅުގަނޑަށްވެސް އެބަޔެއްގެ ހިއްވަރު ފާހަގަ ކުރެވުނު އަދި އެކި މަރުޙަލާގައި އެހިއްވަރު ދުށުމުގެ ފުރުސަތު ލިބުނު ބައެއްފަރާތްތަކުގެ ނަން ހާމަކޮށްލެވުނަތީވެ މިފަދަ އެހެން ބޭފުޅުންގެ ކިބައިން މައާފަށްވެސް އެދެމެވެ. އަޅުގަނޑުގެ ބޭނުމަކީ އެމްޑީޕީ މިއަދު މިއޮތީ ދިވެހިރާއްޖޭގެ ވެރިކަމުގެ ނިޒާމް ބަދަލުކޮށްފައިކަން އަންގައިދިނުމެވެ. މިއަދު ވެރިކަމުގައި އެމްޑިޕީގެ ސީދާ އަތެއް އޮތްނަމަވެސް މިވެރިކަންވެސް ހަމަމަގުން ކައްސާލިޔަ ނުދީ ކައްސާލައިފިނަމަ ހެޔޮމަގަށް އެޅުވުމުގައި އެމްޑީޕީ ފިސާރި ސާބިތުކަމުގައި ދެމިއޮންނާނޭ ކަމުގެ ޔަޤީންކަން އެރުވުމެވެ. އެމްޑީޕީއަކީ އެކަކަށް ދޫނުކުރާނެ ކިތަންމެ ލީޑަރުންނެއް އުފައްދާފައިވާ ޖަމާއަތެކެވެ. މިއަދު މިޤައުމުން ޚިޔާނާތާއި ފަސާދަ ނައްތާލުމަށް އަދި މިޤައުމައިގެން އަމާން ބަނދަރަކަށް ދިއުމަށް އެމްޑީޕީ ކުރަމުން ގެންދާ މަސައްކަތަކީ އޭގެ ދުވެލި ކުޑަކޮށްވެސް މަޑުކޮށްލާނެ މަސައްކަތެއް ނޫނެވެ. ކިތަންމެ ބުރަޔަސް މިމަސައްކަތް އެމްޑީޕީން ކާމިޔާބުކޮށްފައިނޫނީ ހުއްޓައެއް ނުލާނެއެވެ. ކޮރަޕްޓްވެފައިތިބި މީހުން ބަލައިހޯދާ އެމީހުންނަށް ޙައްގު އަދަބުދިނުމުގައި އެމްޑީޕީން ނުފޮރޮޅާ އެންމެ ގަލެއްވެސް ނުބާއްވާނެކަން ޔަޤީނެވެ. ހަމައެހެންމެ ތިމާމެންގެ ކަށީގައި ހިފައިފައިވާ ޤައުމާއި ރައްޔިތުންގެ ޙައްގުތައް ފުނޑާލުމުގެ އާދަ ދޫކޮށް އިސްލާހުވެ ދިރިއުޅުން އާރާސްތުކުރުމުގެ ފުރުސަތު ހޯދަން ބޭނުން ކޮންމެ ފަރާތަކަށްވެސް އެމްޑީޕީން މަރްޙަބާ ކިޔާނެއެވެ.\nދަންނަވަން އޮތީ އެއްވެސް މީހަކު އެމްޑިޕީއަކީ ބަރަވެލި އޭގެ ތޮށިގަނޑު ބަދަލުކުރާހެން ވަދެ ފިލައި އޮތުމަށް ބޭނުންކުރާ ވަސީލަތެއްކަމުގައި ދެކޭނަމަ އެފަދަ މީހަކަށްވުރެ ބުއްދި ހަމަނުޖެހޭ މީހަކު ނުހުންނާނެއެވެ. އެމްޑީޕީގެ ކާމިޔާބީއަށްފަހު “މަމީ އެމްޑިޕީ ވެގެންއުޅޭ” މީހެއްކަމުގައި ދައްކަން އުޅޭ މީހުންނަކީ އެމްޑީޕީ އެބަޔަކާމެދު ނުވިސްނާ ބަޔެއްކަމުގައި ނުވާނެކަން ޔަޤީނެވެ. އަދި މިފަދަ ގޮތަކަށް އެމްޑިޕީގެ ތެރެޔަށް ވަދެ އެމްޑިޕީގެ ބަދަހި ސަފުތައް ރޫޅާލުމުގެ ބޭނުމުގައި ބަޔަކު މަސައްކަތް ކުރިނަމަވެސް އެމްޑިޕީގެ ލީޑަރޝިޕް އެއަށްވުރެ މާވަރުގަދަ ކަމުގައި ދަންނަވަންޖެހެއެވެ. އެމްޑީޕީއަކީ ވަކިފެންވަރެއް މިނުމެއްނެތި މިޕާޓީގެ އެންމެހާ މެންބަރުން ހަމަހަމަ ގޮތެއްގައި ބަސްބުނެ އުޅުމުގެ ފުރުސަތާއި ފާޑުކިއުމުގެ ފުރުސަތުވެސް ހަމައެކަނި އޮންނާނެ ސިޔާސީ ވިސްނުމެވެ. މިވިސްނުމަކީ ވަކިކަހަލަ ތޮށިގަނޑެއްގެ ތެރެއަށް ވަނަކަސް ބަދަލުކުރެވޭނެ ވިސްނުމެއް ނޫނެވެ.


ރޯދައިން ލިބޭ ޙިކްމަތްތައް | Jazeera\tރޯދައިން ލިބޭ ޙިކްމަތްތައް - Jazeera\nރޯދައިން ލިބޭ ޙިކްމަތްތައް\nސަދާ ސައީދު May 7, 2019 171 views0\nރަމަޟާން މަހުގެ ރޯދައަކީ ދުނިޔެމަތީގައި އިންސާނުންނާއި ބައްދަލުވާނޭ އެންމެ މާތް އަދި އެންމެ މުޤައްދަސް މައްސަރެވެ. އިންސާނާ ކުރާ އެހެން ހުރިހާ އަޅުކަންތަކާ ޚިލާފަށް ރޯދައިގެ އަޖުރުގެ މިންވަރު މާތް ﷲ އެކަނލާންގެ ޒާތުފުޅަށް ޚާއްސަކުރައްވާފައިވާ އަޅުކަމެކެވެ.\nމާތް ﷲ ރުއްސުންލެއްވި އަބޫހުރައިރާގެ ކިބައިން ރިވާވެގެން ވެއެވެ. ރަސޫލާ ހަދީޘް ކުރެއްވިއެވެ. މާތްﷲ ވަހީ ކުރެއްވިއެވެ. "އާދަމުގެ ދަރިޔާ ކުރާ ހުރިހާ ޢަމަލެއް ނިސްބަތްވަނީ އޭނާއަށެވެ. އެއީ ރޯދަ ފިޔަވައެވެ. އެ ޢަމަލު ނިސްބަތްވަނީ ތިމަން ﷲ އަށެވެ. އެ އަމަލަށް ޖަޒާ ދެއްވަނީވެސް ހުދު ތިމަން ﷲއެވެ. އަދިރޯދައަކީ (ނުބައި ކަންތަކުން އަޅާ މަނާކޮށްދޭ) އައްޑަނައެކެވެ. އަދި ތިޔަބައިމީހުންކުރެ މީހަކު ރޯދައަށް ހުރި ދުވަހެއް ކަމުގައިވާނަމަ ފަހެ (އެދުވަހު) ފާޙިޝް އަމަލެއް ނުކުރާ ހުށިކަމެވެ. އަދ ހަޑި ހުތުރު ބަހެއްވެސް ނުބުނާ ހުށި ކަމެވެ. އަދި އަޑު ލައި ނުހަދާ ހުށި ކަމެވެ. ފަހެ އޭނާޔާ ދިމާއަށް މީހަކު ހުތުރު އެއްޗެއް ބުނެފިނަމަ ނުވަތަ އޭނާއާ މީހަކު އަރައިރުން ވެއްޖެނަމަ އޭނާ ބުނާ ހުށިކަމެވެ. އަހުރެންނަކީ ރޯދައަށް ހުރި މީހަކީމެވެ . އެފަރާތެއްގެ އަތްޕުޅުގެ ދަށުގައި ތިމަންކަލޭގެފާނުގެ ފުރާނަފުޅުވާ ފަރާތް ގަންދެއްވައި ވިދާޅުވަމެވެ.ރޯދަވެރިޔާގެ އަނގާގައި އުފެދޭ ވަސް، ﷲގެ ހަޒުރަތުގައި ގޮމަކަސްތޫރިއަށްވުރެ، މީރުވެގެންވެއެވެ. ރޯދަވެރިޔާއަށް ޙާސިލުވެގެންވާ ދެ އުފަލެއްވެއެވެ. އެއީ ރޯދަ ވީއްލާ ވަގުތު (އެރޯދަ ހިފުނު ކަމަށްޓަކައި) ރޯދަވީއްލުމުގެ ސަބަބުންވާ އުފަލަކާއި (ޤިޔާމަތް ދުވަހު) އޭނާގެ ވެރި ރަސްކަނލާންގެއާ ބައްދަލުކުރާ ހިނދު (ރޯދައިގެ ސަވާބު ފެނިފައި) އެ ރޯދައިގެ ސަބަބުން ވާ އުފަލެކެވެ."\nރޯދަ ޚާއްޞަ ވުމާއި ޖަޒާ ލިބުމުގައި މިންގަނޑެއް ނެތުމުގެ ހިކުމަތްތަކާ ބެހޭ ގޮތުން ޢިލްމުވެރިން ވާހަކަ ދައްކަވާފައި ވެއެވެ. މިގޮތުން އެއް ކަމަކީ، އެހެނިހެން އަޅުކަންތަކުގައި ދެއްކުންތެރިކަން އެކުލެވުމުގެ ފުރުސަތު އޮންނަ މިންވަރަށް ރޯދައިގައި އެ ފުރުސަތު ނެތުމެވެ. އިމާމް ޤުރްޠުބީ، ރަޙިމަހުﷲ، ވިދާޅުވާ ގޮތުގައި ރޯދަވެރިޔާ އަމިއްލަ އަށް ތިމަން މިހުރީ ރޯދައަށޭ ބުނުމުން ފިޔަވައި އެހެން އެއްވެސް އިންސާނަކަށް އޭނާ ހުރީ ރޯދަ އަށް ކަމެއް ވެސް ނޭނގޭނެއެވެ. އަދި އެހެން ބުނި ކަމުގައި ވިއަސް ރޯދައިގެ ހުރިހާ ވަގުތެއްގައި އެމީހަކާ އެކުގައި އުޅެގެން ނޫނީ އެކަން ކަށަވަރު ކުރެވޭނެ ގޮތެއް ވެސް ނޯންނާނެ އެވެ.\nދެ ވަނަ ސަބަބަކީ، އިންސާނާގެ ތަބީއަތުގައިވާ އަދި އިންސާނާ އެ ދެ ކަމަކަށް ވަރަށް ލޯބި ކުރާ ދެ ކަންތައް ކަމަށްވާ ކެއިން ބުއިމާއި ޖިންސީ ޝަހުވަތު ފަހަތަށް ޖައްސާލާފައި ﷲ ގެ ރުހިވޮޑިގަތުން ހޯދުން ކުރިއަށް ނެރުމެވެ. ހަދީސްގެ އެހެން ރިވާޔަތެއްގައި މިކަން ބަޔާން ކުރެވިފައި ވެއެވެ. "އޭނާގެ ޝަހުވަތާއި އޭނާގެ ކެއިންބުއިން ތިމަން ﷲ އަށްޓަކައި ދޫކޮށްލައެވެ". (މުސްލިމް). ވީމާ އަމިއްލަ ނަފްސުގެ އެދުންތަކަށްވުރެ ﷲ ގެ ރުހިވޮޑިގަތުން އިސް ކުރުމުން ރޯދަ ﷲ އަށް ޚާއްޞަ ވީއެވެ.\nތިންވަނަ ސަބަބަކީ، ރޯދައިގައި ކެތްތެރިކަން ވަރަށް މަތީ ދަރަޖައަކަށް އެކުލެވިގެން ވުމެވެ. އިބްނު ރަޖަބް، ރަޙިމަހުﷲ، ވިދާޅުވާ ގޮތުގައި ކެތްތެރިކަމުގެ ތިންބާވަތެއް އޮންނަ އިރު އެ ތިން ބާވަތްވެސް ރޯދައިގައި ހިމެނެ އެވެ. އެއީ ﷲ އަށް ކިޔަމަން ގަތުމުގައި ކެތްތެރިވުމާއި، ފާފަތަކުން ދުރުހެލިވުމުގައި ކެތްތެރިވުމާއި، މިންވަރު ކުރެވިގެންދާ ދަތި އުނދަގޫތަކުގައި ކެތްތެރިވުމެވެ.\nއިމާމް ޣަޒާލީ، ރަޙިމަހުﷲ، ވިދާޅުވަނީ، ރޯދައަކީ ކެތްތެރިކަމުގެ ދެ ބައިކުޅަ އެއްބައި ކަމަށްވާ އިރު އެހެން އަޅުކަންތަކުގައި މިންކުރުމާއި ހިސާބު ކުރުމުގައި ތަބާވާ ގާނޫނު ރޯދައިގެ ޖަޒާގައި ފަހަނައަޅައި ދާނެ ކަމަށެވެ. އެހެންވެ އެއަށް ޖަޒާ ލިބޭނީ ހިސާބެއް ނެތި އެވެ. އައްޒުމަރު ސޫރަތުގެ 10 ވަނަ އާޔަތުގައި މާތް ﷲ ވަހީ ކުރައްވާފައި ވެއެވެ. "ކެތްތެރިންނަށް އެއުރެންގެ ދަރުމަ ދެއްވާހުށިކަން ކަށަވަރީ ހިސާބެއް ނެތި އެވެ."\nއެހެން އަޅުކަންތަކުގައި ޖަޒާ ދެއްވާ މިންގަނޑު މި ހަދީސް ގެ އަނެއް ރިވާޔަތުގައި ބަޔާންވެފައި ވެއެވެ. އެއީ "އާދަމުގެ ދަރިޔާގެ ހުރިހާ ހެޔޮ ޢަމަލުތަކެއްގެ ދަރުމަ އާއި ސަވާބު ދިހަ ގުނައިން ހަތްސަތޭކަ ގުނައަށް އިތުރު ކުރައްވައެވެ." މި މިންގަނޑު ބަޔާން ކުރެއްވުމަށް ފަހު ހަދީސް ގައި "ރޯދަ ފިޔަވައެވެ." އޮތުމުން އެނގެނީ ރޯދައަށް ޖަޒާ ލިބުން އޮތީ އެ މިންގަނޑުން ނޫން ކަމެވެ.\nއެހެނިހެން އަޅުކަންތަކާ ރޯދަ ތަފާތުވާ ހަތަރު ވަނަ ސަބަބަކީ، ރޯދަ އަކީ ﷲ އާ އަޅާ އާ ދެމެދުގައިވާ ސިއްރެއް ކަމުގައި ވުމެވެ. އިބްނު ރަޖަބު، ރަޙިމަހުﷲ، ވިދާޅުވަނީ، "ރޯދައަކީ އަޅާ އާއި އޭނާގެ ރައްބު އާ ދެމެދުގައިވާ، އަދި އެހެން މީހުންނަށް އޭގެ ހަގީގަތް ދެނެ ނުގަނެވޭނެ ސިއްރެކެވެ. ސަބަބަކީ އޭގައި، މީހުންނަށް ނުފެންނަ ހިތުގެ ނިޔަތް އޮތުމާއި، ފޮރުވިގެން ތިބެ ފުއްދިދާނެ ޝަހުވަތްތަކެއް ދޫކޮށްލުން އޭގައި ހިމެނޭތީ އެވެ."\nވީމާ މީހަކު ރޯދަ ހިފުމުގައި އިޚްލާޞްތެރިވަނީ ކިހާވަރަކަށް ކަން ދެނެވޮޑިގެންވާނީ ހަމައެކަނި ﷲ އެވެ. މިފަދަ ސިއްރު ގޮތުގައި ވެވޭ އަޅުކަމަކަށް ޖަޒާވެސް ލިބުން އެންމެ އެކަށޭނަ ގޮތަކީ ސިއްރެއްގެ ގޮތުގައި އެކަން އޮތުމެވެ. ވީމާ މި ހިކުމަތްތަކާ މެދު ވިސްނައި ރޯދައިގެ ޚާއްޞަކަން ލިބިގަތުމަށް މަސައްކަތް ކުރަން ޖެހެއެވެ. އަދި މިންވަރު ނޭނގި ލިބޭ ޖަޒާ ގައި އެހެން އެންމެންނާ ވާދަ ކޮށްގެން ވީ އެންމެ ގިނަ ސަވާބެއް ލިބޭތޯ ކެތްތެރި ކަމާ އެކު އީމާންތެރި ކަމާއެކު ޖަޒާ އަށް ޔަގީންކަން ބާއްވައިގެން ރޯދަ ހިފުމަށް ސަމާލުވާން ޖެހެއެވެ.


ވަޒީފާގެ ފުރުސަތު - ލެބޯޓަރީ ޓެކްނޮލޮޖިސްޓް\n02 (ދޭއް) – ލ. ގަން ރީޖަނަލް ހޮސްޕިޓަލް\n02 (ދޭއް) – ހދ. ކުޅުދުއްފުށީ ރީޖަނަލް ހޮސްޕިޓަލް\n02 (ދޭއް) – އައްޑޫ އިކުއިޓޯރިއަލް ހޮސްޕިޓަލް\n03 (ތިނެއް) – ގއ. އަތޮޅު ހޮސްޕިޓަލް\n03 (ތިނެއް) – ބ. އަތޮޅު ހޮސްޕިޓަލް\n03 (ތިނެއް) – ށ. އަތޮޅު ހޮސްޕިޓަލް\nލ. ގަން ރީޖަނަލް ހޮސްޕިޓަލް، ހދ. ކުޅުދުއްފުށީ ރީޖަނަލް ހޮސްޕިޓަލް، އައްޑޫ އިކުއިޓޯރިއަލް ހޮސްޕިޓަލް، ގއ. އަތޮޅު ހޮސްޕިޓަލް، ބ. އަތޮޅު ހޮސްޕިޓަލް، ށ. އަތޮޅު ހޮސްޕިޓަލް\n3. ހަމަޖެހިފައިވާ އުސޫލުން ރިސްކް އެލަވަންސް\n1. އޯ ޕީ ޑީ އާއި އައި ޕީ ޑީ އަށް އަންނަ ބަލިމީހުންގެ ސާމްޕަލްތަކާއި، އެހެން މުއައްސަސާތައް މެދުވެރިވެގެން އަންނަ ސާމްޕަލްތައް އައިޑެންޓިފިކޭޝަންތައް ޗެކްކުރުމަށްފަހު ބަލައިގަތުން.\n2. ކުރަންޖެހޭ ތަޚްލީލް ތަކުގައި ލަފާހޯދަންޖެހޭ ފަރާތްތަކާއި ގުޅައިގެން ލަފާހޯދާ، ބަލިމީހާއަށް އެންމެ ފުރިހަމައަށް ޚިދުމަތެއް ފޯރުކޮށްދީ ބަލިމީހާއަށް ބޭނުންވާ މަޢުލޫމާތު ސާފުކޮށް ދިނުން.\n3. ޑިއުޓީ ތަކުގައި ކުރަންޖެހޭ ޓެސްޓްތައް ސްޓޭންޑަރޑް ޕްރޮސިޖާރ އާއި އެއްގޮތަށް ޕްރޮސެސް ކުރުމާއި، ޓެސްޓްތައް ފުރިހަމަ ކުރުމާއިއެކު، ރިޕޯރޓްތައް ގަޑިއަށް ތައްޔާރު ކުރުން.\n4. ރެޖިސްޓްރީ ތަކުގައި ލިޔަންޖެހޭ ނަތީޖާތައް ރަނގަޅަށްލިޔެ ޗެކްކޮށް ފުރިހަމައަށް ބެލެހެއްޓުމާއި، ޓެސްޓް ނަތީޖާއާއި، ބެހޭ ގޮތުން އުފެދޭ ސުވާލުތަކަށް ޖަވާބު ދިނުން.\n5. ޚާއްޞަ ލެބޯޓްރީ ޓެސްޓްތައް ކުރުމާއި، ކުރެވޭ ޓެސްޓްތައް އިތުރަށް ފުރިހަމަ ކުރުމަށް މަސައްކަތް ކުރުން.\n6. ލެބޯޓްރީގައި ކުރެވޭ ޓެސްޓް ތަކުގެ ކޮލިޓީ ކޮންޓްރޯލް ޗެކްކުރުމާއި، ރެކޯޑްތައް ބެލެހެއްޓުމާއިއެކު ޖޫނިއަރ މުވައްޒަފުންނަށް ކަމުގެ ހުނަރު ދަސްކޮށް ދިނުން.\n7. މަޤާމުގެ ގޮތުންދަށް މުވައްޒަފުންގެ ކަންތައްތައް ބަލަހައްޓާ ސްޕަވައިޒް ކުރުން.\n8. ލެބޯޓްރީގައި ކުރާ ޓެސްޓްތައް ކުރުމަށް ބޭނުން ކުރެވޭ ކޮންސިއުމަބްލްސް، ރިއޭޖެންޓްސް އާއި ކެމިކަލްސްގެ ސްޓޮކް ބެލެހެއްޓުމާއިއެކު އެއްވެސް އެއްޗެއް ހުސްވުމުގެ ކުރިންނާއި، އެކްސްޕަޔާ ވުމުގެ ކުރިން ދުވަސް އޮއްވާ އިސްފަރާތަށް އެންގުން (ނޯޓް: އެކަނި މަސައްކަތްކުރާ ނަމަ ދުވަސްއޮއްވާ ސެންޓްރަލް މެޑިކަލް ސަޕްލައިސްއަށް އޯޑަރުކޮށް ތަކެތި ހޯދުން)\n9. ލެބޯޓްރީގެ މަސައްކަތްކުރާ މާޙައުލު އެކުވެރިކޮށް ބޭއްވުމާއިއެކު ލެބޯޓްރީ ސާފުތާހިރުކޮށް ބޭއްވުމަށް މުވައްޒަފުންނަށް އަންގާ ބެލެހެއްޓުން.\n10. ލެބޯޓްރީގައި ބެހެއްޓިފައިވާ މެޝިންތަކާއި އިކްވިޕްމަންޓްތައް ޑެއިލީ މެއިންޓަނަންސް ހެއްދުމާއި، ހަފްތާއަކު އެއްފަހަރު ހަދަންޖެހޭ މެއިންޓަނަންސް ހެދިތޯ ބަލާ އޭގެ ރެކޯޑްތައް ބެލެހެއްޓުމާއި، މިއިން އެއްޗަކަށް ގެއްލުމެއް ވެފައިވާނަމަ އިސްފަރާތަކަށް އެންގުމާއިއެކު މިނިސްޓްރީ އޮފް ހެލްތްގެ ބަޔޮމެޑިކަލް އަދި ލެބޯޓްރީ ސަރވިސަސް އަށް އެންގުން.\n11. ލެބޯޓްރީއާއިމެދު ބަލިމީހުން/ ބަލަދުވެރިޔާ ނުވަތަ އެހެނިހެން ފަރާތް ތަކުން ކުރާ ޝަކުވާ ބަލާ ޙައްލު ކުރެވޭނަމަ ޙައްލުކޮށް އެކަން އިސްފަރާތަކަށް އެންގުން.\n12. ލެބޯޓްރީ އެސިސްޓެންޓުންނާއި، ލެބޯޓްރީ ޓެކްނޮލޮޖިސްޓް ޓްރޭނިންނަށް ދާއިރާއާއި ގުޅޭ ތަމްރީނާއި ހުނަރު ދަސްކޮށްދީ ސްޕަވައިޒްކޮށް ބެލެހެއްޓުން.\n13. މިނިސްޓްރީ އޮފް ހެލްތް / ފެކަލްޓީ އޮފް ހެލްތް ސައިންސަސް އިން ފޮނުވާ ދަރިވަރުންނަށް ބޭނުންވާ ޢަމަލީ ތަމްރީންތައް ރާވާ ހިންގުމާއި، ފޮނުވާ މުވައްޒަފުންނަށް ދާއިރާއާއި ގުޅޭ ތަމްރީނު ދިނުން.\nމަގާމުގެ މަސައްކަތާއި ގުޅޭތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް 05 ނުވަތަ6ގެ ސަނަދެއް ހާސިލްކޮށްފައިވުން.\n1. ފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމް (މިފޯމް ސިވިލް ސަރވިސް ކޮމިޝަންގެ ވެބްސައިޓުން އަދި ހޮސްޕިޓަލްތަކުގެ ކައުންޓަރުން ލިބެންހުނާނެއެވެ.)\n3. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް ނުވަތަ އައި.ޑީ ކާޑު ގެއްލިފައިވާ ނަމަ، އެފަރާތެއްގެ އުފަންދުވަހުގެ ސެޓްފިކެޓް، ޕާސްޕޯޓު ނުވަތަ ޑްރައިވިންގް ލައިސަންސް.\n5. ލިބިފައިވާ ތަޢުލީމީ ސެޓުފިކެޓުތަކުގެ ކޮޕީ:\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅައި ތައްގަނޑު ޖަހާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި ޓްރާސްކްރިޕްޓް؛ނުވަތަ: ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިހަމަ ކުރިކަމުގެ ލިޔުމާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެމް.ކިއު.އޭ އެސެސްމަންޓް ރިޕޯޓްގެ ކޮޕީ އަދި ޓްރާސްކްރިޕްޓްގެ ކޮޕީ.\n11. މުއްދަތު ހަމަނުވާ ރަޖިސްޓްރޭޝަން ކޮޕީ.\nމިނިސްޓްރީގެ ވެބްސައިޓުން ލިބިވަޑައިގަންނަވާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ފޮނުއްވާނީ 16 ޖުލައި 2020 ވަނަ ދުވަހުގެ 13:30ގެ ކުރިން މަތީގައި ޢިއުލާން ކުރެވިފައިވާ ހޮސްޕިޓަލްތަކަށް ފޯމް ހުށަހެޅުއްވުމަށް ދަންނަވަމެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު، އޮންނާނީ، 2020 ވަނަ އަހަރުގެ ޖުލައި މަހުގެތެރޭގައި އެއަތޮޅެއްގެ ހޮސްޕިޓަލްތަކުގައިއެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ މުއްދަތުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމަޢުލޫމާތު ސާފުކުރައްވަން ގުޅުއްވާނީ އަތޮޅު ހޮސްޕޓަލް ތަކަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާއި ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާއެވެ.\nސުންގަޑި: 16 ޖުލައި 2020 1330


EURO 2020: Netherlands aai Austria gadha 16 ah\nޔޫރޯ 2020: ނެދަލެންޑްސްއާއި އޮސްޓްރިއާ ގަދަ 16 އަށް\nޝާއިޢުކުރީ: ޙަންނާން ޖޫން 21, 2021, 23:37\nޔޫރޯ 2020 ފުޓްބޯޅަ މުބާރާތުގެ ގުރޫޕް ސީގެ އެއްވަނަ ޓީމުގެ ގޮތުގައި ނެދަލެންޑްސް އަދި ދެވަނަ ދެވަނަ ޓީމުގެ ގޮތުގައި އޮސްޓްރިއާ މުބާރާތުގެ ގަދަ 16 ވަނަ ބުރަށް ދަތުރު ކޮށްފިއެވެ.\nނެދަލެންޑްސް ގުރޫޕުގެ އެއްވަނަ ޓީމުގެ ގޮތުގައި ދެވަނަ ބުރަށް ދަތުރުކުރީ ގުރޫޕް ސްޓޭޖުގައި ކުޅުނު ތިން މެޗުންވެސް މޮޅުވެގެންނެވެ. މިރޭ ގުރޫޕް ސްޓޭޖުގެ ފަހު މެޗުގައި ނެދަލެންޑްސް ބައްދަލުކުރީ ނޯތް މެސެޑޯނިއާ އާއެވެ. މިމެޗު 0-3 ގެ ނަތީޖާއިން ކާމިޔާބު ކުރީ ނެދަލެންޑްސްއެވެ.\nއޮސްޓްރިއާ މި ގުރޫޕުގެ ދެވަނަ ޓީމުގެ ގޮތުގައި ގަދަ 16 ވަނަ ބުރަށް ދަތުރުކުރީ ގުރޫޕް ސްޓޭޖުގައި ކުޅުނު ތިން މެޗުގެ ތެރެއިން ދެމެޗުން މޮޅުވެގެންނެވެ. ގުރޫޕް ސްޓޭޖުގެ ފަހު މެޗުގައި މިރޭ އޮސްޓްރިއާ މޮޅުވީ ޔޫކްރެއިންނާއި ވާދަކޮށް 0-1 ގެ ނަތީޖާއިންނެވެ.\nމި ގުރޫޕުގެ އެހެން ޓީމުތަކަށް ބަލާއިރު، ނޯތް މެސެޑޯނިއާ ވަނީ މުބާރާތުގައި ކުޅުނު ތިން މެޗުންވެސް ބަލިވެ މުބާރާތުން ކަޓާފައެވެ. އަދި ޔޫކްރެއިން އަށް މުބާރާތުގެ ދެވަނަ ބުރަށް ދިއުމަށް ހަނި ފުރުސަތެއް އެބައޮތެވެ. އެއީ ގުރޫޕުގެ ތިންވަނައަށް ދާ އެންމެ ރަނގަޅު ނަތީޖާ ހޯދާ ހަތަރު ޓީމުގެ ތެރޭގައި ހިމެނިގެންނެވެ.\nގުރޫޕް ސީއަށް ބަލާއިރު، ކުޅުނު ތިންމެޗުން މޮޅުވެގެން9ޕޮއިންޓާއި އެކު އެއްވަނާގައި އޮތީ ނެދަލެނެޑްސްއެވެ. ދެވަނަގާގައި6 ޕޮއިންޓާއި އެކު އޮތީ އޮސްޓްރިއާ އެވެ. އަދި ތިންވަނާގައި ތިން ޕޮއިންޓާއި އެކު ޔޫކްރެއިން އޮތް އިރު، ގުރޫޕުގެ ފުލުގައި އެއްވެސް ޕޮއިންޓެއް ނުލިބި އޮތީ ނޯތް މެސެޑީނިއާއެވެ.


China flightah cancel eh nukuran: Maldivian\nޗައިނާ ޓޫރިސްޓުން ލިބޭ، ފްލައިޓްތައް ކެންސަލެއް ނުކުރަން\nމޯލްޑިވިއަންގެ ފްލައިޓެއް އެއާޕޯޓްގައި: ޗައިނާ ދަތުރުތައް ހުއްޓާނުލާ ކަމަށް އެއާލައިނުން ބުނޭ-- އަވަސް ފޮޓޯ\nސްޓޭޓް އޮފް އިމަޖެންސީ ރާއްޖޭގައި އޮތް ނަމަވެސް ޗައިނާގެ ޓޫރިސްޓުން ލިބޭ ކަމަށާ، އެ ގައުމަށް އަޅާ ފްލައިޓް ދަތުރުތައް ކެންސަލް ނުކުރާ ކަމަށް މޯލްޑިވިއަން އިން ބުނެފި އެވެ.\nއެސްއޯއީގެ ސަބަބުން ޗައިނާ އިން ރާއްޖެއަށް ނެރުނު "ޓްރެވަލް އެލާޓް" ގެ ސަބަބުން ޗައިނާ ޓޫރިސްޓުން ނުލިބޭތީ މޯލްޑިވިއަން ފްލައިޓްތައް ކެންސަލްކޮށްފައިވާ ކަމަށް އަޑުތައް ފެތުރިފައި ވެއެވެ. އަދި ބޭރުގެ ބައެއް ސައިޓުތަކުގައި ވެސް އެގޮތަށް ހަބަރު ފަތުރާފައި ވެއެވެ.\nގައުމީ އެއާލައިން، މޯލްޑިވިއަން އޮޕަރޭޓް ކުރާ، އައިލެންޑް އޭވިއޭޝަން ސާވިސަސްގެ ހެޑް އޮފް އެޑްމިނިސްޓްރޭޝަން އަލީ ނަޝާތު ހަމީދު ވިދާޅުވީ ފްލައިޓް ކެންސަލް ކޮށްފައިވާ ކަމަށް ދެކެވޭ ވާހަކަ އާއި ފެތުރޭ އަޑުތަކަކީ ދޮގެއް ކަމަށެވެ. ނަމަވެސް މި ދުވަސްވަރަކީ ކޮންމެ އަހަރެއްގެ ވެސް ޗައިނީޒް އާ އަހަރު ނިމޭ ދުވަސް ވަރަށްވުމުން ޕީކް ދުވަސްވަރާ އަޅާބަލާއިރު މަދުކުރާނެ ކަމަށެވެ.\n"އަބަދު ވެސް ޗައިނީސް ނިއު އިޔާއަށް ފަހު މަދުވޭ. އަހަރަކު އަންނާނެ ދެ މޫސުން ޗައިނާގެ މީހުން އައުން މަދުވާ. އެ މީހުންގެ ޗުއްޓީ ނިމުނީމަ ފްލައިޓް މަދެއް ނުކުރާނެ. ވޭތުވެދިޔަ ތިން އަހަރަކު ވެސް އޮތީ އެގޮތަށް. އަޅުގަނޑުމެން [މޯލްޑިވިއަން] ޗައިނާއަށް ފެށި ފަހުން އަބަދު ވެސް މި ދުވަސްވަރު ފްލައިޓް މަދުކުރަން. ފްރިކްއެންޓްލީ ނަމަވެސް، މާދަމާ ވެސް ފްލައިޓް އޮންނާނެ،" ނަޝާތު ވިދާޅުވި އެވެ.\nއަބަދު ވެސް ޗައިނީސް ނިއު އިޔާ އަށް ފަހު މަދުވޭ. އަހަރަކު އަންނާނެ ދެ މޫސުން ޗައިނާ މީހުން މަދުވާ.ވޭތުވެދިޔަ ތިން އަހަރަކު ވެސް އޮތީ އެގޮތަށް\nއަލީ ނަޝާތު ހަމީދު | މޯލްޑިވިއަން\nމޯލްޑިވިއަން އިން ޗައިނާގެ ފަސް ސިޓީ އަކަށް ދަތުރުކުރެ އެވެ. މިގޮތުން ކޮންމެ ހަފުތާއަކު ހަތަރު ފްލައިޓް ބާއްވަ އެވެ. އަދި ހަފުތާއަކު 900 އެއްހާ ޗައިނާ ޓޫރިސްޓުން އެ އެއާލައިނުން އެކަނި ވެސް ގެނެ އެވެ.\nމޯލްޑިވިއަން އިން ވާހަކަ ދެއްކި ނަޝާތު ވިދާޅުވީ މޯލްޑިވިއަން ސީޕްލޭންގެ ހިދުމަތުގައި ވެސް މީހުން މަދުވާކަން ފާހަގަ ނުވާ ކަމަށެވެ.\n"ސީޕްލޭން ވެސް ވަރަށް ބާރު ބޮޑުކޮށް އުޅެނީ. އިރާދުކުރެއްވިއްޔާ ވަރަށް ރަނގަޅު،" ނަޝާތު ވިދާޅުވި އެވެ.\nއެކެއް ފެބުރުއަރީގެ އަމުރަކާ ގުޅިގެން ފަސް ވަނަ ދުވަހު ވަނީ ކުއްލި ހާލަތު އިއުލާނުކޮށްފަ އެވެ. އަދި ސަރުކާރުން ވަނީ އޭގެ ފަހުން ކުއްލި ހާލަތު އިތުރު 30 ދުވަހަށް އިތުރުކޮށްފަ އެވެ. މި އިތުރު ކުރުމާ ގުޅިގެން ގިނަ ގައުމުތަކަކުން ވަނީ ޓްރެވަލް އެޑްވައިޒަރީތައް ނެރެފަ އެވެ. މިގޮތުން ޓްރެވަލް އެޑްވައިޒަރީ ނެރުނު ގައުމުތަކުގެ ތެރޭގައި ޗައިނާ ވެސް ހިމެނެ އެވެ. ނަމަވެސް ފަހުން ވަނީ މި އެންގުން ބަދަލުކޮށް ލުއިކޮށްފަ އެވެ.\nޗައިނާއަކީ ރާއްޖެއަށް އެންމެ ގިނަ މީހުން އަންނަ ގައުމެވެ. އެ ގައުމުން މިދިޔަ އަހަރު 306,530 މީހުން އައިސްފައިވެ އެވެ. މިއީ 2016 ވަނަ އަހަރު އައި 324,326 މީހުންނާ އަޅާބަލާއިރު 5.5 ޕަސެންޓް ދަށް އަދަދެކެވެ.\nމޯލްޑިވިއަން ޗައިނާ 1 ފެބުރުއަރީގެ އަމުރު + 1 ފެބުރުއަރީގެ "ބަޣާވާތް" ކުއްލި ނުރައްކަލުގެ ހާލަތު\nޓޫރިޒަމަށް ލިބޭ ގެއްލުން ކުޑަ ކުރަން މަޓާޓޯ ތެދުވަނީ


Tree top hospital hulhuvun anna aharah faskoffi | Mihaaru\nހުޅުމާލޭގައި އިމާރާތްކޮށްފައިވާ ޓްރީ ޓޮޕް ހޮސްޕިޓަލް: އެ ހޮސްޕިޓަލް ހުޅުވުން މިހާރު ވަނީ އަންނަ އަހަރުގެ ފަހު ކުއާޓަރަށް ލަސްވެފައި.\nޓްރީ ޓޮޕް ހޮސްޕިޓަލް ހުޅުވުން އަންނަ އަހަރަށް ފަސްކޮށްފި\n11 ޑިސެމްބަރ 2017 - 15:09 18 comments\nރާއްޖޭގެ ބޮޑެތި ވިޔަފާރިވެރިންތަކެއް ބޮޑު ޚަރަދެއްް ކޮށްގެން ހުޅުމާލޭގައި އިމާރާތް ކުރި ޓްރީ ޓޮޕް ހޮސްޕިޓަލް ހުޅުވުން އަންނަ އަހަރުގެ ފެބްރުއަރީ މަހަށް ފަސްކޮށްފި އެވެ.\nމަޝްހޫރު ވިޔަފާރިވެރިންތަކެއް ހިމެނޭ ކުންފުނިން ތަރައްގީ ކުރި ހޮސްޕިޓަލް ކުރިން ހުޅުވަން ނިންމާފައި އޮތީ މިއަހަރުގެ ފަހު ކުއާޓަރުގަ އެވެ. ނަމަވެސް ޓްރީ ޓޮޕްގެ އިސް އޮފިޝަލަކު މިއަދު ވިދާޅުވީ އެންމެ މަތީފެންވަރުގެ ޚިދުމަތް ދޭން ތަރައްގީ ކުރި ހޮސްޕިޓަލް ހުޅުވުން ލަސްވީ އިމާރާތުގައި ހުރި މައްސަލަތަކާ ގުޅިގެން ކަމަށެވެ.\n"އެ މައްސަލަތައް ހައްލުނުކޮށް ހޮސްޕިޓަލް ހިންގަން ފަށައިފި ނަމަ ފަހުން އެ މައްސަލަތައް ހައްލުކުރަން ވަރަށް އުނދަގޫވާނެ. އެހެންވެ އަޅުގަނޑުމެން ބޭނުންވީ ހުރިހާ މައްސަލަތަކެއް ހައްލުކުރުމަށް ފަހު ނޫނީ ހިދުމަތް ދޭން ނުފަށަން،" އޭނާ ވިދާޅުވި އެވެ.\nއޮފިޝަލް ވިދާޅުވީ ތުރުކީގެ ޓާމާކްސް ކުންފުންޏާ ހަވާލުކޮށްގެން ތަރައްގީ ކުރި ހޮސްޕިޓަލުން އަންނަ އަހަރުގެ ފެބްރުއަރީ މަހުގެ ތެރޭގައި ޚިދުމަތް ދޭން ފެށޭވަރުވާނެ ކަމަށެވެ.\n"އަޅުގަނޑުމެން ބޭނުން ވަނީ ފެންވަރު ރަނގަޅު ޚިދުމަތްތަކެއް ކަސްޓަމަރުންނަށް ފޯރުކޮށްދޭން. [އިމާރާތުގައި] މައްސަލަތައް ހުރެގެން، އެ ފެންވަރުގެ ޚިދުމަތް ދޭން ދަތިތަކެއް ކުރިމަތިވާނެތީ ހުޅުވުން ފަސްކުރީ،" އޭނާ ވިދާޅުވި އެވެ.\nއޮފިޝަލް ވިދާޅުވި ގޮތުގައި، ހޮސްޕިޓަލަށް ބޭނުންވާ މުވައްޒަފުން ހޯދައި ތަމްރީން ކުރުމުގެ މަސައްކަތް އަންނަނީ ކުރަމުންނެވެ.\nހުޅުމާލޭގައި ތަރައްގީކުރި ޓްރީ ޓޮޕް ހޮސްޕިޓަލްގައި ބަހައްޓާފައި މެޝިނެއް: މިތަނުގައި އެންމެ ޒަމާނީ ވަސީލަތްތައް ވަނީ ގާއިމުކޮށްފައި.\nޓްރީ ޓޮޕް އިންވެސްޓްމެންޓުން އިމާރާތްކުރި މި ހޮސްޕިޓަލް ހިންގާނީ އޮސްޓްރޭލިއާގެ ރަމްސޭ ގްރޫޕާއި މެލޭޝިއާގެ ސައިމް ޑާބީ ގުޅިގެންނެވެ. އެ ހޮސްޕިޓަލްގައި ބަލި މީހުން އެޑްމިޓްކުރުމަށް ތަފާތު ފަސް ކެޓަގަރީގެ ކޮޓަރި ހުރެ އެވެ. އެގޮތުން ކޮންމެ ބަލި ދެ މީހަކަށް 30 ކޮޓަރި އާއި އެކަކަށް ޚިދުމަތް ދެވޭ ގޮތަށް ހަދާ 57 ކޮޓަރި އާއި ހަތަރު ޖޫނިއާ ސުއިޓާއި ހަ ސުޕީރިއާ ސުއިޓް އަދި ދެ ޕްރެޒިޑެންޝަލް ސުއިޓް ވެސް އެތަނުގައި ހުރެ އެވެ.\nގާތްގަނޑަކަށް 1.5 ބިލިއަން ރުފިޔާ ޚަރަދެއް ކޮށްގެން އިމާރާތްކުރި ހޮސްޕިޓަލުން ޚިދުމަތް ދިނުމަށްޓަކައި ކިޑްނީގެ ބަލިތަކަށް ޚާއްސަ ޑައިލިސިސް މެޝިނާއި ހިތުގެ ބަލިތަކަށް ޚާއްސަ ކެތު ލެބެއް ވެސް ވަނީ ގާއިމްކޮށްފަ އެވެ. އަދި ކެންސަރުގެ ބަލިތަކަށް ފަރުވާ ދިނުމާއި އީއެންޓީ، އެކްސިޑެންޓް އަދި އިމަޖެންސީ، އާއްމު ބަލިތަކަށް ފަރުވާ ދިނުމަށް ވެސް ވަނީ ހަމަޖެހިފަ އެވެ. އޭގެ އިތުރުން ސީޓީ ސްކޭނާއި އެމްއާރުއައި، އެކްސްރޭ، ފްލުއޮރޮސްކޮޕީ، މެމޯ ގްރަފީ، އެމްޑީ ޑެންސިޓޯމީޓަރާއި އަލްޓްރާ ސައުންޑްގެ ހިދުމަތް ވެސް ލިބެން ހުންނާނެ އެވެ. އަދި އެންމެ ޒަމާނީ ވަސީލަތްތައް ހިމެނޭ ލެބޯޓަރީ އަކާއި ބަލި މީހުންނަށް ބޭނުންވާ ބޭސް ލިބޭނެ ސެންޓްރަލް ފާމަސީއެއް ވެސް އެތަނުގައި ހުންނާނެ އެވެ.\nޓްރީ ޓޮޕް ހޮސްޕިޓަލުގައި އެންމެ ޒަމާނީ ފެންވަރުގެ އެމްއާރުއައި މެޝިނަކާއި ސީޓީ ސްކޭން މެޝިނާއި އެކްސްރޭ މެޝިންތައް ބަހައްޓާފައިވެ އެވެ. އަދި މުވައްޒަފުންނަށާއި ބަލި މީހުން ބޭތިއްބުމަށް ހާއްސަ ޕްރައިވެޓް ވޯޑުތަކެއް ވެސް ވަނީ ތައްޔާރުކޮށްފަ އެވެ. އޭގެ އިތުރުން ކެންސަރަށް ފަރުވާ ދިނުމަށް ކީމޯ ތެރަޕީގެ ހިދުމަތާއި ކިޑްނީ ޑައިލިސިސް ހެދޭ މެޝިންތަކާއި އޯޕަން ހާޓް ސާޖަރީ ހެދޭނެ ތިއޭޓަރު ވެސް ވަނީ ތައްޔާރުކޮށްފަ އެވެ.\nއިތުރު ލިޔުންތައް ހުޅުމާލެ ސިއްހީ ޚިދުމަތް ޓްރީޓޮޕް ހޮސްޕިޓަލް ސިއްހަތު


އަންހެނުންގެ މައުރަޒުގެ ތަރިއަކީ "ވަހީދާ"\nނޫނު ޑެއިލީ 15 މާރޗް 20190ކޮމެންޓް ހަބަރު، ރިޕޯޓް، އަތޮޅު ހަބަރު،\nބައިނަލް އަގްވާމީ އަންހެނުންގެ ދުވަހުގެ މުނާސިބަތުގައި ނ.ވެލިދޫގައި އިއްޔެ ބޭއްވި ކާބޯތަކެއްޗާއި އަތްތެރިކަމުގެ މައުރަޒުގެ އެންމެ ގިނަ ވަނަތައް ހާސިލްކޮށް މައުރަޒުގެ ތަރިއަކަށް މުގުރިގޭ ވަހީދާ ޔޫސުފް ހޮވިއްޖެ އެވެ.\nވެލިދޫ އަންހެނުންގެ ކޮޮމެޓީން އިންތިޒާމުކޮށްގެން ސްޓޭޖް ސަރަހައްދުގައި ބޭއްވި މި މައުރަޒުން ވަހީދާ ވަނީ ހަތަރު ވަނައެއް ހާސިލްކޮށްފަ އެވެ. ދެބަޔަކަށް ބަހާލައިގެން ގެންދިޔަ މި މައުރަޒުގެ އަތްތެރިކަމުގެ މަސައްކަތުގެ ބައިގައި ވަހީދާ ހުށަހެޅި ކަސަބު ލިބާސް، އެއްވަނަ އަށް ހޮވުނުއިރު އެއްވަނައިގައި ޕެރިސްގެ އާބިދާ މުހައްމަދު ހުށަހެޅި ނާށި ވާސް ވެސް ވަނީ ހިމެނިފަ އެވެ.\nވަހީދާ ހުށަހެޅި ރޯނު ފުރޭމަށް ދެވަނަ އަދި ފޮތި ފުޅި އަށް ތިންވަނަ ލިބުން އިރު، ވަހީދާ ހުށަހެޅި ފުޅި ވާސް ވެސް ވަނީ ތިންވަނައިގައި ހިމެނިފަ އެވެ.\nވަހީދާގެ ދަރިފުޅު ފާތުން އަލީ ފޭސްބުކްގައި ލިޔެފައި ވަނީ އަތްތެރި މަސައްކަތުގެ މައުރަޒުގެ ބައިން އެއްވަނަ، ދެވަނަ އަދި ތިންވަނަ މަންމަ ހޯދާފައިވާތީ ފަހުރުވެރިވާ ކަމަށެވެ.\nމިމައުރަޒުގެ ކާބޯތަކެތީގެ ބައިން އެއްވަނަ އަށް ގޮސްފައި ވަނީ ރޯސްކުކުޅު ތައްޔާރުކުރި އޯށަންވިލާ، އައިމިނަތު މުހައްމަދު މަނިކު އެވެ. އަދި ދެވަނަ އަށް ގޮސްފައި ގިތެޔޮ ބޯކިބާ ތައްޔާރުކުރި ޝާހިލް، ސަމީމާ މުހައްމަދު އެވެ. ތިންވަނަ އަށް ހޮވިފައި ވަނީ ޕަފް ޕޭސްޓްރީ ހެދި ޕެރިސްގެ، ހަދީޖާ އިބްރާހިމް އެވެ.


Covid19 Ah Test Kuraa Ehmmen Akee Bali Jeheyne Meehuneh Noon! | Hathaavees\nކޮވިޑް19 އަށް ޓެސްޓުކުރާ އެންމެންނަކީ ބަލިޖެހޭނެ ބައެއް ނޫން!\n6 އޭޕްރިލް 2020\nކޮވިޑް19 ގެ އަލާމާތްތައް ފެނި އެ ބައްޔަށް ޓެސްޓު ކުރެވޭ އެންމެންނަކީ އެ ބައްޔަށް ޕޮޒިޓިވްވާނެ ބައެއް ނޫން ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ މެޑިކަލް އޮފިސަރު ޑރ. ނަޒްލާ ރަފީގު ވިދާޅުވެއްޖެއެވެ.\nނޭޝަނަލް އިމަޖެންސީ ރެސްޕޮންސްގެ ފަރާތުން މިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ. ނަޒްލާ ވިދާޅުވީ ކޮވިޑް19 އަށް ޝައްކުވެގެން ޓެސްޓު ކުރާ މީހުންގެ ތެރެއިން ނަތީޖާ ނެގެޓިވްވާ މީހުންނާއި އެ ބައްޔަށް ޕޮޒިޓިވްވާ މީހުންގެ ތެރެއިން ރަނގަޅުވެގެން ދޫކޮށްލާ މީހުން، ދޫކޮށްލަނީ އެ ބަލި ނުޖެހޭނެ ކަމުގެ ޔަގީންކަން ބެލުމަށްފަހު ކަމަށެވެ.\nނަމަވެސް މުޖުތަމައުގެ ތެރެއިން އެފަދަ މީހުން ބާކީ ކޮށްލާ އެކަހެރި ކުރާ ކަމުގެ ވާހަކަތަކެއް އަޑުއިވޭ ކަމަށް ޑރ. ނަޒްލާ ވިދާޅުވިއެވެ. އަދި އެކަން އެގޮތަށް ނުކުރުމަށް ޑތ. ވަނީ އެދިވަޑައިގެންފައެވެ.\n"އަދިވެސް އެއްފަހަރު އަޅުގަނޑު ފާހަގަކޮށްލަން އައިސޮލޭޗަން ފެސިލިޓީތަކުގައި ތިބޭ މި ބައްޔަށް ޕޮޒިޓިވްވާ މީހުން އަޅުގަނޑުމެން މި ދޫކުރަނީ މައިލްޑް ނޫނީ މޮޑަރޭޓް ކޭސަސްގައި އެމީހުންގެ ގައިން އަލާމާތްތައް ފެންނަ ފަށާތާ 14 ދުވަސް ހަމަ ކުރުމަށްފަހު އަލާމާތްތައް އެއްކޮށް ރަނގަޅުވީމަ އަދި އޭގެ އިތުރަށް ދެ ނެގެޓިވް ޓެސްޓު އެމީހުންގެ އައީމަ،" ޑރ. ނަޒްލާ ވިދާޅުވިއެވެ.\nމިރޭގެ ނޫސްވެރިންގެ ބައްދަލުވުމުގައި ކޮވިޑް19 ގެ މައުލޫމާތު ހިއްސާ ކުރުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް ވިދާޅުވީ މިހާތަނަށް 1.793 މީހުންގެ ސާމްޕަލް ނަގާފައިވާއިރު އެގެތެރެއިން 1،774 މީހުން ބައްޔަށް ނެގެޓިވްވެފައިވާ ކަމަށެވެ. ސާމްޕަލް ނެގި މީހުންގެ ތެރެއިން 19 މީހަކު ކޮވިޑް19 އަށް ޕޮޒިޓިވްވެފައިވާ އޭގެތެރެއިން 13 މީހަކު ވަނީ ބަލިން އެއްކޮށް ރަނގަޅުވެފައެވެ. އަދި މިހާރު އެ ބައްޔާއި ގުޅިގެން ފަރުވާ ދެމުން ދަނީ ހަތަރު މީހަކަށެވެ.


A very warm welcome to Ibu from B. HIthaadhoo\nހިތާދޫން އިބޫއަށް މަރުހަބާ ކިޔަނީ ފޮޓޯ- ހިތާދޫ އޮންލައިން\nބ. ހިތާދޫން އިބޫ އަށް ވަރަށް ހޫނު މަރުހަބާއެއް ކިޔައިފި\nޢާމިރު ޢަބްދުއްލަޠީފު | 29 ޖުލައި 2018\nގުޅިފައިވާ އިދިކޮޅު އިއްތިހާދުގެ ރިޔާސީ ކެންޑިޑޭޓް، އިބްރާހިމް މުހައްމަދު ސޯލިހް މިއަދު ހެނދުނު ބ. ހިތާދޫއަށް ވަޑައިގަތުމުން އެ މަނިކުފާނަށް ވަރަށް ހޫނު މަރުހަބާ އެއް ކިޔައިފިއެވެ.\nއިބޫއަށް އަް މަރުހަބާ ކިޔުމުގެ ގޮތުން ހިތާދޫގެ ބަނދަރު ސަރަހައްދުގައި ދިދަ ޖަހައި ވަނީ ޒީނަތްތެރި ކޮށްފައެވެ. އަދި ކެމްޕޭން ޓީމަްގެ ބައިވެރިންގެ ކަރުގައި މާފަތި އަޅުގައި ގިނަ ބަޔަކު ވަނީ އިސްތިޤްބާލަށް ނުކުމެފައެވެ.\nގުޅިފައިވާ ޕާޓީތަކުގެ ކެނޑިޑޭޓު އިބްރާހިމް މުޙައްމަދު ސޯލިހުގެ ކެމްޕޭން ޓީމުގައި ކެންދޫ ދާއިރާގެ ރައްޔިުތން މަޖިލީހުގެ މެންބަރ ޢަލީ ހުސައިނާއި އެމްޑީޕީގެ ޗެއަރ ޕާސާން ހަސަލަން ލަތީފުގެ އިތުރުން ޙިސާން ހުސައިނާއި ޢަދާލަތު ޕާޓީގެ އަލީ ޒާހިރާއި ޑރ ހުސެންރ ރަޝީދު އަދި ގާސިމް އިބްރާހިމްގެ އަނބިކަބަލުން އަދި ޖޭޕީގެ ކައުންސިލް މެންބަރ އައިޝާ އާއ ގުޅިފައިވާ ޕާޓީތަކުގެ އިސް ބޭފުޅުން ވަނީ ބައިވެރިވެ ވަޑަައިގެންފައެވެ.\nމި އަތޮޅު ރައްޔިތުންނާ ބައްދަލުކޮށް، ޚިޔާލު ހޯއްދެވުމަށް އިބޫ ފެއްޓެވި ދަތުރުފުޅުގައި މިއަދު ހިތާދޫއަށް ވަޑައިގެން އިބޫ ވަނީ ކޮލިޝަންގެ ސަޕޯޓަރުންނާއި ބައްދަލު ކުރައްވާ ވާހަކަ ދައްކަވާއެވެ. އަދި ދޮރުން ދޮރަޢް ހިންގަވާ ވަޑައިގެންފައެވެ.\nއިބޫ ހިތާދޫ އަށް ކުރެއްވި ދަތުރު ފުޅު ނިންމަވާލައްވާ ފުރާ ވަޑައިގެންނެވީ މިއަދު ހެނދު 11:45 ގައެވެ.\nއިބޫގެ މިދަތުރު ފުޅުގައި މިއަދު ވަނީ މާލޮހާއި އޭދަފުއްޓާއި ކެންދުއަށް ވަޑައިގެންފައެވެ.\nގަމާރަކަސް ހިމާރަކަށް ....ކިބުލަކަސް އިބުލަކަސް ...މިފަހަރު ޔާނު ހަމަ ޗޮކުން ދާނީ ...އާނަށް ވެގެން ތޯއްޗެ\nހިތާދޫގާ ދިރިއުޅެނީ ވިއްސަކަށް މީހުންތާ\nގަމާރު ބައެއް ދީނަކަށް ނުބަޅާ ޔަހޫދީ ޕަޕެޓުން ނަށް ހުސް ވެފަ


ޢާންމު ލިޔުން – Page 8 – DhiSalafiyyah\nގެތައް އިޞްލާޙުކުރުމަށް 40 ނަޞީޙަތް (29)\nހަދިޔާއެއް: ވީވަރަކުން ގޭގައި ވަޤުތު ހޭދަކުރެވޭތޯ ބަލާށެވެ.\n29/05/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nގެތައް އިޞްލާޙުކުރުމަށް 40 ނަޞީޙަތް (28)\nފަނަރަވަނަ ނަޞީޙަތް: އެމީހެއްގެ ދީނީކަންކަމާމެދު ތިބާ ނުރުހޭ މީހަކު ގެއަށް ނުވެއްދުން\n23/05/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nއިބުނު އަލްޤައްޔިމު : އަޅާ ވެރިރައްބުގެ ކުރިމަތީގައި ހުއްޓިހުންނާނެ ދެމަޤާމް\nއިމާމު އިބުނުލް ޤައްޔިމު ރަޙިމަހުﷲ އެކަލޭގެފާނުގެ ފޮތެއްކަމުގައިވާ ފަވާޢިދުގައި ލިޔުއްވާފައިވެއެވެ. “އަޅާ އޭނާގެ ރައްބުގެ ކުރީމަތީގައި ހުއްޓެން ޖެހޭ ދެމަޤާމެއް ވެއެވެ. (ފުރަތަމައީ) ﷲގެ ކުރިމަތީގައި ނަމާދަށް ހުއްޓޭ ހުއްޓުމެވެ. (ދެވަނައީ) ﷲ ސުބުހާނަހޫ ވަތަޢާލާ އާއި ބައްދަލުކުރާ ދުވަހު (ޤިޔާމަތްދުވަހު) ހުއްޓޭ ހުއްޓުމެވެ. ފުރަތަމަ ހުއްޓުމުގައި ޙައްޤުގޮތުގައި ހުއްޓުނު (އެބަހީ: ނަމާދު ފުރިހަމައަށް ޤާއިމުކޮށްފި) މީހާއަށް ދެވަނަ ޙުއްޓުން ލުއިވާހުއްޓެވެ. ފަހެ (އެފުރަތަމަ) ހުއްޓުމަށް ފަރުވާ ކުޑަކޮށްފި މީހާއަށް ދެވަނަ ހުއްޓުން ނުހަނު ދަތިއުނދަގޫ ވެގެންވާ…\n24/04/2014 އިސްލާމީ އުއްމަތް, ޢާންމު ލިޔުންއައްޝައިޚު ޢަބްދުއްރަޙީމް ބިން މުޙައްމަދު\nތަފާސް ހިސާބުތަކުން ދައްކާގޮތުގައި މިހާރު ދުނިޔޭގެ އާބާދީގައި މިއުޅޭ6ބިލިއަން މީހުންގެ ތެރެއިން އަހަރެއްގެ ތެރޭގައި 55.3 މިލިއަން މީހުން މިދުނިޔެ ދޫކޮށްފައި ދެއެވެ. ﷲ ސުބްޙާނަހޫ ވަތަޢާލާގެ އިޒުނަފުޅާއި އެކު މިދިޔަ ދެތިން އަހަރުތެރޭގައި މިއީ ގާތްގަނޑަކަށް މަލަކުލް މައުތުގެފާނު މަރުހިއްޕެވި މީހުންގެ އަދަދެވެ.\n21/04/2014 ޢާންމު ލިޔުން, މުޖުތަމަޢުއަލްއަޚް އަޙްމަދު ޝުޖާޢު ޝަރީފް\nގެތައް އިޞްލާޙުކުރުމަށް 40 ނަޞީޙަތް (27)\nالحمد لله والصلاة والسلام على رسول الله وعلى آله وصحبه أجمعين. ސާދަވަނަ ނަޞީޙަތް: ޢާއިލާތެރޭގައި ހުރި ޚިލާފުތައް ދަރިންގެ ކުރިމަތީގައި ފާޅުނުކުރުން ގިނަ ބަޔަކު އެއްގެއެއްގެ ތެރޭގައި ދިރިއުޅޭއިރު އެއްވެސް ވައްތަރެއްގެ ދެބަސްވުމެއް ނެތި ނޫޅެވޭނެއެވެ. ޞުލްޙަވެރިވުމަކީ ރަނގަޅުގޮތެވެ. އަދި ޙައްޤަށް ރުޖޫޢަވުމަކީ ރިވެތި ޚުލުޤެކެވެ. ނަމަވެސް ގޭގެ އެއްބައިވަންތަކަމަށް ގުޑުންއަރާ، ގޭގެ އެތެރޭގެ ބިނާއަށް ގެއްލުންވަނީ އެ މައްސަލަތައް ގޭގެ އަހުލުވެރިންގެ ކުރިމަތީ ފާޅުކުރުމުންނެވެ. ފަހެ އޭރުން ޢާއިލާ ދެބަޔަށް ނުވަތަ އެއަށްވުރެ ގިނަ…\n11/04/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nއަތްތަކާއި ފައިތަކުގެ ނިޔަފަތިތައް ދިގުކުރުމަކީ ޒީނަތްތެރިވުމުގެ ނަމުގެ ތެރޭގައި މުޖުތަމަޢުތަކުގައި ފެތުރިފައިވާ ނުބައި އާދައެކެވެ. މިކަމަކީ ކާފަރު މުޖުތަމަޢުތަކުން ފެތުރިގެން އައިސްފައިވާކަމެކެވެ.\n06/04/2014 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން\nގެތައް އިޞްލާޙުކުރުމަށް 40 ނަޞީޙަތް (26)\nތޭރަވަނަ ނަޞީޙަތް: ޢާއިލާގެ ކަންތައްތަކާމެދު މަޝްވަރާކުރުމަށް ބައްދަލުވުންތައް ބޭއްވުމަށް ފުރުޞަތުދިނުން\n26/03/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nއިސްލާމީ ތަރުބިއްޔަތުގެ ޢިލްމު 1\nއިސްލާމްދީނަކީ ތަރުބިއްޔަތަށް ވަރަށްބޮޑަށް ބާރުއަޅާ ދީނެކެވެ. އިސްލާމީ ޝަރީޢަތުގެ ވަރަށް ގިނަ ބައިތަކަކީ ތަރުބަވީ ޢަމަލުތަކެވެ. އިސްލާމްދީނަކީ ހަމައެކަނި ޢިލްމާ މަޢުރިފާގެ މައްޗަށް ބިނާވެފައިވާ ދީނެއް ނޫނެވެ. އަދި ކިއެއްތަ އެއީ ޢަމަލީ ދީނެކެވެ. ޢިލްމަކީ އެ ޢަމަލަށް ވާޞިލްކޮށްދޭ މެދުވެރިޔާއެވެ. މާތް ﷲ މި ބިންމައްޗަށް އަޅުގަނޑުމެން އިންސާނުންނަށް ތެދުމަގު ދެއްކެވުމަށްޓަކައި ފޮނުއްވި ނަބިއްޔުންނާއި ރަސޫލުން ކުރެއްވި ހަމައެކަނި ކަމަކީ ﷲ ސުބްޙާނަހޫ ވަތަޢާލާ އެބޭކަލުން މެދުވެރިކުރައްވައި އުންމަތްތަކުގެ މައްޗަށް ބާވައިލެއްވި ފޮތްތައް ކިޔަވައިދިނުމާއި ޝަރީޢަތް…\n22/03/2014 މުޖުތަމަޢުއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nގެތައް އިޞްލާޙުކުރުމަށް 40 ނަޞީޙަތް (25)\nގޭގައި ގެންގުޅޭ ބުޅާ، ތެލި ތަށިން ކައިބޮއެ ހެދުމުން އެތެލި ތަށި ނުވަތަ އޭގައި ހުރި ކާއެއްޗެހި ނަޖިހެއް ނުވެއެވެ.\n11/03/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nގެތައް އިޞްލާޙުކުރުމަށް 40 ނަޞީޙަތް (24)\nމިކަން ނަހީ ކުރައްވާފައި މިވަނީ އެކަނި އުޅޭއިރު ޢަދުއްވެއްގެ ހަމަލާއެއް، ނުވަތަ ވަގެއް ނުތަވަ ބައްޔެއްގެ ކުރިމަތިވުމުން އެކަނިވެރިކަމަކާއެކު އެކަމާ ކުރިމަތިލާން ޖެހޭނެތީއެވެ.\n04/03/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nދުނިޔޭގެ އެކި ކަންކޮޅުތަކުން ވަރަށް ބައިވަރު މީހުން ﷲ ސުބްޙާނަހޫ ވަތަޢާލާ ބާވާލެއްވި ބަރާކާތްތެރި ފޮތްކަމުގައިވާ ކީރިތި ޤުރުއާން ހިތުދަސް ކުރަމުން ގެންދެއެވެ.\n20/02/2014 ޢާންމު ލިޔުން, މުޖުތަމަޢުއަލްއަޚް އަޙްމަދު ޝުޖާޢު ޝަރީފް\nއަންހެން ބޭކަނބަލުން ދީނީ ޢިލްމު އުނގެނުން\nއަންދަލުސްގެ މުސްލިމުންގެ ޚިލާފާ އޮތް ޒަމާނުގައި ހިނގި ޙާދިޘާއެކެވެ. އޭރުގެ ޚަލީފާ އެކަލޭގެފާނުގެ ދޮށީ ފިރިހެން ދަރިކަލުން ކައިވެނި ކޮށްދެއްވުމަށްޓަކައި އަންހެން ކުއްޖަކު ހޯދަން މަސައްކަތް ކުރެއްވިއެވެ.\n18/02/2014 އުޚްތުން, ޢާންމު ލިޔުންއަލްއަޚް އަޙްމަދު ޝުޖާޢު ޝަރީފް\nތިބާ ދަނީ މުރާޤަބާ ކުރެވެމުންނެވެ.\nލޮބުވެތި މުސްލިމް އަޚުންނާއި އުޚްތުންނޭވެ! ﷲ ތަޢާލާ ތިބާ މުރާޤަބާ ކުރައްވާކަން ތިބާއަށް އެނގޭ އިރު ތިބާގެ ޙަޔާތް އެއިލާހަށް ކިޔަމަންގަތުންމަތީ ހޭދަކުރާށެވެ.\n16/02/2014 އިސްލާމީ އުއްމަތް, ޢާންމު ލިޔުންއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nގެތައް އިޞްލާޙުކުރުމަށް 40 ނަޞީޙަތް (23)\nالحمد لله والصلاة والسلام على رسول الله وعلى آله وصحبه أجمعين. ރަޖުޢީ ވަރިއަކުން ވަރިކޮށްފައިވާ އަންހެނާ ޢިއްދައިގެ ދުވަސްވަރު އޭނާގެ ގެއިން ނިކުމެގެން ގޮސްގެން ނުވާނެއެވެ. އަދި އޭނާ ގެއިން ނެރެލައިގެންވެސް ނުވާނެއެވެ. އަދި އޭނާއަށް ބޭނުންވާ ޚަރަދުތައް ކޮށްދޭންވާނެއެވެ. ﷲ ތަޢާލާ ވަޙީކުރައްވާފައިވެއެވެ. ﴿يَا أَيُّهَا النَّبِيُّ إِذَا طَلَّقْتُمُ النِّسَاءَ فَطَلِّقُوهُنَّ لِعِدَّتِهِنَّ وَأَحْصُوا الْعِدَّةَ ۖوَاتَّقُوا اللَّـهَ رَبَّكُمْ ۖ لَا تُخْرِجُوهُنَّ مِن بُيُوتِهِنَّ وَلَا يَخْرُجْنَ إِلَّا أَن يَأْتِينَ…\n08/02/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nގެތައް އިޞްލާޙުކުރުމަށް 40 ނަޞީޙަތް (22)\nالحمد لله والصلاة والسلام على رسول الله وعلى آله وصحبه أجمعين. ކުޑަކުދިންނާއި ޚާދިމުންނަށް އެމީހުންގެ މައިންބަފައިން ނިދާ ކޮޓަރިއަށް މީހުން އާންމުކޮށް ނިދާ ގަޑިތަކުގައި، ހުއްދަ ނުހޯދާ ވަނުން މަނާކުރަންޖެހޭނެއެވެ. އެވަޤުތުތަކަކީ ފަތިސް ނަމާދުގެ ކުރިން، ދުވާލު އަރާމުކުރާ ވަޤުތު އަދި ޢިޝާ ނަމާދުގެ ފަހެވެ. އެއީ އެބައިމީހުންނަށް ފެންނަން ނުވާ އެއްޗެއް ފެނިދާނެ ކަމުގެ ބިރަށްޓަކައެވެ. މިވަޤުތުތައް ނޫން ވަޤުތެއްގައި އެބައިމީހުންނަށް އެއްޗެއް ފެނިއްޖެނަމަ އެބައިމީހުންގެ މައްޗަށް ކުށެއްނެތެވެ. ސަބަބަކީ އެބައިމީހުންގެ…\n06/02/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ


ބެލެނިވެރިޔަކު ގޭގައި މަސައްކަތްކުރުމުގައި ގެންގުޅެންވީ، ޢަމަލުކުރަންވީ ގޮތް - GOV.MV\nޚަބަރު ބެލެނިވެރިޔަކު ގޭގައި މަސައްކަތްކުރުމުގައި ގެންގުޅެންވީ، ޢަމަލުކުރަންވީ ގޮތް\nކޯވިޑް-19 ގެ ޖަމާޢަތީ ފެތުރުން މަޑުޖައްސާލުމަށް އަޅާފައިވާ ރައްކާތެރި ފިޔަވަޅުތަކުގެ ސަބަބުން ގިނަ ބެލެނިވެރިން މިހާރު އޮފީހުގެ މަސައްކަތްކުރަން ޖެހިފައި ވަނީ ގޭގައި ތިބެގެން، ދަރިންވެސް ބަލަހައްޓަމުން. އަދި ބައެއް ކުދިންނަށް ސްކޫލްތައް ބަންދުވެފައިވާއިރު މަތީ ގްރޭޑްތަކުގެ ދަރިވަރުންނަށް ސްކޫލްގެ ވަގުތު ވަނީ މަދުކުރެވިފައި. މިކަމުގެ ސަބަބުން މަސައްކަތްތައް ކުރުމާއި ކުދިން ބެލުމުގައި ބެލެނިވެރިންނަށް އަންނަނީ ގޮންޖެހުންތަކާ ދިމާވަމުން. އަދި މިފަދަ ދަނޑިވަޅުތަކުގައި އެއްފަހަރާ ހުރިހާ ޒިންމާއެއް ނަގަންޖެހުމުން ފިކުރުބޮޑުވުމާއި، ހާސްކަން ކުރިމަތިވުން އެކަށީގެންވޭ.\nމިފަދަ ދަނޑިވަޅެއްގައި ކުދިން ބެލުމުގެ ޒިންމާއާއި، ވަޒީފާގެ ޒިންމާ ގޭގައި ބަންދުވެގެން ގިނަ ވަގުތު ތިބޭ ހިނދު ނެގުމުގައި ހާސްކަމާއި ވަރުބަލިކަން އިޙްސާސްކުރެވުން އެކަށީގެންވޭ. ތިރީގައި އެވަނީ މިފަދަ ކަމެއް އިޙްސާސްކުރެވޭނަމަ ކުރުން ރަނގަޅު ބައެއް ކަންކަން.\nހަޤީޤަތުގައިވެސް ވާސިލުވެވޭނެ ފަދަ އަމާޒެއް ކަނޑައެޅުން- އަމިއްލަ ނަފްސަށް އަޅާލުމުގެ ގޮތުން ހައްޓަށް މާ ބުރަބޮޑު ނުކޮށް ހުރިހާ ކަމެއް ފުރިހަމައަށް ކުރުމުގެ ބަދަލުގައި އާދައިގެ ވަރަކަށް ކަންކަން ކުރެވޭތޯ ބެލުން ރަނގަޅު.\nއަމިއްލަ ނަފްސުގެ ދުޅަހެޔޮކަމަށް އިސްކަންދިނުން- އަމިއްލަ ނަފްސަށް އަޅާލައި ބެލެހެއްޓުމަކީ ތިމާއާއި ތިމާގެ ޢާއިލާއަށްވެސް ކޮށްދެވޭ ހެޔޮ ކަމެއް. މިވަގުތު މިކަން ކުރަން އުނދަގޫވި ނަމަވެސް ކޮންމެ ދުވަހަކުވެސް އެހެން ކަންކަން ކުރުމަށް އިސްކަންދޭ ފަދައިން އަމިއްލަ ނަފްސުގެ ހިތްހަމަޖެހުމާއި އުފާވެރިކަމަށް ވެސް ކޮންމެވެސް ކަމެއް ކުރުން މުހިންމު. ހަމަ ނިދި ލިބޭތޯ މަސައްކަތްކުރުމަކީ ވެސް މީހާ ހަމަޔަކަށް އެޅި ދުވަހާއި ކުރިމަތިލުމަށް ލިބޭ އިތުރު ބާރެއް.\nސޯޝަލް މީޑިއާއިން ލިބޭ މަޢޫލޫމާތާއި މެދު ސަމާލުވުން- ސޯޝަލް މީޑިއާ އަކީ މިފަދަ ޙާލަތެއްގައި އެކަކު އަނެކަކާ ގުޅުން ބަދަހިކުރުމަށް އެންމެ ރަނގަޅު ވަޞީލަތް ކަމުގައި ވިޔަސް އެކަކު އަނެކަކުގެ ދިރިއުޅުމާއި ކަންކަންކުރުމުގައި އަޅާ ނުކިޔުމަށް ސަމާލުކަން ދޭންވާނެ.\nމި ޙާލަތަކީ ވަގުތީ ޙާލަތެއްކަން ހަނދާނުގައި ބެހެއްޓުން: މި ޙާލަތު ދިގުދެމިގެން ދިއަޔަސް ޢާންމު ދިރިއުޅުމަށް ކޮންމެސް ހިސާބަކުން ދެވޭނެކަން ހަނދާނުގައި ބަހައްޓަންވާނެ.\nއެހީތެރިކަން ހޯދުން: މާ ބޮޑަށް ފިކުރުބޮޑުވެ މިކަމާ ކުރިމަތިލުމުގައި އުނދަގޫތަކާ ކުރިމަތިލާންޖެހޭ ނަމަ ކުރީބައިގައި ކޮންމެވެސް މީހަކާ ވާހަކަދައްކާލުން ރަނގަޅު. އަދި ކުރީބައިގައި އެހީތެރިކަން ހޯދުމަކީ މިކަމުން އަރައިގަތުމަށް ލިބިދޭ އިތުރު ބާރަކަށްވާނެ.\nގޭގެ ކަންތައްތަކާ ފިކުރުބޮޑުވުން\nމިފަދަ ދުވަސްކޮޅެއްގައި ގޭގައި ތިބެންޖެހުމަކީ ޖާގަ ކުޑަވުމުގެ ސަބަބުން ކަމުގައިވިޔަސް، ފިކުރުބޮޑުވުމުން ކަމުގައިވިޔަސް، ފޫހިވުމުން ކަމުގައިވިޔަސް އާދަޔާ ޚިލާފަށް ބޯ ހާސްކަމާއި ކުރިމަތިލާން ޖެހިދާނެ ކަމަކަށްވުން އެކަށީގެންވޭ. އަދި މިކަމުގެ ސަބަބުން އެއް ގެއެއްގައި އުޅޭ ޢާއިލާގެ މެމްބަރުންގެ މެދުގައި އޮންނަ ގުޅުމަށް ބުރޫ އެރުންވެސް އެކަށީގެންވޭ. ތިރީގައި އެވަނީ މިފަދަ ކަންކަމުން އަރައިގަތުމަށް ކުރެވިދާނެ ބައެއް ކަންކަން.\nއެކަކު އަނެކަކު ދައްކާ ވާހަކަ ކަނުލާ އެހުން: އެކަކަށްވުރެ ގިނަ ބެލެނިވެރިން ގެއެއްގައި އުޅޭ ނަމަ، ކުދިން ގެންގުޅުމުގައި އަދި ގޭތެރޭގެ ކަންކަންކުރުމުގައި ގޮތްފާޑުކިޔުމުގައި ގެންގުޅޭ ވައްޓަފާޅި ތަފާތުވުން އެއީ ވެދާނެ ކަމެއް. ކުރިޔާ ޚިލާފަށް މިހާރު އެކަކު އަނެކަކުގެ މިފަދަ ކަންކަން ފާހަގަކުރެވޭ މިންވަރު އިތުރުވުން ވެސް އެކަށީގެންވޭ. މިކަމުގައި ޢަމަލުކުރުމަށް އެންމެ ރަނގަޅު ގޮތަކީ ދެމީހުންވެސް ގުޅިގެން ދެމީހުންގެ ތަފާތުތައް ދެނެގަނެ އެކަންކަން ބަލައިގަނެ ގުޅިގެން މަސައްކަތްކުރުން.\nކުދިންގެ އިޙްސާސްތަކާ ގުޅޭގޮތުން ވާހަކަދައްކާއިރު ތެދުވެރިކަމާއެކު ވާހަކަދެއްކުން މުހިންމު: ކުރިޔަށް ވާނެގޮތެއް ނޭނގޭ މި ދުވަސްވަރަކީ އެންމެންނަށްވެސް ދަތި އުނދަގޫ އިޙްސާސްތަކެއް ކުރުވާފާނެ ދުވަސްވަރެއްކަން ކުދިންނަށް ބުނެދިނުން ރަނގަޅު. އަދި މިކަމުގެ ސަބަބުން ބިރުވެރިކަމާއި، ފިކުރުބޮޑުވުމާއި، ހާސްކަން ކުރިމަތިވުމަކީ ވެދާނެކަމެއްކަން ޤަބޫލުކުރަންވާނެ.\nކުދިންގެ އުޅުމާއި ބެހޭގޮތުން ހަޤީޤަތުގައިވެސް ވާނެ ފަދަ ކަންކަން ކުރީބައިގައި އެކްސްޕެކެޓްކޮށްގެން ހުރުން: ކުދިން ބަސްނާހައިފިނަމަ ޢަމަލުކުރާނެގޮތެއް ކަނޑައެޅުން މުހިންމު. ބެލެނިވެރިޔެއްގެ ހައިސިއްޔަތުން ތިމާގެ ޤާބިލުކަމަށް ޝައްކު ނުކުރާތި.\nކޮންމެ ދުވަހަކުވެސް ކާމިޔާބުވާ ކަންކަމާއި ކާމިޔާބު ނުވާ ކަންކަމުގެ މައްޗަށް އަލިއަޅުވާލުން މުހިންމު: ކޮންމެ ދުވަހެއް ނިމުމުގެ ކުރިން ޢާއިލާއެއްގެ ގޮތުން އެދުވަހަކު ކާމިޔާބު ކަމާއެކު ކުރެވުނު ކަންކަމާއި ކާމިޔާބު ނުވެ ހުރި ކަންކަން އަދި ކަންބޮޑުވުންތައް އެކަކު އަނެކަކާ ޙިއްޞާކުރުން ބުއްދިވެރި. އަދި މިކަންކަމަށް ރިޢާޔަތްކޮށް ޖެހިގެން އަންނަ ދުވަހަށް ތައްޔާރުވުމުގައި ކަންކުރާނެ ގޮތް ކަނޑައެޅިދާނެ.\nގޭގައި އުޅޭ މީހުން ފިޔަވައި އެހެން މީހުންނާ ވެސް ގުޅުން ބަދަހިކުރުން: ގޭ މީހުން ނޫން އެހެން މީހުންނާ އެކި ކަންކަމާ މަޝްވަރާކުރުމަކީވެސް އެކަނިވެރިކަން ފިލާ ކަމެއް. އެއް ޙާލަތެއްގައި ތިބި މީހުންނާ ކަންކަމާ ވާހަކަ ދެއްކުމަކީ ހާސްކަމާއި ފިކުރުބޮޑުވުން ކުޑަކޮށްދޭނެ ކަމެއް.\nދުރުން ތަޢުލީމު ދިނުން\nތިމާގެ ދަރިންނަކީ ސްކޫލަށް ދާ އުމުރުގެ ކުދިންކަމުގައިވާނަމަ ގޭގައި އެކުދިންނަށް އުނގަންނައިދީ ތަޢުލީމު ދިނުމަށް އެހީތެރިވާނެކަން ކަށަވަރު. މިކަމަކީ ވަރަށް ހަގު ކުއްޖެއް ނުވަތަ އެއް ކުއްޖަކަށްވުރެ ގިނަ ކުދިން ތިބޭ މީހުންނަށް ތަފާތު ގޮންޖެހުންތަކާއި ކުރިމަތިވާނެކަމަކަށް ވުން އެކަށީގެންވޭ. ސަބަބަކީ ތަފާތު އުމުރުމުގެ ކުދިންނަށް ކިޔަވައިދެނީ ތަފާތު ސިލަބަސްތަކަށް ވުމާއި އެކި އުމުރުގެ ކުދިންނަށް ކިޔަވައިދިނުމުގައި ބޭނުންވަނީ އެކި ކަހަލަ ހުނަރުކަމަށްވުން. ތިރީގައި މި ބަޔާންކޮށްލަނީ މިކަމަށް ލުޔެއް ހޯދުމުގައި ޢަމަލުކުރެވިދާނެ ބައެއް ގޮތްތައް.\nކޮންމެ ދުވަހަކުވެސް އެއް އާދައެއް ހިފެހެއްޓުން މުހިންމު: ޚާއްޞަކޮށް ގޭގައި އުނގަންނައިދިނުމުގައި ކޮންމެ ދުވަހަކުވެސް އެއް އާދައެއް ވީވަރަކުން ހިފެހެއްޓުމަކީ ގޭތެރޭގެ ކަންކަން ފަސޭހައިން ކުރެވޭނެ ކަމެއް. މިގޮތުން ކޮންމެ ދުވަހަކުވެސް ވަކި ގަޑިތަކެއް ކިޔެވުމާއި ކެއިން ބުއިމަށް ކަނޑައެޅުމަކީ މިކަމާ ކުރިމަތިލުމުގައި ލިބޭ ކުޑަ މިންވަރެއްގެ ފަސޭހައަކަށްވެދާނެ. ނަމަވެސް ކޮންމެ ދުވަހަކީވެސް ތަފާތު ދުވަހެއް ކަމުން މިކަން މިގޮތަށް ނުވުން ވެސް އެކަށީގެންވޭ އަދި މިފަދަ ޙާލަތެއް ދިމާވެއްޖެ ނަމަ ކުދި ކުދި ބަދަލު ގެނައުމަކީ މައްސަލައެއް ނޫން.\nހަނދާނުގައި ބަހައްޓަންވީ ކަމަކީ ތިބާ ތިޔައުޅެނީ ގޭގައި ތަޢުލީމު އުނގަންނައިދޭން ނޫންކަމާއި އޭގެ ބަދަލުގައި ދުރުން ތަޢުލީމުދޭ ޓީޗަރުން ކުދިންނަށް ތަޢުލީމު ދިނުމުގައި އެހީތެރިވެދޭންކަން: މިގޮތުން އޮންލައިންކޮށް ކިޔަވައިދިނުމުގައި ޓީޗަރުން ކަންކަން ކުރިޔަށް ގެންދާގޮތަށް ސަމާލުކަން ދިނުން މުހިންމު. އަދި މިގޮތަށް ކިޔެވުމުގައި ކުދިންނަށް ބޭނުންވާ ޒަރޫރީ ތަކެތި ފަސޭހައިން ލިބޭނެ ގޮތަކަށް ބެހެއްޓުން މުހިންމު.\nކުދިންނަށް ތަޢުލީމުދޭ ފަރާތްތަކަށް އެއްބާރުލުންދިނުން މުހިންމު: ހަނދާނުގައި ބެހެއްޓުން މުހިންމު ކަމަކީ ޓީޗަރުންވެސް އެމީހުންނަށް ވީ އެންމެ ރަނގަޅަކަށް ކިޔަވައިދެވޭތޯ މަސައްކަތްކުރާކަމާއި ފަހަރުގައި އެމީހުންނަކީ ވެސް ގޭގައި ކުދިން ބެލުން ފަދަ ޒިންމާތައް ނަގަންޖެހިފައިވާ ބަޔަކަށްވުން އެކަށީގެންވާކަން ޤަބޫލުކުރުން.\nޞިއްޙަތު ރައްކާތެރިކުރުން: ޤަވާއިދުން ކަސްރަތުކުރުމާއި، ހަށިގަނޑަށް ފައިދާ ހުރި ކާނާ، މިންހެޔޮކޮށް ކެއުމަކީ ޖިސްމާނީ އަދި ނަފްސާނީ ދުޅަހެޔޮކަން ކަށަވަރުކުރުމަށް ކުރެވިދާނެ ވަރަށް މުހިންމު ކަމެއް.\nރެކްރިއޭޝަންއަކީ ޒުވާނެއްގެ ދުޅަހެޔޮކަން ކަށަވަރުކުރުމުގައި މުހިންމު ރޯލެއް އަދާކުރާ ކަމެއް: ފޫހިފިލުވުމަށް ގޭގައި ކުޅެވޭނެ ކޮންމެވެސް ކުޅިވަރެއް ކުޅެވިދާނެ. ނުވަތަ އޮންލައިން ގޭމެއް ނުވަތަ ފިލްމެއްވެސް ބަލާލެވިދާނެ. އޮންލައިން ކުރު ކޯހެއްވެސް ހަދާލެވިދާނެ. މިފަދަ ކަންކަން ކުރުމަށް ޒުވާން އުމުރުގެ ކުދިން ގެންގުޅޭ ބެލެނިވެރިން ބާރު އެޅުން މުހިންމު.


Baa Cylinder genaumun libunu gehlumuge badhalu hoadhan edhefi\nބާ ސިލިންޑަރު ގެނައުމުން ލިބުނު ގެއްލުމުގެ ބަދަލު ހޯދަން އެދެފި\nސިލިންޑަރުގެ މައްސަލަތަކާ ގުޅޭ ގޮތުން މިއަދު ބޭއްވި އެސްއޯއީ ކޮމެޓީގެ ބައްދަލުވުމުގެ ތެރެއިން-- ފޮޓޯ: މަޖިލިސް\nމޯލްޑިވް ގޭސްއަށް ބާ ސިލިންޑަރުތަކެއް ގެނައި މައްސަލައިގައި ލިބުނު ގެއްލުމުގެ ބަދަލު ހޯދަން އެ މައްސަލަ ބެލި މަޖިލީހުގެ ސްޓޭޓް އޯންޑް އެންޓަޕްރައިސް (އެސްއޯއީ) ކޮމިޓީން ފާސްކޮށްފި އެވެ.\nކޮވިޑާ ގުޅިގެން މޯލްޑިވް ގޭސް އިން 4218 އޮކްސިޖަން ސިލިންޑަރު ރާއްޖެ ގެނެސްފައިވެ އެވެ. މީގެތެރެއިން 1000 ސިލިންޑަރު އެންމެ ފުރަތަމަ ގެނައީ ސިންގަޕޫރުގެ އޭއެންޖީ ކުންފުނިންނެވެ. އަދި ބާކީ 3218 ސިލިންޑަރު ގެނައީ ސިންގަޕޫރުގެ އެހެން ކުންފުންޏެއް ކަަމަށްވާ ޕްރޯބިޒް ކުންފުނި މެދުވެރިކޮށެވެ.\nއާ ސިލިންޑަރުތަކަކަށް އޯޑަރު ކުރި ނަމަވެސް ދެ ކުންފުނިންވެސް ފޮނުވީ ބާ ސިލިންޑަރުތަކެކެވެ. އޭގެ ތެރެއިން ޕްރޯބިޒްގެ ސިލިންޑަރުތަކުން ބަދަލުހޯދުމަށް މޯލްޑިވް ގޭސްއިން މަސައްކަތް ކުރި ނަމަވެސް އޭއެންޖީން ފޮނުވި ސިލިންޑަރުތަކުން ބަދަލު ހޯދަން މަސައްކަތް ނުކުރާ ކަމަށް އެސްއޯއީ ކޮމިޓީގެ މުގައްރިރު އަދި ހުޅުދޫ ދާއިރާގެ މެމްބަރު އިލްޔާސް ލަބީބް ވަނީ ވިދާޅުވެފަ އެވެ.\nއެހެންކަމުން މިމައްސަލައިގައި މޯލްޑިވް ގޭސްއަށް ގެއްލުންވެފައިވާތީ ގާނޫނީ ގޮތުން ފިޔަވަޅު އަޅައިގެންވެސް ގެއްލުމުގެ ބަދަލު ހޯދަން ކޮމިޓީން މިއަދު ވަނީ ފާސްކޮށްފަ އެވެ.\nގޭސް ސިލިންޑަރުތައް ގަންނަން އޭއެންޖީ ކުންފުންޏަށް 253،000 ޔޫއެސް ޑޮލަރު އަދި ޕްރޯބިޒްއަށް 702،090 ޔޫއެސް ޑޮލަރު ހަރަދުކޮށް ޖުމްލަ 955،099 ޔޫއެސް ޑޮލަރު ހޭދަކޮށްފައިވެ އެވެ. އަދި 300 ސިލިންޑަރު ޓެސްޓް ކުރުމަށާއި އެތަކެތި ލަންކާއަށް ފޮނުވުމަށް ޖުމްލަ 15،038 ޑޮަލަރު މޯލްޑިވް ގޭސްއިން ހަރަދު ކޮށްފައިވެ އެވެ.\nރާއްޖޭގެ ފުޑް އެންޑް ޑްރަގް އޮތޯރިޓީން ވަނީ އެއްވެސް ސިލިންޑަރެއް ހައިޑްރޯ ސްޓެޓިކް ސިލިންޑަރު ޓެސްޓްތައް ހަދައި އޭގެ ކޮލިޓީ ބަލައި ޔަގީންކުރުމަށް ފަހު ނޫނީ އެއްވެސް ސިލިންޑަރެއް ބޭނުން ނުކުރަން މޯލްޑިވް ގޭސްއަށް އަންގާފަ އެވެ. މޯލްޑިވް ގޭސްގެ ގުދަނުގައި 2428 ސިލިންޑަރު ޓެސްޓް ނުކޮށް ބަހައްޓާފައި އަދިވެސް އެބަހުއްޓެވެ. އެހެންކަމުން ޓެސްޓްތައް ހެދުމަށްފަހު ނޫނީ ސިލިންޑަރުތައް ބޭނުންނުކުރަން މޯލްޑިވް ގޭސްއަށް އެންގުމަށް މިއަދު ކޮމިޓީން ފާސްކުރި އެވެ.\nސިލިންޑަރުތައް ގަތް ދުވަސްވަރު މޯލްޑިވް ގޭސްގެ އިސްވެރިއެއްގެ ގޮތުގައި ހުންނެވީ އޭރުގެ ޑެޕިއުޓީ މެނޭޖިން ޑިރެކްޓަރު އަލީ އިކްރާމް އެވެ. ޕްރޯބިޒް ކުންފުނީގެ ހަރަދުގައި ސިންގަޕޫރަށް ދަތުރުކުރެއްވި ކަމަށް އެސްއޯއީ ކޮމިޓީގައި އިކްރާމް އެއްބަސްވެވަޑައިގެންފައިވާއިރު އެ މައްސަލަ އެސްއޯއީ ކޮމިޓީން ބަލަމުން ދަނިކޮށް އޭނާ ވަނީ މަގާމުން އިސްތިއުފާ ދެއްވާފަ އެވެ. އިކްރާމާއެކު އެ މައްސަލައިގައި ޝާމިލްވާ ފަރާތްތަކުގެ މައްސަލަ ވީ އެންމެ އަވަހަށް އެންޓި ކޮރަޕްޝަން ކޮމިޝަނުން ނިންމައި ފިޔަވަޅު އަޅަން ދެންނެވުމަށްވެސް މިއަދުގެ ކޮމިޓީގައި ވަނީ ފާސްކޮށްފަ އެވެ.\nސިލިންޑަރު ތަކުގެ މައްސަލަ މައްސަލައަށް އަހަރެއްހާ ދުވަސްވެފައިވާއިރުވެސް މޯލްޑިވް ގޭސްގެ ބޯޑުން ފިޔަވަޅެއް އަޅާފައި ނުވާތީ ދެން އެފަދަ މައްސަލަތަކުގައި ބޯޑުން ވަގުތުން ވަގުތަށް ފިޔަވަޅު އަޅަން ދެންނެވުމަށްވެސް މިދު ކޮމިޓީން ފާސްކުރި އެވެ.\nރައްޔިތުންގެ މަޖިލިސް މޯލްޑިވް ގޭސް އެސްއޯއީ ކޮމެޓީ


އަނދިރިވި ހަޔާތް – Esfiya – Dhivehi Vaahaka Site\nFeatured / އެހެނިހެން\n- by Z I D H A N (Liyaa Kujjaa) - 23- May 13, 2019\nމިއީ ދުނިޔެއެވެ. އެއްބަޔަކު އުފަލުގައި ދުވަސްތަށް ގުނަމުން ދާއިރު، އަނެއްބަޔަކު ދަނީ ހިތާމައިގެ ކަރުނަ އޮހޮރަމުންނެވެ. ކިތަންމެ އުފަލެއްގައި އުޅެމުންދިޔަ ނަމަވެސް މާދަމާ ކަޅު އަނދިރި ގަނޑެއްގެ ތެރެއަށް ހަޔާތް ވެއްޓިދާނެއެވެ. މިއީ ދުނިޔޭގެ އާދައެވެ. ކޮންމެ ކަމެއް ވެސް ހިނގަނީ ލިޔެވިފައިވާ ތަޤުދީރާ އެއްގޮތަށެވެ. ތަޤުދީރުގެ މައްޗަށް ތަދުބީރެއް ނުހިނގާނެއެވެ. އެހެން ނޫންތޯއެވެ؟\nކައިވެންޏެއްގެ މަތިވެރި ބިންގާ އެޅޭނެ ދުވަހަކަށް ކޮންމެ އަންހެނަކުމެ އުއްމީދު ކުރާނެއެވެ. މާދަމާއަށް ޓަކައި ދެކޭނެ ކުލަނުވާ ހުވަފެންތަކެއް ވެސް ހުންނާނެއެވެ. މިހުވަފެންތަކުގައި ކުލަ ޖެއްސުމަށްޓަކައި، ދިރިއުޅުން ބިނާކުރުމަށް ދިމާވާ ކޮންމެ ތޫފާނެއްގައި ދިރިއުޅުމުގެ ނައު އެއް މަންޒިލަކަށް ދަތުރުކުރުމަށްޓަކައި ދެމަފިރީންގެ ހިއްސާ އެއްވަރަކަށް ބޭނުންވާނެއެވެ. މިވައުދުގެ މަތީގައި މީގެ 12 އަހަރު ކުރީން އަހަރެންގެ އަލަތު ފިރިމީހާ އާއި އެކުގައިވީމެވެ. ކައިވެނީގެ ގޮށްޖަހައި ބާރުކޮށްލައިގެންނެވެ.\nއަހަރެންގެ އުމުރުން 23 އަހަރުގައި ޖަހާލެވުނު އަލަތު ކައިވެނީގެ ގޮށް ވެގެން ދިޔައީ އަހަރެންގެ ހަޔާތުގެ ސަފްޙާތައް އަނދިރިވުމަށް ދިއްލާލެވުނު ހުޅުކޮޅަކަށެވެ. ނަމަވެސް، މިއަނދިރިކަމުން މިއަދު އަހަރެން ނުކުތުމަށްޓަކައި އަޅާލާ ކޮންމެ ފައިތިލައަކާއި އެކުގައި އަހަރެންގެ ހިތްވަރާއި ފަންވަރު ގެއްލިގެންދަނީ އަހަރެންގެ ފަސްބައިގާ ހިފައި އެލިގަންނަ އަހަރެންގެ ދިރިއުޅުމުގެ ހަމައެކަނި އުންމީދު ކަމުގައިވާ އަހަރެންގެ ލޯބިލޯބި3ދަރީންނެވެ.\nކައިވެނީގެ ފުރަތަމަ ކޮޅުގައި ފިރިމީހާގެ ފަރާތުން ނުހަނު ލޯތްބާއި ހަމްދަރުދީ އަދި އަޅާލުން ލިބެމުން ދިޔައެވެ. ނަމަވެސް، ދުވަސްތައް މާޒީއާއި އެކުވަމުން ދިޔަ ހަލުވި ކަމާއި އެކުގައި މިގުޅުމަށް ބަދަލު އަންނަން ފެށިއެވެ. އުފާވެރި ކަމުގެ ހުޅުކޮޅު ނިވި، ހަޔާތް އަނދިރިވެއްޖެއެވެ. ހިތާމައިގެ ކޮޅެއްވެސް ނެތެވެ. ދެމަފިރީން ދެމެދުގައި ޖެހޭ ކުދިކުދި ކުނިތައް، ކުނިގޮނޑުތަކަށް ބަދަލުވަމުން ދިޔައެވެ. ދިމާވާ ކޮންމެ މައްސަލައެއްގެ ހައްލަކަށް އަތް އިސްކުރެވެން ފެށިއެވެ. ފިރިމީހާ ހިލޭ އަންހެނުންނާއި އެކުގައި ވަގުތު ހޭދަކުރަން ފެށިއެވެ. އަހަރެންގެ މައްސަލައަކީ ކޮބާތޯ ތަކުރާރުކޮށް ފިރިމީހާ އާއި ކުރެވުނު ސުވާލުތަކުގެ ޖަވާބުގައި ހަޑިހުތުރު ބަސްތަކުން އަހަރެން ކަސްތޮޅު އަޅުވާލައެވެ. ބޮލުގެ އިސްތަށިގަނޑުގައި ހިފާ ތަޅުންމައްޗަށް ވައްޓާލައި އަތުންނާއި ފައިން އަހަރެންގެ ގައިގެ އެތަންމިތަނުގައި ތަޅާ ލިބިފައިވާ އަނިޔާގެ ލަކުނުތައް ގައިގެ އެތަންމިތަނުގައި ލާފައި މިހާރުވެސް އެބަހުއްޓެވެ. ބޭރުފުށުން ފެންނަށް ހުންނަ ލަކުނު ފިލި ކަމުގައި ވިޔަސް، ހިތުގައި ލެވޭ ލަކުނުތަށް ފިލާނެ ހެއްޔެވެ؟\nބަލިވެ އިންނަ ދުވަސްވަރުގައި ފިރިމީހާގެ އަޅާލުމާއި ލޯބި ނުލިބޭ ތަނުގައި އަހަރެން ވިހެއުމުންވެސް ފިރިމީހާގެ ފަރާތުން މިފަދަ އެއްވެސް ކަމެއް ނުފެނެއެވެ. އަހަރެންގެ3ކުދީންވެސް ފިރިމީހާ ފެނުމުން ބިރުން ތުރުތުރުލައެވެ. އެކުދީންނާއި ލޯބިކޮށްލާ ވާހަކަދައްކާ ހެދުމީ ފިރިމީހާގެ “ސްޓައިލް” އެއް ނޫނެވެ. އަހަރެން މިކަމާއި ފިރިމީހާ އާއި ވާހަކަ ދެކެވޭ ކޮންމެފަހަރަކު ދަރީން ބަލަންޖެހޭނީ ކުދިންގެ މަންމަ ކަމަށާއި ދަރީން ބެލުމަކީ ފިރިމީހާ ކުރަންޖެހޭ ކަމެއް ނޫންކަމަށާއި، ބައްޕަގެ ޒިންމާއަކީ ފައިސާ ހޯދުންކަމަށް ބުނެއެވެ. އަހަރެންގެ3ކުދިންނަކީވެސް ވަރަށް ބަސްއަހަައި ބަސްމަދު ކުދިންނެވެ. ފިރިމީހާ އަހަރެންނާއި ޒުވާބުކޮށް ހަޅޭލަވާއިރު ކުދީންގެ ކުރިމަތީގައި ވެސް މިފަދަ އަމަލުތައް ހިންގާ ހަދައެވެ.\nމިއަދަކީވެސް އެހެން ދުވަސްތަކެކޭވެސް އެއްފަދައިން އާދައިގެ ދުވަހެކެވެ. ފިރިމީހާގެ ޙަބަރެއްނުވެ6މަސްދުވަސް ފާއިތުވެ ދިޔަފަހުން އޭނާ ގެއަށް އައުމުން އެކަމާއި އަހަރެން ސުވާލުކުރީ ލިބިދާނެ ޒަޙަމަކަށް ނުބަލައެވެ. ފިރިމީހާގެ ޖަވާބުގައި ބެހޭކަމެއް ނޫންކަމަށް ބުނެ ބޮލުގެ އިސްތަށިގަނޑުގައި ހިފާފައި ތަޅުންމައްޗަށް ކޮއްޕާލިއެވެ. އަހަރެން ތަޅުންމައްޗަށް ވެއްޓުމުން ފިރިމީހާގެ ފައިން އަހެރެންގެ ބުރަކަށީގައި އެތައްފަހަރަކު ޖެހިއެވެ. އަދި އަހަރެންގެ ކަރުގައި ހިފާފައި ސިޓިންގ ރޫމްގައި ހުރި ސޯފާއެއްގެ މައްޗަށް ވައްޓާލިއެވެ. ފިރިމީހާ އަހަންނަށް ކުރަމުން އައި އަނިޔާތައް ފެންނަ ހިސާބުގައި ބަލަހައްޓައިގެން ފިރިމީހާގެ މަންމަ ސިޓިންގރޫމްގައި ގޮނޑިއެއްގައި އިށީންދެއިނެވެ. އަހަންނަށް ލިބެމުން އައި ވޭންތަކުން ބާރަށް ރޯންފެށުނެވެ. އަހަންނަށް އަނިޔާ ނުކުރާށޭ ކިޔާ ފިރިމީހާގެ ފައިބުޑުގައި ބޮސްދިނީމެވެ. ކުއްލިއަކަށް ގޭގެ ދޮރުގައި ޓަކިދޭންފެށިއެވެ. “މިއީ ފުލުހުންނޭ، ދޮރުހުޅުވާށޭ” ކިޔައި ދޮރުގައި ތަޅަންފެށިތާ އިރުކޮޅެއްފަހުން ފިރިމީހާ އަހަރެންގެ ކަރުން އޭނާގެ އަތްދޫކޮށްލައި ދޮރު ހުޅުވުމާއި އެކުގައި ފުލުހުންގެ 05 މީހުން ގޭތެރެއަށް ވަނެވެ. އަހަރެން ބޭއިޚްތިޔާރުގައި ދުވެފައި ގޮސް އެތަނުން ފުލުހެއްގެ ދެފައިގާ ހިފުމަށްފަހުގައި އަހަރެން ސަލާމަތްކޮށްދިނުމަށް އެދުނީމެވެ.\nފުލުހުން ފިރިމީހާ ބިޑި އަޅުވައި ފުލުހުންގެ ބެލުމުގެ ދަށަށް ގެންދިޔައެވެ. ހަމައެވަގުތުގައި ކޮޓަރީގައި ތިބި3ކުދީން ނުކުމެ ބާރަށް ރޯންފެށިއެވެ. އެކުދީންގެ ބައްޕައަށް ގޮވަންފެށިއެވެ. މައްސަލައިގެ ތަޙްޤީޤަށް ފުލުހުންގެ އިދާރާއަށް ހާޞިރުކޮށް މައްސަލަ އާއި ގުޅިގެން ސުވާލުކުރުމުން އަހަރެންގެ ދިރިއުޅުމުގެ މިހާދިޘާ ކިޔައިދިނީމެވެ.\nނަމަވެސް، އަހަރެންގެ ދަރީންނާއި އަހަރެންވެސް ފިރިމީހާއަށް ދެރަގޮތެއްވާކަށް ނޭދެމެވެ. އަދިވެސް އެދެނީ ސުލްހައަށެވެ. އެއީ އަހަރެންގެ ދަރީންނަށްޓަކައެވެ. ދަރީންގެ ލޮލުން މިއަދު އޮހޮރެމުން އައި ކަރުނައަކީ އެކުދީންގެ ބައްޕައަށްޓަކައި އެކުދިން ވާލޯތްބެވެ. އަދި ކިޔެއްހެއްޔެ؟ އެއީ އަހަރެންގެ އަނދިރިވި ޙަޔާތުގެ ކުރިމަގަށް އަހަރެން ދެކޭ ފޮނި އުއްމީދުވެސް މެއެވެ.\nނޯޓު: ހަގީގީ ހާދިސާއެއްގެ މައްޗަށް ބިނާކޮށް ލިޔެފައިވާ ހަގީގީ ވާހަކައެވެ. ވާހަކަ ލިޔެފައިވަނީ ޒިދާން މުޙައްމަދު 20، ހަވާސާ/ ރ. ވާދޫ\nއަޅުގަނޑުގެ ވާހަކަތަކާއި އިތުރު ލިޔުންތައް:\nFacebook Page: Liyaa Kujjaa\nWriter and Journalist since 2014 I write what is on my mind. I try to deliver it with my own style. Your feedbacks are always welcome. Will never sacrifice who i am for anyone else. Wil be myself always proudly. - Zidhan / Havaasaa R. Vaadhoo\nނޫރު (ބާރަވަނަ ބައި)\nދޭނަން ހިތާ ޖާނާ (9)\nއާވާ ހަނދާން 12\nVarah reethi mi vaahaka masha allah keep going on like tha dear god may bless you….\nnice…zidhaan mihaar vaahaka nuliyanyyy tha…haadha madheyy\nމަންޒިލް ހިތް އެދޭ… 3\nމިވާ ވަރު ބުނެދޭ ހިތްވޭ2ވަނަ ބައި\nބުނެދޭށޭ ރުހެމޭ 32


ފަރުނީޗަރު ސަޕްލައިކޮށްދޭނެ ފަރާތެއް ހޯދުން.\nމި ސެންޓަރުގެ ނަންބަރު (IUL)479-PR/479/2020/1 (21 ޖަނަވަރީ 2020) އިޢުލާނާއި ގުޅިގެން އަންދާސީ ހިސާބު ހުށަހެޅުމުގެ ފުރުޞަތައް އެކަށީގެންވާ ވަރަށް ތަރުހީބު ލިބިފައިނުވާތީ، މި ސެންޓަރުގެ ބޭނުމަށް ފަރުނީޗަރު ސަޕްލައިކޮށްދޭނެ ފަރާތެއް ހޯދަން ބޭނުންވެއްޖެ.\nތަން : މޯލްޑިވްސް އިންޓަރނޭޝަނަލް އާބިޓްރޭޝަން ސެންޓަރ (ތީމުގެ މެއިންޓެނަންސް ބިލްޑިންގ ފުރަތަމަ ފަންގިފިލާ ، ހަވީރީ ހިނގުން / ކުރީގެ ލޭބަރ ރިލޭޝަންސް އޮތޯރިޓީ ހިންގި އިމާރާތް)\nގަޑި : 2020 ޖަނަވަރީ 30 ވާ ބުރާސްފަތި ދުވަހު ހެނދުނު 10:00 އަށް\nގަޑި : 2020 ފެބުރުވަރީ4ވާ އަންގާރަ ދުވަހު ހެނދުނު 10:00 އަށް\nވީމާ، މި މަސައްކަތް ކޮށްދިނުމަށް ޝައުޤުވެރިވާ ފަރާތްތަކުން ތާވަލުގައިވާ ގޮތުގެމަތިން ކަނޑައެޅިފައިވާ ތަނަށް ވަޑައިގެން މަޢުލޫމާތު ސާފުކުރެއްވުމަށްފަހު ތާވަލުގައިވާ ގޮތުގެމަތިން އަންދާސީ ހިސާބު ހުށަހެޅުއްވުން އެދެމެވެ. އަދި ދަންނަވަމެވެ. މަޢުލޫމާތު ދިނުމުގެ ބައްދަލުވުމަށް ހާޒިރުނުވާ ފަރާތްތަކާއި ގަޑިޖެހުމަށްފަހު ބީލަން ހުށަހަޅަން ޙާޒިރުވާ ފަރާތްތަކުގެ ބީލަންތައް ބަލައި ނުގަނެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަގުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\n03 ޖުމާދުލްއާޚިރާ 1441


Girifushi Bandharu Tharaggee Kurumah MTCC Aai Havaalu Koffi - Vaguthu\n4 މަސް ކުރިން ( ޖޫން 14, 2021 )\nކ. ގިރިފުށީ ބަނދަރު ތަރައްގީ ކުރުމަށް އެމްޓީސީސީ އާއި ހަވާލު ކޮށްފިއެވެ.\nމި މަޝްރޫއު ހަވާލު ކުރުމަށް މިއަދު މޯލްޑިވްސް ނޭޝަނަލް ޑިފެންސް ފޯސްގެ ހެޑް ކުއާޓާޒްގައި ބޭއްވި ރަސްމިއްޔާތުގައި އެމްޓީސީސީގެ ފަރާތުން ސޮއި ކުރައްވާފައިވަނީ ސީއީއޯ އާދަމް އާޒިމްއެވެ. އަދި އެމްއެންޑީއެފްގެ ފަރާތުން ސޮއި ކުރައްވާފައިވަނީ ސަރވިސް ކޯ ގެ ކޮމާންޑަރ ބްރިގޭޑިއަރ ޖެނެރަލް ހާމިދު ޝަފީގުއެވެ.\nއެމްޓީސީސީން ވިދާޅުވީ، މި މަޝްރޫއުގެ ދަށުން، 314 މީޓަރުގެ ސަރަހައްދެއްގައި ބޭރު ތޮށިލުމުގެ މަސައްކަތް ކުރެވޭނެ ކަމަށާއި މިއީ ޖުމްލަ 18.35 މިލިއަން ރުފިޔާއަށް 145 ދުވަސްތެރޭގައި ނިންމުމަށް ހަވާލު ކޮށްފައިވާ މަޝްރޫއު އެއް ކަމަށެވެ.\nގިރިފުށީ ބަނދަރު ތަރައްގީ ކުރުމުގެ މަޝްރޫއު އެމްޓީސީސީ އާއި ހަވާލު ކޮށްފައިވާއިރު، އެ ކުންފުނިން އަންނަނީ ރާއްޖޭގެ ގިނަ ރަށްތަކުގެ ބަނދަރު ހެދުމާއި މަގު ހެދުމުގެ މަސައްކަތް ހަލުވި ކަމާއި އެކީ ކުރަމުން ކަން ފާހަގަ ކޮށްލެވެއެވެ.\nގުރައިދޫ ޕިކްނިކް އައިލެންޑާއެކު ރައްޔިތުންނަށް އުފާވެރިކަން!\nއުމަރުގެ ގޭގައި އަލިފާނުގެ ހާދިސައެއް\nޖޫން 14, 2021 19:08\nދިވެހި ސަތޭ ކަ ޕަސެންޓު ކުންފުނިތަ ކަށް ރާއްޖެ ތަރައްޤީ ކުރެވޭނެ ބޭރުގެ ކުންފުނިތަ ކަށް ނުދިނަސް !\nޖޫން 14, 2021 19:35\nތަރައްޤީގެ މަޝްރޫޢުތަށް ހިންގޭވަރުގެ ސަތޭކަ ޕަސެންޓް ދިވެހިކުންފުނިތަށްވެސް މިރާއްޖޭގައި އެބަހުރި !\nޖޫން 14, 2021 19:40\nމި ކުންފުނީގެ ހިއްސާވެސް ދެން ދުވަސް ކޮޅަކުން ވިއްކާލަފާނެ މިއޮތީ ވާސަރުކާރެއް


ބަތަލާ ދިވްޔާ ޗޯކްސީ ކެންސަރު ބަލީގައި މަރުވެއްޖެ – DhiDaily\nބަތަލާ ދިވްޔާ ޗޯކްސީ ކެންސަރު ބަލީގައި މަރުވެއްޖެ\nބޮލީވުޑް ބަތަލާ ދިވްޔާ ޗޯކްސީ މިދިޔަ އާދިއްތަ ދުވަހު ކެންސަރު ބަލީގައި މަރުވެއްޖެ އެވެ.\nއޭނާ ކެންސަރު ބަލީގެ ފަހު ސްޓޭޖުގައި އުޅޭތީ ހޮސްޕިޓަލުގައި ފަރުވާ ދެމުން އަންނަތާ ދުވަސްތަކެއް ވެއްޖެ އެވެ. އެވާހަކަ ހިއްސާ ކުރަމުން ދިވްޔާ އޭނާގެ ސޯޝަލް މީޑިއާގައި ބުނީ ބަލި ހާލަތުގެ ސަބަބުން އޭނާއަށް ވާހަކަވެސް ނުދެއްކޭ ކަމަށެވެ. އަދި މެސެޖުތަކަށް ޖަވާބު ނުދެވޭތީ އެކަމަށް ދިވްޔާ ވަނީ ރަހުމަތްތެރިންގެ ކިބައިން މައާފަށްވެސް އެދިފަ އެވެ.\nޖެހިގެން އައި ދުވަހު ކުރި އިތުރު ޕޯސްޓެއްގައި ބުނީ މިވަގުތަކީ އޭނާ މަރާއި ހަނގުރާމަ ކުރަމުންދާކަން އެންމެންނަށްވެސް އަންގަން ބޭނުންވާ ވަގުތު ކަމަށެވެ. އަދި ހިތްވަރު ދެރަ ނުކުރާ ކަމަށާއި އިތުރު މީހަކަށް އެ ވޭން ތަހައްމަލް ކުރަން ނުޖެހުމަށް އެދޭކަމަށްވެސް ދިވްޔާ ބުންޏެވެ.\nމީގެ އިތުރުން އިތުރު ސުވާލެއް ނުކުރުމަށާއި މިވަގުތު ތަހައްމަލު ކުރާ ވޭން ހަމައެކަނި އެނގޭނީ ހެއްދެވި ފަރާތަށްކަމަށްވެސް ދިވްޔާ ވަނީ ބުނެފަ އެވެ.\nދިވިޔާ އޭނާގެ ބޮލީވުޑް ކެރިއަރު ފެށީ 2016 ވަނަ އަހަރު ނިކުތް ”ހެ އަޕްނާ ދިލް ތޮ އާވާރާ“ އިންނެވެ. އޭނާއާއިއެކު މަސައްކަތް ކުރި ސާހިލް އާނަންދު ވަނީ ދެމީހުން އެކީގައި ނަގާފައިވާ ފޮޓޯއެއް ސޯޝަލް މީޑިއާގައި ހިއްސާކޮށް ދިވްޔާ އަކީ ހިތްހެޔޮ އަދި އެކްޓިންގައި ކުރިއަށް ދާން ބޭނުންވި މީހެއްކަމަށް ބުނެފަ އެވެ. ސާހިލް ބުނީ ދިވިޔާ މަތިން ވަރަށް ހަނދާން ވާނެ ކަމަށެވެ.\nދިވްޔާ އޭނާ ކުޅުނު ފުރަތަމަ ފިލްމަށްފަހު އިތުރު ފިލްމެއް ކުޅުމުގެ ފުރުސަތު ލިބިފައެއް ނުވެ އެވެ. އޭގެ ފަހުން މާ ގިނަ ދުވަހެއް ނުވެ ކެންސަރު ބަލީގައި އޭނާ އެނދުމަތި ވާން ޖެހުނެވެ.\nAlhe mikhabaru nimuniru eynaa maruvee iru umurun khithah aharu kanves neyngun. Kobaatha khabaru liyunuge beynumakee?


Midhiya aharuge fahu quarter gai MIB ah 25.6 million rufiyaa\nމިދިޔަ އަހަރުގެ ފަހު ކުއާޓަރުގައި އެމްއައިބީއަށް 25.6 މިލިއަން ރުފިޔާ\n1 ފެބްރުއަރީ 2020\nއެމްއައިބީގެ މައި އިދާރާ --\nމޯލްޑިވްސް އިސްލާމިކް ބޭންކް، އެމްއައިބީގެ 2019 ވަނަ އަހަރުގެ ފަހު ކުއާރޓަރގެ މާލީ ހިސާބު ދައްކާގޮތުން އެމްއައިބީއަށް ސާފު ފައިދާގެ ގޮތުގައިވަނީ 25.6 މިލިއަން ރުފިޔާ ލިބިފައެވެ.\nއެމްއައިބީން ނެރެފައިވާ ހަތަރު ވަނަ ކުއާރޓާރގެ ރިޕޯޓު ދައްކާ ގޮތުން މި ފައިދާއާއެކު އެމްއައިބީ މިވަނީ ލަފާކުރިވަރަށް ވުރެން ބޮޑު ފައިދާއަކާއެކު ރަނގަޅު އަދި އުންމީދީ ނަތީޖާތަކެއް ނެރެފައެވެ. އެގޮތުން ހިންގުމުގެ ފައިދާ 11.4 އިންސައްތަ އިތުރުވެ 68.7 މިލިއަން ރުފިޔާއަށްވަނީ އަރާފައެވެ. އަދި ހިއްސާއަކާއި އަޅާ ބަލާއިރު ނެޓް އެސެޓްގެ އަގު ވަނީ 23.56 ކުން 24.7 ރުފިޔާއަށް ޖެހި ހިއްސާއަކަށް ޖެހޭ ފައިދާގެ އަގު 14 އިންސައްތަ އިތުރުވެފައެވެ.\nމީގެ އިތުރުން 24 ޖުލައި 2019 އިން 22 ސެޕްޓެމްބަރ 2019 ގެ ނިޔަލަށް އެމްއައިބީން ވަނީ އާންމުންނަށް ހިއްސާ ވިއްކާ ޕަބްލިކް ކުންފުންޏަކަށް ވެފައެވެ. އެގޮތުން ވިއްކަން ހުށަހެޅި ހިއްސާގެ އަދަދަށް ވުރެން 46 އިންސައްތަ އިތުރައް ހިއްސާ ގަންނަން ހުށަހެޅިކަން އެމްއައިބީން ފާހަގަކުރެއެވެ. މި ކާމިޔާބީއާއެކު އެމްއައިބީ ވަނީ 16،000 ހިއްސާދާރުންނާއިއެކު 17 ނޮވެމްބަރ 2019 ގައި މޯލްޑިވްސް ސްޓޮކް އެކްސްޗޭންޖުގައި ރަޖިސްޓްރީ ވެފައެވެ.\nވޭތުވެދިޔަ ކުއާރޓަރގައި އެމްއައިބީގެ ފައިސާ މޮބައިލް އެޕްލިކޭޝަނަށްވަނީ އިސްލާމިކް ފައިނޭންސް ފޯރަމްގައި އަހަރުގެ އެންމެ މޮޅު ޕްރޮޑަކްޓުގެ ދާއިރާއިން ސިލްވަރ އެވޯޑު ލިބިފައެވެ. ކަސްޓަމަރުންނަށް ދެވޭ ޚިދުމަތް ރަނގަޅުކުރުމުގެ ގޮތުން ވޭތުވެދިޔަ ކުއާރޓަރގައިވަނީ ބާޒާރު ކަސްޓަމަރ ސާވިސް ސެންޓަރެއްވެސް ހުޅުވާފައެވެ. އަދި އޮންލައިން ކިޔު ސިސްޓަމެއް އޭންޓް ކިޔު އާއި ގުޅިގެން ތައާރަފްކޮށްފައިވާއިރު ކާމިޔާބު ކިޑްސްގެ ނަމުގައި އާ ސޭވިންގް އެކައުންޓެއް އެމްއައިބީ ގައި 2019 އަހަރުގެ ފަހު ކުއާރޓަރުގައިވަނީ ތަޢާރަފް ކޮށްފައެވެ. މި އެކައުންޓަކީ ކުދިންގެ ނަމުގައި މަހަކު ކަނޑައެޅޭ ވަކި އަދަދެއް ރައްކާކޮށް ރަނގަޅު ފައިދާއަކާއެކު ކުއްޖާއަށް 18 އަހަރު ފުރުމުން ނެގޭގޮތަށް ހުޅުވޭ އެކައުންޓެކެވެ.\nމި ބޭންކުގެ ޚިދުމަތް ފުޅާކުރުމުގެ ގޮތުން މިހިނގާ 2020 ވަނަ އަހަރު ވެސް އިތުރު ބްރާންޗު ހުޅުވުމާއި، އޭޓީއެމް އާއި ޕޮސް ޓާމިނަލް އިތުރުކުރުމުގެ އިތުރުން މޮބައިލް އަދި އޮންލައިން ބޭންކިންގ އިތުރަށް ފުޅާކޮށް އާ ޕްރޮޑަކްޓުތަކާއެކު އިސްލާމިކް ފައިނޭންސް ރާއްޖޭގައި ފުޅާކުރުމުގެ މަސައްކަތް އެމްއައިބީން ކުރަމުންދާ ކަމަށް އެބޭންކުން މަޢުލޫމާތުދެއެވެ.